Covid patient in Kollam under treatment for 48 days | കൊവിഡുമായി ഏറ്റവും കൂടുതൽ നാളായി ചികിത്സയിൽ കഴിയുന്നത് കൊല്ലത്തെ വീട്ടമ്മ, 48 ദിവസം! - Malayalam Oneindia\n5 min ago ബിസിസിഐയിലും കൊവിഡ് പ്രതിസന്ധി; എന്‍സിഎയിലെ 11 പരിശീലകരുടെ കരാര് പുതിക്കില്ല\n26 min ago കൊഡജെനിക്‌സ് വികസിപ്പിച്ച കൊവിഡ് വാക്‌സിന് നിര്‍മ്മാണം ആരംഭിച്ച് സെറം ഇന്‍സ്റ്റിറ്റ്യൂട്ട്\nകൊവിഡുമായി ഏറ്റവും കൂടുതൽ നാളായി ചികിത്സയിൽ കഴിയുന്നത് കൊല്ലത്തെ വീട്ടമ്മ, 48 ദിവസം!\nUpdated: Wed, May 13, 2020, 22:28 [IST]\nചാത്തന്നൂര്: കൊവിഡ് ബാധിച്ചവരെ ചികിത്സിച്ച് ഭേദമാക്കിയ കണക്കിലും രാജ്യത്ത് മറ്റ് സംസ്ഥാനങ്ങളേക്കാള് മുന്നിലാണ് കേരളം. എന്നാല് കൊവിഡ് 19 ബാധ സ്ഥിരീകരിച്ച് ഒരു മാസത്തിലധികമായിട്ടും ആശുപത്രിയില് ചികിത്സയില് കഴിയുകയാണ് കൊല്ലത്തെ വീട്ടമ്മ. പ്രാക്കുളം സ്വദേശിനിയായ വീട്ടമ്മ 48 ദിവസങ്ങളായി പാരിപ്പളളി മെഡിക്കല് കോളേജ് ആശുപത്രിയില് ചികിത്സയില് കഴിയുകയാണ്. സംസ്ഥാനത്ത് കൊവിഡ് ബാധിച്ച് ഏറ്റവും കൂടുതൽ നാളായി ചികിത്സയിലുളളത് ഇവരാണ്.\nമാര്‍ച്ച് 27നാണ് ഈ വീട്ടമ്മയെ കൊവിഡ് ലക്ഷണങ്ങളുമായി ആശുപത്രിയില് പ്രവേശിപ്പിച്ചത്. നാല് തവണ ഇവരുടെ സാംപിള് പരിശോധിച്ചു. പരിശോധാ ഫലങ്ങള് തുടര്‍ച്ചയായി നെഗറ്റീവ് ആയിട്ടില്ല. ഇടയ്ക്ക് പോസിറ്റീവ് ഫലങ്ങളുമുണ്ടായി. എന്നാല് ആഴ്ചകളായി ഇവര്‍ക്ക് രോഗലക്ഷണങ്ങളൊന്നും തന്നെ ഇല്ല.\nപുനലൂര് സ്വദേശികളായ ദമ്പതികളും ഈ വീട്ടമ്മയുടെ അതേ സ്ഥിതിയിലാണ്. കൊവിഡ് രോഗികളായ ഇവര് 41 ദിവസമായി ആശുപത്രിയില് കഴിയുന്നു. ഇവര്‍ക്കും ഇപ്പോള് രോഗലക്ഷണങ്ങളൊന്നും കാണിക്കുന്നില്ല. മുംബൈയില് നിന്നാണ് യുവാവ് നാട്ടിലെത്തിയത്. ഏപ്രില് 2ന് ഭാര്യയ്‌ക്കൊപ്പം ആശുപത്രിയില് പ്രവേശിപ്പിക്കപ്പെട്ടു.\nതുടര്‍ച്ചയായി രോഗലക്ഷണങ്ങള് കാണിക്കാത്തവരെ കൊവിഡ് പരിശോധന കൂടാതെ ഡിസ്ചാര്‍ജ് ചെയ്യാം എന്നാണ് കേന്ദ്ര ആരോഗ്യമന്ത്രാലയം പുറത്തിറക്കിയ മാര്‍ഗരേഖയില് പറയുന്നത്. എന്നാല് ഇത്തരത്തിലുളള നിര്‍ദേശം സംസ്ഥാന സര്‍ക്കാര് നല്‍കിയിട്ടില്ല. ഈ സാഹചര്യത്തിലാണ് മൂന്ന് പേര്‍ക്കും ആശുപത്രിയില് തന്നെ തുടരേണ്ട സാഹചര്യമുളളത്. ആശുപത്രി വിട്ടാല് ഇവര്‍ക്ക് വീട്ടില് ക്വാറന്റൈനില് കഴിഞ്ഞാല് മതിയാവും.\nഅതിനിടെ സംസ്ഥാനത്ത് ഇന്ന് 10 പേര്‍ക്ക് കോവിഡ്-19 സ്ഥിരീകരിച്ചു. മലപ്പുറം ജില്ലയില് നിന്നുള്ള3പേര്‍ക്കും, വയനാട്, പാലക്കാട് ജില്ലകളില് നിന്നുള്ള2പേര്‍ക്കും കോട്ടയം, കണ്ണൂര്, കോഴിക്കോട് ജില്ലകളില് നിന്നുള്ള ഓരോരുത്തര്‍ക്കുമാണ് രോഗം സ്ഥിരീകരിച്ചത്. ഇതില്4പേര് കഴിഞ്ഞ ദിവസം വിദേശത്ത് നിന്നും2പേര് ചെന്നൈയില് നിന്നും വന്നതാണ്.4പേര്‍ക്ക് സമ്പര്‍ക്കത്തിലൂടെയാണ് രോഗം ഉണ്ടായത്. വയനാട് ജില്ലയില് നിന്നുള്ള2പേര്‍ക്ക് സമ്പര്‍ക്കത്തിലൂടെ രോഗമുണ്ടായത് ചെന്നൈയില് നിന്നും വന്ന ട്രക്ക് ഡ്രൈവറിലൂടെയാണ്.\nകോണ്‍ഗ്രസ് വിട്ട് വന്ന എംഎല്‍എമാര്‍ക്ക് മന്ത്രിസ്ഥാനവും ഇല്ല; പകരം പുതിയ 'പണി' കൊടുത്ത് ബിജെപി!\nkollam കൊല്ലം കൊറോണവൈറസ് coronavirus covid19\nCovid patient in Kollam under treatment for 48 days


പ്രണയത്തിന് വേണ്ടി വാളെടുക്കും, ഇത് ഇരുപത്തിയൊന്നാം നൂറ്റാണ്ട്\nമാലിന്യം നീക്കിയാലേ നേതാവ് പ്രസംഗിക്കൂവെന്ന് എസ്.പി.ജി, മുണ്ടുമടക്കിക്കുത്തി കോൺഗ്രസ് നേതാക്കൾ മാലിന്യം നീക്കി\nജയരാജൻ പരസ്യപ്പെടുത്തിയ ക്രിമിനൽ കേസുകൾ വായിക്കാനോ മനസ്സിലാക്കാനോ കഴിയാത്തവിധം, പരസ്യം പുനഃ പ്രസിദ്ധീകരിക്കണമെന്ന് കെ.കെ.രമ\nദീപു മോഹൻ | Published on Friday 25 January 2019 1:41 PM IST\nപ്രണവ് മോഹൻലാൽ നായകനാകുന്ന രണ്ടാം സിനിമയാണ് ഇരുപത്തിയൊന്നാം നൂറ്റാണ്ട്. മോഹൻലാലിന്റെ എക്കാലത്തെയും വലിയ ഹിറ്റ് ചിത്രത്തിന്റെ പേരിനോട് സാദൃശ്യം ഉള്ളത് കൊണ്ടാവണം ഇതൊരു അധോലോക കഥയല്ല എന്ന അടിക്കുറിപ്പ് സിനിമയുടെ ടൈറ്റിലിൽ തന്നെയുണ്ട്. ഇത് പ്രണയത്തിന് വേണ്ടി ഏതറ്റം വരെയും പോകുന്ന ഒരു ചെറുപ്പക്കാരന്റെ കഥയാണ്. പ്രണയം ഏവർക്കും എന്നും പ്രിയപ്പെട്ട വിഷയമാണ്. തീവ്രമായ പ്രണയത്തിനായുള്ള നെട്ടോട്ടമാണ് സംവിധായകൻ ഇവിടെ പറയാൻ ശ്രമിച്ചത്. എന്നാൽ ആ ശ്രമം വികലമാണ്. അത് കാണുന്ന പ്രേക്ഷകന് യാതൊരു തീവ്രതയും അനുഭവപ്പെടുകയുമില്ല.\nനോട്ട് എ ഡോൺ സ്റ്റോറി\nഗോവയിൽ ഹോംസ്റ്റേ നടത്തുന്ന സ്ഥലത്തെ പഴയ കാല ഗുണ്ടയാണ് ബാബ (മനോജ് കെ ജയൻ). ബാബയുടെ മകനാണ് അപ്പു (പ്രണവ്). അച്ഛനുണ്ടാക്കി വയ്ക്കുന്ന പൊല്ലാപ്പിനെല്ലാം പരിഹാരം കാണുന്നത് അപ്പുവാണ്. ഇങ്ങനെ ചില പ്രശ്നങ്ങളുമായി നടന്ന അപ്പുവിന്റെ ജീവിതത്തിലേക്ക് സായ എന്ന മലയാളി പെൺക്കുട്ടിയെത്തുന്നു. തുടക്കത്തിലേ ചെറിയ പിണക്കങ്ങൾക്ക് ഒടുവിൽ ഇരുവരും അടുപ്പത്തിലാകുന്നു. സായയോട് തന്റെ പ്രണയം പറയാൻ പോകുന്ന അപ്പു അവൾ ഒരു സാധാരണ പെണ്ണല്ല എന്ന് തിരിച്ചറിയുന്നു. തന്റെ മുന്നിലുള്ള തടസങ്ങളെയെല്ലാം അതിജീവിച്ചു സായയെ സ്വന്തമാക്കാൻ ശ്രമിക്കുന്ന അപ്പുവിന്റെ പോരാട്ടങ്ങളാണ് 'ഇരുപത്തിയൊന്നാം നൂറ്റാണ്ടിന്റെ' ഇതിവൃത്തം. അഭിനവ് ജനാൻ അവതരിപ്പിച്ച മാക്രോണി എന്ന കഥാപാത്രത്തിനാണ് ചിരിപ്പിക്കാനുള്ള ചുമതല. എന്നാൽ പാളിപ്പോയ തമാശകളാണ് അവയിൽ കൂടുതലും. ഒരു ട്വിസ്റ്റോടെയാണ് ഒന്നാം പകുതി അവസാനിക്കുന്നത്. ഓർത്തു വയ്ക്കാവുന്ന മുഹൂർത്തങ്ങൾ ഒന്നുമില്ലാതെ പോകുന്ന കഥയിലേക്ക് ധർമ്മജനും ബിജുക്കുട്ടനും എത്തി അൽപ്പനേരം ചിരി പടർത്തുന്നുണ്ട്. രണ്ടാം പകുതിയിൽ ഏറെയും സമകാലീന വിഷയങ്ങളെ ആക്ഷേപത്തിൽ കൂടി പറഞ്ഞു പോകുകയാണ്. പറഞ്ഞത് പച്ച പരമാർത്ഥം ആണെങ്കിലും പല സംഭാഷണങ്ങളും ഏച്ചുക്കെട്ടിയത് പോലെയായിരുന്നു. ക്ലൈമാക്സിന് മുൻപുള്ള അതിസാഹസികമായ സംഘട്ടന രംഗങ്ങൾ മികച്ചവയാണ്. ഒടുവിൽ സിനിമ അവസാനിക്കുമ്പോൾ നല്ലത് എന്തൊക്കെ എന്ന് പറയാൻ അധികം ചിന്തിക്കേണ്ടി വരില്ല. വികലമായ സംഭാഷണങ്ങളും അഭിനയവും നിറഞ്ഞ സിനിമയിൽ ചുരുക്കം ചില നർമ്മ മുഹൂർത്തങ്ങളും ആക്ഷനും ഒഴിച്ച് നല്ലതൊന്നും പറയാനില്ല.\nഅഭിനയിക്കാൻ നായകനും നായികയും നന്നായി കഷ്ടപ്പെടുന്നത് സിനിമയിൽ ഉടനീളം കാണാം. അതിസാഹസികമായ ആക്ഷൻ രംഗങ്ങൾ നന്നായി വഴങ്ങുന്ന പ്രണവിന് പക്ഷെ അഭിനയം അത്ര എളുപ്പമല്ല. ഡയലോഗ് ഡെലിവറിയുടെ കാര്യത്തിലും അദ്ദേഹം ഏറെ മെച്ചപ്പെടാനുണ്ട്. നായികയായ സായ ഡേവിഡും ശരാശരി പ്രകടനമാണ്. മനോജ് കെ.ജയൻ, അഭിരവ് ജനാൻ എന്നിവർ നല്ല രീതിയിൽ കഥാപാത്രങ്ങളെ അവതരിപ്പിച്ചിട്ടുണ്ട്. അതിഥി വേഷങ്ങളിൽ എത്തുന്ന ധർമജൻ, ബിജുക്കുട്ടൻ, ഗോകുൽ സുരേഷ്, സിദ്ദിഖ് എന്നിവർ കൈയ്യടി നേടുന്നുണ്ട്.\nഗാനങ്ങൾ അത്ര ഗംഭീരമായി തോന്നിയില്ല എങ്കിലും ഗോപി സുന്ദർ ഒരുക്കിയ പശ്ചാത്തല സംഗീതം മികച്ചതാണ്. പീറ്റർ ഹെയ്‌ൻ പതിവ് തെറ്റിച്ചില്ല; പ്രണവിന്റെ സംഘട്ടന രംഗങ്ങൾ പടത്തിന്റെ നല്ല ഘടകങ്ങളിൽ ഒന്നാണ്.\nഅഭിനന്ദൻ രാമാനുജത്തിന്റെ ഛായാഗ്രഹണം ദൃശ്യങ്ങൾ മനോഹരമായി ഒപ്പിയെടുത്തു.\nരാമലീല എന്ന തന്റെ ആദ്യ സിനിമ തന്നെ സൂപ്പർഹിറ്റാക്കിയ സംവിധായകനാണ് അരുൺ ഗോപി. എന്നാൽ ആദ്യ സിനിമയിൽ പ്രേക്ഷകന് ലഭിച്ച ആവേശമോ അനുഭവമോ നൽകാൻ തന്റെ രണ്ടാം സിനിമയായ ഇരുപത്തിയൊന്നാം നൂറ്റാണ്ടിൽ കൂടി അദ്ദേഹത്തിന് കഴിഞ്ഞിട്ടില്ല. ബോൾഡ് എന്ന് തോന്നാവുന്ന വിഷയമാണെങ്കിലും കേട്ട് പഴകിയ സംഭാഷണങ്ങളും ശരാശരി നിലവാരം മാത്രം പുലർത്തുന്ന അഭിനയവുമാണ് ഇരുപത്തിയൊന്നാം നൂറ്റാണ്ടിൽ ഒട്ടാകെ. രണ്ടാം പകുതിയിലെ രാഷ്ട്രീയം മലയാളിയുടെ പൊതു ബോധത്തെ ചോദ്യം ചെയ്യുന്നുണ്ട്. മോഹൻലാലിന്റെ ഹിറ്റ് സംഭാഷണങ്ങളും കഥാപാത്രങ്ങളുടെ പേരും ഇടയ്ക്കിടെ പറയുന്നത് അനാവശ്യമായി തോന്നി. കഥയ്ക്കോ കഥാപാത്രങ്ങൾക്കോ കെട്ടുറപ്പില്ലാത്ത സിനിമയാണ് ഇരുപത്തിയൊന്നാം നൂറ്റാണ്ട്.\nവാൽക്കഷ്ണം: ചുമ്മാ ഒരു പടം\nPRANAV MOHANLAL MOVIE


Wednesday4December 2013 9:33 pm IST\nശബരിമല: തീര്‍ത്ഥാടകര്‍ക്ക് ബുദ്ധിമുട്ട് അനുഭവപെടാത്ത രീതിയില് ഡിസംബര് 6ന് മുന്നോടിയായി സുരക്ഷാ സംവിധാനം ശക്തമാക്കുമെന്ന് സന്നിധാനം പോലീസ് സ്പെഷ്യല് ഓഫീസര് പി.എന്. ഉണ്ണിരാജന് പറഞ്ഞു.\nശബരിമല ദര്‍ശനത്തിന് എത്തുന്നവരെ ഡിഎഫ്‌എംഡിയിലൂടെ കടത്തിവിട്ട് സുരക്ഷാ പരിശോധന നടത്തിയ ശേഷമായിരിക്കും തിരുമുറ്റത്തേക്ക് കടത്തിവിടുക. തീര്‍ത്ഥാടകര് കൊണ്ടുവരുന്ന ബാഗുകള് സ്കാനറിലൂടെ കടത്തിവിട്ട് പരിശോധിക്കും. ബോംബ് ഡിറ്റക്ഷന് ആന്റ് ഡിസ്പോസിബിള് ടിം ഉണ്ടാകും. മഫ്തിയില് കൂടുതല് പോലീസുകാരെയും നിയമിക്കും. പതിനെട്ടാംപടിക്ക് സമീപവും,വടക്കേനട, പാണ്ടിത്താവളം എന്നിവിടങ്ങളിലെ വാച്ച് ടവറുകളില് ദ്രൂതകര്‍മ്മ സേനാംഗങ്ങളെ നിരീക്ഷണത്തിനായി നിയോഗിച്ചു. സന്നിധാനത്ത് സായുധരായ ദ്രൂതകര്‍മ്മ സേനാംഗങ്ങളുടെ മൂന്ന് വലയം തീര്‍ത്തിട്ടുണ്ട്. താഴെ തിരുമുറ്റത്ത് സുരക്ഷാ സംവിധാനത്തിന് മണല്‍ചാക്കുകള് അടുക്കി മോര്‍ച്ച സ്ഥാപിച്ചു .അവിടെയും പുറത്തും സായുധരായദ്രൂതകര്‍മ്മ സേനാംഗങ്ങളെ വിന്യസിച്ചിട്ടുണ്ട്. താഴെ തിരുമുറ്റത്ത് ദ്രൂതകര്‍മ്മ സേനയുടെ കിക്ക് റസ്പോണ്‍സ് ടിം ജാഗരൂപരായി നില ഉറപ്പിച്ചിട്ടുണ്ട.് കുടിവെള്ള സംഭരണ ടാങ്കുകള്‍ക്ക് പോലീസ് സുരക്ഷ ക്രമീകരിക്കുന്നതിനൊപ്പം ഫയര് ഫോഴ്സ് ജീവനക്കാരുടെ സഹായവും ഇവിടെ ലഭ്യമാക്കും. സന്നിധാനം പമ്പാ ഭാഗങ്ങളില് ജോലി നോക്കുന്ന ദേവസ്വം ഉദ്യോഗസ്ഥര് തുടങ്ങി എല്ലാ ജീവനക്കാരും തിരിച്ചറിയല് കാര്‍ഡ് നിര്‍ബന്ധമായി ധരിക്കണം.\nസന്നിധാനത്ത് ഇരുപത് ഡിവൈഎസ്പിമാര്, 35 സിഐമാര്, 100എസ്‌ഐമാര്, 1300 പോലീസുകാര്,കേന്ദ്രദ്രൂതകര്‍മ്മസേനയുടെ 135പേര്‍അടങ്ങുന്ന ടിം,എന്. ഡി.ആര്‍എഫിന്റെ 45 പേര് അടങ്ങുന്ന സംഘം,കര്‍ണ്ണാടകയില് നിന്നുള്ള 60 പോലീസുകാര് ,ആന്ധ്രയില് നിന്നുള്ള 35 പോലീസുകാര്,എന്നിവരും സന്നിധാനത്ത് ഉണ്ട്. വനാന്തരങ്ങളിലും ശുദ്ധജല വിതരണ ഉറവിടമായ കുന്നാര് അണക്കെട്ട് മേഖല, പാണ്ടിത്താവളം,ശരംകുത്തി, അരവണപ്ലാന്റിന് സമീപം എന്നിവിടങ്ങളില് നിരീക്ഷണം ശക്തമാക്കും പമ്പ മുതല് സന്നിധാനം വരെയും പരിസര പ്രദേശങ്ങളിലും സ്ഥാപിച്ചിരിക്കുന്ന ദൃശ്യ നിരീക്ഷണ ക്യാമറകള് പകര്‍ത്തുന്ന ദൃശ്യങ്ങള് പമ്പാ കണ്‍ട്രോള് റൂമില് ഇരുന്ന് പോലീസ് സദാസമയവും നീരീക്ഷിക്കും. സംശയംതോന്നുന്നവരെ ക്യാമറാ കണ്ണിലൂടെ പിന്‍തുടര്‍ന്ന് നിരീക്ഷിക്കുവാന് ഓട്ടോമാറ്റിക്ക് സൂമിങ്ങ് സംവിധാനവും നിലവിലുണ്ട്.\nപമ്പയില് നിന്നും കനത്ത സുരക്ഷാ പരിശോധനയ്ക്ക് ശേഷമാണ് തീര്‍ത്ഥാടകരെ സന്നിധാനത്തേക്ക് കടത്തിവിടുന്നത്. പോലീസ് സ്പെഷ്യല് ബ്രാഞ്ച് സംഘവും സന്നിധാനത്ത് ഉണ്ട്. സന്നിധാനത്തും സന്നിധാനത്തോട് ചേര്‍ന്നുള്ള വനാന്തരങ്ങളിലും കേന്ദ്ര ദ്രൂത കര്‍മ്മ സേനാംഗങ്ങള് ഇന്ന് തിരച്ചില് നടത്തും. പമ്പാ മണല് പുറം, കെഎസ് ആര്‍ടിസി ബസ് സ്റ്റാന്റ് പാര്‍ക്കിംങ്ങ് ഗ്രൗണ്ടുകള് എന്നിവിടങ്ങളില് നിരീക്ഷണം ശക്തമാക്കും. പമ്പാ-വടശ്ശേരിക്കര റോഡില് ബൈക്കില് പോലീസ് പട്രോളിംങ്ങ് നടത്തും. എട്ട് ഡിവൈഎസ്പിമാര്, 14സിഐമാര്, 45 എസ്‌ഐമാര്,460പോലീസുകാര്,12 വനിതാപോലീസുകാര്, കേന്ദ്ര ദ്രൂതകര്‍മ്മ സേനാംഗങ്ങള് , എന്‍ഡിആര്‍ഫ്, മഫ്തി പോലീസ്, കേന്ദ്ര-സംസ്ഥാന രഹസ്യ അന്വേഷണ വിഭാഗം എന്നിവര് പമ്പയില് ഉണ്ടാകും.\nശബരിമലയിലെ സുരക്ഷാ കാര്യങ്ങള് ഉന്നതപോലീസ് ഉദ്യോഗസ്ഥര് സദാസമയം നിരീക്ഷിക്കുന്നുണ്ട്.സുരക്ഷാ ക്രമീകരണങ്ങള്‍ക്ക് മേല്‍നോട്ടം വഹിക്കാന് ശബരിമല പോലീസ് ചീഫ് കോ-ഓര്‍ഡിനേറ്ററും എഡിജിപിയുമായ എ.ഹേമ ചന്ദ്രന് 6ന് സന്നിധാനത്ത് ഉണ്ടാകും.\nസുരക്ഷാസേന സന്നിധാനത്തും വനപ്രദേശങ്ങളിലും തെരച്ചില് നടത്തി\nഭക്തജനത്തിരക്ക്: പമ്പയില് തീര്‍ത്ഥാടകര്‍ക്ക് നിയന്ത്രണം ഏര്‍പ്പെടുത്തി\nമകര വിളക്കിന് വന് സുരക്ഷ; ആധുനിക സംവിധാനങ്ങളുമായി ബോംബ് സ്‌ക്വാഡ്


മുന്നറിയിപ്പ് പോലെ യുഎസും കൊറോണയുടെ പിടിയില്; 24 മണിക്കൂറില് രോഗം ബാധിച്ചവര് 10,000 കടന്നു | Wednesday has been deadliest day in reported coronavirus deaths in US\nMar 26, 2020, 07:44 AM IST\nന്യൂയോര്‍ക്ക്: കൊറോണ വൈറസ് (കൊവിഡ്-19) രോഗികള് പെരുകുന്ന യു.എസ്. മഹാമാരിയുടെ അടുത്ത പ്രഭവകേന്ദ്രമാകുമെന്ന് ലോകാരോഗ്യ സംഘടനയുടെ(ഡബ്ല്യു.എച്ച്.ഒ.) മുന്നറിയിപ്പ് യഥാര്‍ത്ഥ്യമാകുന്നതായി സൂചന. യുഎസില് നിന്ന് പുറത്തുവരുന്ന കണക്കുകള് അതാണ് സൂചിപ്പിക്കുന്നത്. ബുധനാഴ്ച മാത്രം യുഎസില് 200 ലധികം പേര് മരിച്ചു. 24 മണിക്കൂറില് രോഗം ബാധിച്ചവര് 10,000 കടന്നു.\nകൊറോണയെ തുടര്‍ന്ന് യുഎസില് ഒരു ദിവസം ഏറ്റവും കൂടുതല് ആളുകള് മരിക്കുന്നത് ബുധനാഴ്ചയാണ്. ജനുവരി അവസാനത്തോടെയാണ് അമേരിക്കയില് കൊറോണ റിപ്പോര്‍ട്ട് ചെയ്തത്. അതിന് ശേഷം അതിവേഗത്തിലാണ് രോഗം പടര്‍ന്നുപിടിച്ചത്. ഇപ്പോള് 921 പേര്‍ക്ക് ജീവന് നഷ്ടപ്പെട്ടു. നാല് ദിവസം മുമ്പുവരെ 326 മരണങ്ങള് മാത്രമാണ് യുഎസില് റിപ്പോര്‍ട്ട് ചെയ്തിരുന്നത്. നാല് ദിവസത്തിനിടയിലാണ് ബാക്കിയുള്ള അത്രയും പേര് മരിച്ചത്. നാടകീയമായിട്ടാണ് യുഎസില് രോഗം പടര്‍ന്നുപിടിക്കുന്നത്. ചൊവ്വാഴ്ച 164 പേരാണ് മരിച്ചതെങ്കില് ബുധനാഴ്ച അത് 216 ലേക്കെത്തിയിരിക്കുന്നു. 65000 ത്തിലധികം പേരില് ഇതുവരെ രോഗം പിടികൂടി.\nചൈനക്കും ഇറ്റലിക്കും ശേഷം യുഎസാകും കൊറോണയുടെ അടുത്ത ആഘാതകേന്ദ്രമെന്ന് കഴിഞ്ഞ ദിവസമാണ് ലോകാരോഗ്യ സംഘടന മുന്നറിയിപ്പ് നല്‍കിയത്. രോഗം വ്യാപിക്കുന്നതിന്റെ തോത് നല്‍കുന്ന സൂചന അതാണെന്ന് ഡബ്ല്യു.എച്ച്.ഒ. വക്താവ് മാര്‍ഗരറ്റ് ഹാരിസ് പറഞ്ഞിരുന്നു. കഴിഞ്ഞദിവസങ്ങളില് ലോകത്ത് റിപ്പോര്‍ട്ടുചെയ്ത പുതിയ കേസുകളില് 85 ശതമാനവും യൂറോപ്യന് രാജ്യങ്ങളിലും യു.എസിലുമാണെന്നും അദ്ദേഹം പറഞ്ഞു.\nവെന്റിലേറ്ററില്ല, ന്യൂയോര്‍ക്കില് അതിഗുരുതരം; ആശങ്ക പ്രകടിപ്പിച്ച് നിരീക്ഷണസമിതി\nയു.എസില് ന്യൂയോര്‍ക്ക് നഗരത്തില് അതിഗുരുതരമാണ് സ്ഥിതി. രാജ്യത്തെത്തന്നെ മറ്റുസംസ്ഥാനങ്ങളിലേതിനെക്കാള് അഞ്ചിരട്ടി വേഗത്തിലാണ് ന്യൂയോര്‍ക്കില് രോഗം വ്യാപിക്കുന്നത്. ഓരോ മൂന്നുദിവസത്തിലും രോഗബാധിതരുടെ എണ്ണം ഇരട്ടിയാവുകയാണ്. ന്യൂയോര്‍ക്കിലും പ്രാന്തപ്രദേശങ്ങളിലും വൈറസ് അതിവേഗത്തില് വ്യാപിക്കുന്നതില് യു.എസ്. കൊറോണ വൈറസ് ടാസ്‌ക് ഫോഴ്‌സ് ആശങ്കയറിയിച്ചു. നഗരത്തില്‍നിന്ന് കഴിഞ്ഞ ഏതാനുംദിവസങ്ങള്‍ക്കിടെ പുറത്തുപോയ എല്ലാവരും 14 ദിവസത്തേക്ക് സ്വയം സമ്പര്‍ക്കവിലക്കില് ഇരിക്കണമെന്ന് വൈസ് പ്രസിഡന്റ് മൈക്ക് പെന്‍സിന്റെ നേതൃത്വത്തിലുള്ള ടാസ്‌ക് ഫോഴ്സ് ആവശ്യപ്പെട്ടു.\nബുധനാഴ്ചയിലെ കണക്കുകളനുസരിച്ച് ന്യൂയോര്‍ക്കില് ഇരുപതിനായിരത്തിലധികം പേര്‍ക്ക് ഇതുവരെ രോഗം സ്ഥിരീകരിച്ചിട്ടുണ്ട്. 280 പേര് ഇവിടെ മരിക്കുകയും ചെയ്തു.\nഅടിയന്തര ആവശ്യം പരിഗണിച്ച് ന്യൂയോര്‍ക്കിലേക്ക് 24 ലക്ഷം മുഖാവരണവും 19 ലക്ഷം സര്‍ജിക്കല് ഗൗണും 13.5 ലക്ഷം കൈയുറയും 4000 വെന്റിലേറ്ററും അയച്ചതായി യു.എസ്. പ്രസിഡന്റ് ഡൊണാള്‍ഡ് ട്രംപ് പറഞ്ഞു. 60 ശതമാനം പുതിയ കേസുകളും മെട്രോയ്ക്കു പുറത്തുനിന്നാണ് വരുന്നത്. 31 ശതമാനം പേര് മരിക്കുന്നുമുണ്ട്. ഇക്കാര്യത്തില് ആശങ്ക വളരെ വലുതാണെന്ന് ടാസ്‌ക് ഫോഴ്സ് അംഗം ഡെബോറ ബിര്‍ക്‌സ് പറഞ്ഞു.\nവെന്റിലേറ്റര് സൗകര്യവും അപര്യാപ്തമാണ്. രോഗികളെ പരിചരിക്കാന് 30,000 വെന്റിലേറ്റര് വേണ്ടപ്പോള് ഫെഡറല് എമര്‍ജന്‍സി മാനേജ്മെന്റ് ഏജന്‍സി 400 എണ്ണമാണ് അയച്ചതെന്ന് ന്യൂയോര്‍ക്ക് ഗവര്‍ണര് ആന്‍ഡ്രൂ കുവോമോ പറഞ്ഞു. 26,000 പേരെ മരണത്തിലേക്ക് തള്ളിവിടുകയാണോ വേണ്ടതെന്നാണ് വാര്‍ത്താസമ്മേളനത്തില് രോഷത്തോടെ അദ്ദേഹം ചോദിച്ചത്. വെന്റിലേറ്റര് അനുവദിക്കുമ്പോള് ഫെഡറല് എമര്‍ജന്‍സി മാനേജ്മെന്റ് ഏജന്‍സി ന്യൂയോര്‍ക്കിന് പ്രഥമപരിഗണന നല്‍കണമെന്നും അദ്ദേഹം ആവശ്യപ്പെട്ടു.\nലോക് ഡൗണ് പ്രഖ്യാപിക്കാതെ ട്രംപ്\nപ്രധാന രാജ്യങ്ങളെല്ലാം അടച്ചിടല് പ്രഖ്യാപിച്ചിട്ടും യു.എസ്. പ്രസിഡന്റ് ഡൊണാള്‍ഡ് ട്രംപ് അതിനു തയ്യാറാവാത്തതില് വ്യാപക പ്രതിഷേധമുയരുന്നു. ഈസ്റ്ററിനുമുമ്പ് രാജ്യം പൂര്‍വ സ്ഥിതിയിലാകുമെന്നും ട്രംപ് ആത്മവിശ്വാസം പ്രകടിപ്പിച്ചു. ലോകത്തെ ഒന്നാമത്തെ സമ്പദ്വ്യവസ്ഥയായ യു.എസ്. അടച്ചാല് രാജ്യം മാന്ദ്യത്തിലേക്ക് നീങ്ങുമെന്നും അപ്പോഴുണ്ടാകുന്ന മരണസംഖ്യയുടെ അത്രയും കൊറോണ കാരണമുണ്ടാകില്ലെന്നും ട്രംപ് പ്രഖ്യാപിച്ചു.\nContent Highlights: Wednesday has been deadliest day in reported coronavirus deaths in US


ചന്ദ്രയാന്-2: വിക്രം ലാന്‍ഡര് ഇനി ചരിത്ര൦!! – BengaluruVartha\nബെംഗളൂരു: വിക്രം ലാന്‍ഡറുമായി ബന്ധം സ്ഥാപിക്കാനുള്ള സാധ്യത അവസാനിക്കുന്നു…\nഇതുവരെ പ്രതീക്ഷ കൈവിടാതിരുന്ന ഐഎസ്ആര്‍ഒ അവസാനം പുറത്തിറക്കിയ പത്രക്കുറിപ്പില് വിക്രം ലാന്‍ഡറുമായി എങ്ങനെ ബന്ധം നഷ്ടപ്പെട്ടു എന്ന് അന്വേഷിക്കുകയാണെന്ന് മാത്രമേ പറഞ്ഞിട്ടുള്ളു.\n14 ദിവസത്തെ ചാന്ദ്ര പകല് അവസാനിക്കുന്നതിനൊപ്പം വിക്ര൦ ലാന്‍ഡറുമായി ബന്ധപ്പെടാമെന്നുള്ള അവസാന പ്രതീക്ഷയും അസ്തമിക്കുകയാണ്.\nചാന്ദ്ര പകലിന്‍റെ തുടക്കം കണക്ക് കൂട്ടിയാണ് ഐഎസ്ആര്‍ഒ സെപ്റ്റംബര് 7ന് വിക്ര൦ ലാന്‍ഡര് ചന്ദ്രോപരിതലത്തില് ഇറക്കാന് പദ്ധതിയിട്ടത്. പൂര്‍ണ്ണമായും സൗരോര്‍ജ്ജത്തില് പ്രവര്‍ത്തിക്കാന് നിര്‍മ്മിക്കപ്പെട്ടിരുന്ന വിക്രം ലാന്‍ഡറിന്‍റെ ബാറ്ററിയുടെ ആയുസ് ചാന്ദ്ര പകലിനൊപ്പം അവസാനിക്കും. അതായത്, വിക്രം ലാൻഡറിന്‍റെ ബാറ്ററിക്ക് 14 ദിവസത്തെ ആയുസാണുള്ളത്. കൂടാതെ, ചന്ദ്രന്‍റെ രാത്രി സമയത്തെ കടുത്ത തണുപ്പ് അതിജീവിക്കാനുള്ള സംവിധാനങ്ങളൊന്നും ലാന്‍ഡറില് ഇല്ല.\nഎന്നാല്, ഇപ്പോള് എല്ലാ പ്രതീക്ഷയും അസ്തമിച്ചിരിയ്ക്കുകയാണ്. കൂടാതെ, ഇടിച്ചിറങ്ങിയതിന്‍റെ ആഘാതത്തില് ലാന്‍ഡറിലെ ഉപകരണങ്ങള്‍ക്ക് കേട് സംഭവിച്ചിരിക്കുമെന്നാണ് ഇപ്പോള് വിദഗ്ധര് അനുമാനിക്കുന്നത്.\nഅതേസമയം, വിക്രം ലാന്‍ഡര് കണ്ടെത്താനുള്ള ശ്രമത്തിലായിരുന്നു നാസയും. ലാന്‍ഡര് ഇറങ്ങേണ്ടിയിരുന്ന സ്ഥലത്തിന്‍റെ ചിത്രങ്ങള് നാസയുടെ ലൂണാര് റിക്കൊണിസന്‍സ് ഓര്‍ബിറ്റര് പകര്‍ത്തിയെന്ന് അറിയിച്ചിട്ടുണ്ടെങ്കിലും ലാന്‍ഡറിന്‍റെ ചിത്രം പതിഞ്ഞിട്ടുണ്ടോ എന്ന് ചിത്രങ്ങള് പഠിച്ച ശേഷം മാത്രമേ സ്ഥിരീകരിക്കാനാകൂ എന്നും ഐഎസ്ആര്‍ഒ പറയുന്നു.\nദക്ഷിണധ്രുവപ്രദേശത്തെ പകല് സമയം അവസാനിച്ച് തുടങ്ങിയതിനാല് തന്നെ വിക്രം ലാന്‍ഡര്, ലാന്‍ഡ് ചെയ്യേണ്ടിയിരുന്ന സ്ഥലത്തിന്‍റെ ബഹുഭൂരിഭാഗം പ്രദേശവും ഇരുട്ടിലാണെന്നും വിക്രമും ഈ ഇരുണ്ട ഭാഗത്താണോ എന്ന് ഉറപ്പില്ലെന്നുമാണ് നാസ അറിയിച്ചിരിക്കുന്നത്.\nരാജ്യം ഏറെ പ്രതീക്ഷയോടെ കാത്തിരുന്ന ഒന്നായിരുന്നു ചന്ദ്രോപരിതലത്തില് വിക്രം ലാന്‍ഡര് നടത്തേണ്ടിയിരുന്ന സോഫ്റ്റ് ലാൻഡി൦ഗ്. എന്നാല് നിര്‍ണായകമായ സോഫ്റ്റ് ലാൻഡി൦ഗ് തുടങ്ങി 10 മിനിറ്റുകള്‍ക്ക് ശേഷമാണ് പാളിച്ച സംഭവിച്ചത്. ചന്ദ്രന്‍റെ ഉപരിതലത്തിൽ നിന്ന് 2.1 കിലോമീറ്റർ ഉയരത്തിൽ നിന്ന് ബന്ധം നഷ്ടപ്പെട്ട വിക്രം ലാൻഡറിന് സോഫ്റ്റ് ലാൻഡിംഗ് നടത്താനായില്ല.\nസെപ്റ്റംബര് 7ന് പുലര്‍ച്ചെയായിരുന്നു രാജ്യം ഏറെ ആകാംഷയോടെ കാത്തിരുന്ന ചാന്ദ്രയാന്-2, വിക്രം ലാന്‍ഡറിന്‍റെ സോഫ്റ്റ് ലാൻഡി൦ഗ് നടക്കേണ്ടിയിരുന്നത്. എന്നാല് ‘നിശ്ചിത’ സമയത്തിന് മിനിറ്റുകള് മുന്‍പാണ് ചന്ദ്രനില് നിന്നും 2.1 കിലോമീറ്റര് ദൂരെവച്ച് വിക്രം ലാന്‍ഡറുമായുള്ള ആശയവിനിമയം നഷ്ടമായത്.


മോളിവുഡ് നിരൂപണം : കുഞ്ഞനന്തന്റെ കട - കുടുംബപ്രേക്ഷകരുടെ സ്വന്തം കട 6.00/10\nകുഞ്ഞനന്തന്റെ കട - കുടുംബപ്രേക്ഷകരുടെ സ്വന്തം കട 6.00/10\nമലയാള സിനിമയുടെ യശസ്സ് വാനോളം ഉയര്‍ത്തിക്കൊണ്ട്, അംഗീകാരങ്ങളും ആദരവുകളും നേടിയെടുത്ത സിനിമയായിരുന്നു ആദമിന്റെ മകന് അബു. സലിം അഹമ്മദ് എന്ന സംവിധായകനും, മധു അമ്പാട്ട് എന്ന ചായഗ്രാഹകനും, ഐസക്ക് തോമസ് കൊട്ടുകാപ്പിള്ളി എന്ന സംഗീത സംവിധായകനും, സലിം കുമാര് എന്ന നടനും മലയാള സിനിമ പ്രേക്ഷകരുടെ പ്രശംസ നേടിയ സിനിമകൂടിയായിരുന്നു ആദമിന്റെ മകന് അബു. മേല്പറഞ്ഞ ഈ കൂട്ടികെട്ടിനോടൊപ്പം മലയാള സിനിമയുടെ താരരാജാവ് മെഗാ സ്റ്റാര് മമ്മൂട്ടിയും, ഓസ്ക്കാര് അവാര്‍ഡ് ജേതാവ് റസൂല് പൂക്കുട്ടിയും ചേര്‍ന്നപ്പോള് കുഞ്ഞനന്തന്റെ കട എന്ന സിനിമയുണ്ടായിരിക്കുന്നു. അലന്‍സ് മീഡിയയുടെ ബാനറില് നിര്‍മ്മിച്ചിരിക്കുന്ന ഈ സിനിമയുടെ രചനയും സംവിധാനവും നിര്‍വഹിച്ചിരിക്കുന്നത് സലിം അഹമ്മദ് തന്നെയാണ്. മധു അമ്പാട്ട് ചായാഗ്രഹണവും, വിജയ് ശങ്കര് ചിത്രസന്നിവേശവും, റസൂല് പൂക്കുട്ടി ശബ്ദമിശ്രണവും, എം.ജയചന്ദ്രന് പാട്ടുകളുടെ സംഗീത സംവിധാനവും, ഐസക്ക് തോമസ് കൊട്ടുകാപ്പിള്ളി പശ്ചാത്തല സംഗീത സംവിധാനവും നിര്‍വഹിച്ചിരിക്കുന്നു. കാസ്, കലാസംഘം, റൈറ്റ് ചേര്‍ന്നാണ് ഈ സിനിമ റിലീസ് ചെയ്തിരിക്കുന്നത്.\nവടക്കന് മലബാറിലെ വട്ടിപ്പുറം എന്ന മലയോര ഗ്രാമപ്രദേശത്തിലെ പലചരക്ക് കട നടത്തിവരുന്ന കുഞ്ഞനന്തന്റെ കഥയാണ് ഈ സിനിമയിലൂടെ സലിം അഹമ്മദ് പ്രേക്ഷരോട് പറയുന്നത്. കുഞ്ഞനന്തന് ജീവിതത്തില് ഏറ്റവും പ്രിയപെട്ടത് അയാളുടെ പലചരക്ക് കടയാണ്. ആ പലചരക്ക് കടയെ നാട്ടില് അറിയപെടുന്നതും കുഞ്ഞനന്തന്റെ കട എന്നാണ്. കടയോടുള്ള അമിതമായ സ്നേഹം കുഞ്ഞനന്തന്റെ കുടുംബ ജീവിതത്തെപോലും പ്രതികൂലമായി ബാധിച്ചു. ഈ അവരസത്തിലാണ് റോഡിന്റെ വികസനത്തിന്റെ ഭാഗമായി കുഞ്ഞനന്തന്റെ കടയുള്‍പ്പടെ ആ കവലയിലുള്ള ഒട്ടുമിക്ക കടകളും പൊളിച്ചുമാറ്റണമെന്ന സര്‍ക്കാരിന്റെ ഉത്തരവ് വരുന്നത്. ഈ പ്രശ്നങ്ങളെ കുഞ്ഞനന്തന് എങ്ങനെ തരണം ചെയ്യുന്നുവെന്നും, തുടര്‍ന്ന് കുഞ്ഞനന്തന്റെ ജീവിതത്തില് വരുന്ന മാറ്റങ്ങളുമാണ് ഈ സിനിമയുടെ കഥ. കുഞ്ഞനന്തനായി മമ്മൂട്ടിയാണ് അഭിനയിച്ചിരിക്കുന്നത്. കുഞ്ഞനന്തന്റെ ഭാര്യയായി പുതുമുഖം നൈല ഉഷ അഭിനയിച്ചിരിക്കുന്നു. ഇവരെ കൂടാതെ സിദ്ദിക്ക്, ബാലചന്ദ്രമേനോന്, സലിം കുമാര്, യവനിക ഗോപാലകൃഷ്ണന്, കലാഭവന് ഹനീഫ്, വിജയന് കാരന്തൂര്, തെസ്നി ഖാന് എന്നിവരും പ്രധാന കഥാപാത്രങ്ങളെ അവതരിപ്പിച്ചിരിക്കുന്നു.\nഹജ്ജിനു പോകുവാന് ആഗ്രഹിക്കുന്ന അബുവിന് നേരിടേണ്ടി വരുന്ന പ്രശ്നങ്ങളാണ് ആദ്യ സിനിമയുടെ കഥയെങ്കില്, ജീവിന് തുല്യം സ്നേഹിച്ച കട, വികസനത്തിന്റെ ഭാഗമായി നഷ്ടപെടാതിരിക്കുവാന് വേണ്ടി ശ്രമിക്കുന്ന കുഞ്ഞനന്തന്റെ കഥയാണ് രണ്ടാമത് സിനിമയിലൂടെ സലിം അഹമ്മദ് പ്രേക്ഷകരോട് പറയുവാന് ശ്രമിച്ചത്. കുഞ്ഞനന്തന് കടയോടുള്ള അമിതമായ സ്നേഹം അയാളുടെ ദാമ്പത്യജീവിതത്തിലും പ്രശ്നങ്ങളുണ്ടാക്കുന്നു. മേല്പറഞ്ഞ രണ്ടു പ്രശ്നങ്ങളും കുഞ്ഞനന്തന് എങ്ങനെ തരണം ചെയ്യുവാന് ശ്രമിക്കുന്നു എന്നതാണ് ഈ സിനിമയുടെ കഥാസന്ദര്‍ഭങ്ങള്. ഓരോ കഥാസന്ദര്‍ഭങ്ങളും വിശ്വസനീയമായി എഴുതിയിട്ടുണ്ടെങ്കിലും, പല രംഗങ്ങളും കഥാപാത്രങ്ങളും പൂര്‍ണതയില്ലാതെ അവസാനിപ്പിച്ചത് പോലെ അനുഭവപെട്ടു. ഗൗരവമുള്ള ഒരു വിഷയം ചര്‍ച്ച ചെയ്യുന്ന ഒരു സിനിമയ്ക്ക് ഇതിലും മികച്ച കഥാസന്ദര്‍ഭങ്ങള് എഴുതേണ്ടതായിരുന്നു സലിം അഹമ്മദ്. കഥയുടെ അവസാനം ചെറിയൊരു പ്രശ്നം നേരിടേണ്ടി വരുന്നതോടെ കുഞ്ഞനന്തന്റെ കാഴ്ച്ചപ്പാടുകള്‍ക്ക് വരുന്ന മാറ്റവും കുറേക്കൂടി മികച്ച രീതിയില് തിരക്കഥയില് ഉള്പെടുത്താമായിരുന്നു. ഈ കുറവുകളൊക്കെ സിനിമയ്ക്കുണ്ടെങ്കിലും, കുഞ്ഞനന്തനെയും വട്ടിപ്പുറം ഗ്രാമത്തെയും കുടുംബപ്രേക്ഷകര് സ്വീകരിക്കുമെന്നുറപ്പ്.\nസലിം അഹമ്മദിന്റെ നിര്‍മ്മാണത്തിലും സംവിധാനത്തില് പുറത്തിറങ്ങുന്ന രണ്ടാമത് സിനിമയാണ് കുഞ്ഞനന്തന്റെ കട. സമകാലിക പ്രസക്തിയുള്ള ഒരു പ്രമേയമാണെങ്കിലും, മഹത്തരമായ ഒരു കഥയൊന്നും രൂപപെടുത്തിയെടുക്കുവാന് സലിം അഹമ്മദിന് സാധിച്ചിട്ടില്ല. പക്ഷെ, കുഞ്ഞനന്തന്റെ കടയും, കുഞ്ഞനന്തന്റെ സ്വഭാവവും, വട്ടിപ്പുറം ഗ്രാമത്തെയും ഗ്രാമനിവാസികളെയും പ്രേക്ഷകര്‍ക്ക് ഇഷ്ടമാകുന്ന രീതിയില് അവതരിപ്പിക്കുവാന് സംവിധായകന് സാധിച്ചിട്ടുണ്ട്. മമ്മൂട്ടിയെ പോലെ മികവുറ്റ അഭിനേതാവിനെ മികച്ച രീതിയില് ഉപയോഗിക്കുവാന് സംവിധായകന് കഴിഞ്ഞു എന്നതാണ് ഈ സിനിമയുടെ വിജയം. അതുപോലെ, മധു അമ്പാട്ട്, റസൂല് പൂക്കുട്ടി, എം. ജയചന്ദ്രന്, ഐസക്ക് തോമസ് എന്നീ പ്രതിഭകളെ സാങ്കേതിക വശങ്ങള്‍ക്കായി ഉപയോഗിച്ചത് സിനിമയുടെ മാറ്റുകൂട്ടുന്നതില് സംവിധായകനെ സഹായിച്ചിട്ടുണ്ട്. ആദാമിന്റെ മകന് അബു എന്ന സിനിമയുമായി താരതമ്യം ചെയ്യുമ്പോള്, പോരായ്മകള് ഏറെയുള്ള സംവിധാന രീതിയാണ് സലിം അഹമ്മദിന്റെത്. അവസാന രംഗങ്ങളിലെ ഗ്രാഫിക്സ് ഉള്‍പ്പടെയുള്ള ചെറിയ തെറ്റുകുറ്റങ്ങള് സിനിമയുടെ സംവിധായകന്റെ ഭാഗത്ത് നിന്നും ഉണ്ടായിട്ടുണ്ട്. അതുപോലെ, ഇഴഞ്ഞു നീങ്ങുന്ന കഥാസന്ദര്‍ഭങ്ങളും, സിനിമയുടെ രണ്ടേകാല് മണിക്കൂര് ദൈര്‍ഘ്യവും, ശരറാന്തല് എന്ന മികച്ച പാട്ട് സിനിമയില് മുഴുവനായി ഉള്പെടുത്താത്തതും സംവിധാനത്തിലുള്ള പിഴവ് തന്നെ. എന്നിരുന്നാലും, നന്മയുള്ള ഒരു കൊച്ചു ചിത്രം മലയാളികള്‍ക്കായി സമ്മാനിച്ചതില് സലിം അഹമ്മദിന് അഭിമാനിക്കാം.\nമധു അമ്പാട്ട് പകര്‍ത്തിയ ദ്രിശ്യങ്ങള് സിനിമയ്ക്ക് ചേരുന്ന രീതിയില് മികവു പുലര്‍ത്തിയിട്ടുണ്ട്. ഓരോ രംഗങ്ങളുടെ ദ്രിശ്യങ്ങളും കഥയ്ക്കും കഥാസന്ദര്‍ഭങ്ങള്‍ക്കും കഥാപാത്രങ്ങളുടെ സ്വഭാവത്തിനും ചേരുന്ന രീതിയിലായതും സിനിമയ്ക്ക് ഗുണം ചെയ്തിട്ടുണ്ട്. ഓരോ രംഗങ്ങളിലുള്ള ശബ്ദങ്ങള്‍ക്കും വിശ്വസനീയത തോന്നിപ്പിക്കുന്ന രീതിയില് ശബ്ദമിശ്രണം ചെയ്തു ഓരോ വസ്തുകള്‍ക്കും ജീവന് നല്‍ക്കുവാന് റസൂല് പൂക്കുട്ടിയ്ക്കും സാധിച്ചു. കഥാസന്ദര്‍ഭങ്ങള്‍ക്ക് അനിയോജ്യമായ പശ്ചാത്തല സംഗീതം നല്‍ക്കുവാന് ഐസക്ക് തോമസ് കൊട്ടുക്കാപ്പിള്ളിയ്ക്കും കഴിഞ്ഞിട്ടുണ്ട്. വിജയ് ശങ്കറിന്റെ ചിത്രസന്നിവേശം വേണ്ടത്ര മികവു പുലര്‍ത്തിയില്ല. ഭൂരിഭാഗം രംഗങ്ങളും ഇഴഞ്ഞുനീങ്ങുന്ന രീതിയിലായത് പ്രേക്ഷകരെ മുഷിപ്പിച്ചു. റഫീക്ക് അഹമ്മദിന്റെ വരികള്‍ക്ക് എം.ജയചന്ദ്രന് ഈണമിട്ട "ശരറാന്തല്..." എന്ന തുടങ്ങുന്ന പാട്ട് കേള്‍ക്കാന് ഇമ്പമുള്ളതാണ്. ജ്യോതിഷ് ശങ്കറിന്റെ കലാസംവിധാനവും ഇന്ദ്രന്‍സ് ജയന്റെ വസ്ത്രാലങ്കാരവും മികവു പുലര്‍ത്തി.\nഏറെ നാളുകള്‍ക്കു ശേഷം അഭിനയ പ്രാധാന്യമുള്ള ഒരു വേഷം മമ്മൂട്ടിയെ തേടിയെത്തിയിരിക്കുകയാണ് കുഞ്ഞനന്തന്റെ കട എന്ന ഈ സിനിമയിലൂടെ. കുഞ്ഞനന്തനായി ജീവിക്കുകയായിരുന്നു മമ്മൂട്ടി. മറ്റെന്തിക്കാളും കടയെ സ്നേഹിച്ച കുഞ്ഞനന്തന്, അത് നഷ്ടമാകും എന്ന ഘട്ടത്തില് മറ്റുള്ളവരുടെ മുമ്പില് യാചിക്കുന്ന രംഗങ്ങളെല്ലാം മികച്ച രീതിയില് അഭിനയിച്ചു ഫലിപ്പിക്കാന് അദേഹത്തിന് സാധിച്ചിട്ടുണ്ട്. കുഞ്ഞനന്തന്റെ ഭാര്യയായി ചിത്തിരയുടെ വേഷമിട്ടത് പുതുമുഖം നൈല ഉഷയാണ്. ഒരു പുതുമുഖമെന്ന നിലയില് മികച്ച അഭിനയമാണ് നൈല കാഴ്ചവെച്ചത്. സിദ്ദിക്കും ബാലചന്ദ്രമേനോനും യവനിക ഗോപാലകൃഷ്ണനും സലിം കുമാറും അവരവരുടെ രംഗങ്ങള് മികവുറ്റതാക്കി.\nകുഞ്ഞനന്തന്റെ കട റിവ്യൂ: ലളിതമായ കഥയിലൂടെ, വിശ്വസനീയമായ കഥാസന്ദര്‍ഭങ്ങളിലൂടെ, മികവുറ്റ അഭിനയ മുഹൂര്‍ത്തങ്ങളിലൂടെ, സാങ്കേതികത്തികവോടെ ഗൗരവമുള്ള ഒരു വിഷയം അവതരിപ്പിക്കുവാന് സലിം അഹമ്മദിനും കൂട്ടര്‍ക്കും സാധിച്ചു.\nകുഞ്ഞനന്തന്റെ കട റേറ്റിംഗ്: 6.00/10\nടോട്ടല് 18/30 [6/10]\nരചന, നിര്‍മ്മാണം, സംവിധാനം: സലിം അഹമ്മദ്\nബാനര്: അലന്‍സ് മീഡിയ\nചിത്രസന്നിവേശം: വിജയ് ശങ്കര്\nശബ്ദമിശ്രണം: റസൂല് പൂക്കുട്ടി\nപശ്ചാത്തല സംഗീതം: ഐസക്ക് തോമസ് കൊട്ടുക്കാപ്പിള്ളി\nമേക്കപ്പ്: പട്ടണം ഷാ\nവസ്ത്രാലങ്കാരം: ഇന്ദ്രന്‍സ് ജയന്\nവിതരണം: കലാസംഘം, കാസ്, റൈറ്റ് റിലീസ്\nഎഴുതിയത്... നിരൂപണം at 6:30 pm\nLabels: കുഞ്ഞനന്തന്റെ കട, ബാലചന്ദ്ര മേനോന്, മമ്മൂട്ടി, സലിം അഹമ്മദ്


സ്‌കോട്ട്‌ലന്‍ഡില് ക്നാനായ നഴ്സിന് അംഗീകാരം - KNANAYA VOICE - The First Online knanaya News Portal\nസ്‌കോട്ട്‌ലന്‍ഡില് ക്നാനായ നഴ്സിന് അംഗീകാരം\nposted Nov 2, 2009, 9:17 AM by Saju Kannampally [ updated Nov 10, 2009, 8:39 PM by Anil Mattathikunnel ]\nഗ്ലാസ്‌ഗോ: സ്‌കോട്ട്‌ലന്‍ഡ് – നോര്‍ത്തേണ് അയര്‍ലന്‍ഡ് റീജിയന്റെ കീഴിലുള്ള സതേണ് ക്രോസിലെ ഏറ്റവും നല്ല നഴ്സിനുള്ള അവാര്‍ഡ് ജോമോള് ബെന്നിയ്ക്ക്. ഈ റീജിയനില് മാത്രമായി ഇരുന്നൂറോളം കെയര് ഹോമുകളുടെ ബിസിനസ് ശൃംഖലയാണ് സതേണ് ക്രോസിനുള്ളത്.\nഗ്ലാസ്‌ഗോയില് ലാനാര്‍ക് കൌണ്ടിയിലുള്ള മദര്‍വെല്ലില് വിഷോ കേന്ദ്രമാക്കി പ്രവര്‍ത്തിക്കുന്ന സതേണ് ക്രോസിന്റെ കെയര് ഹോമില് നഴ്സസ് ഇന് ചാര്‍ജാണ് ജോമോള്. റമദാ ഹോട്ടലില് വച്ചു നടന്ന ചടങ്ങില് സ്‌കോട്ടിഷ് കെയര് ചെയര്‍മാന് റൊണാള്‍ഡ് മെയര് അവാര്‍ഡ് ദാനം നടത്തി. സതേണ് ക്രോസിന്റെ റീജനല് ഡയറക്‌ടര് മൈക്കിള് മക്കിന് പോഷ് ആശംസകള് അര്‍പ്പിച്ചു.\nകുറുമുള്ളൂര് കട്ടയ്ക്കാം തടത്തില് ജോസഫ് – അന്നമ്മ ദമ്പതികളുടെ മകളാണ് ജോമോള് ബെന്നി. ഭര്‍ത്താവ് ബെന്നി കണിയാംപറമ്പില്(കരിംകുന്നം ) വിഷോയിലുള്ള അതേ കെയര് ഹോമില് ജോലി നോക്കുന്നു. ഇവര്‍ക്ക് മൂന്നു മക്കളുണ്ട്.


പത്താംക്ലാസ് മൂല്യനിർണയം ലോക്ക്ഡൗൺ കഴിഞ്ഞ ശേഷം -Kerala sslc exam valuation after lockdown\nനേരത്തെ ഈ മാസം 14 ഓടു കൂടി ആരംഭിക്കാമെന്ന് ആലോചന ഉണ്ടായിരുന്നുവങ്കിലും കോവിഡ് രണ്ടാം തരംഗത്തിൽ അതി തീവ്ര വ്യാപനം ഉണ്ടായ സാഹചര്യത്തിൽ മാറ്റിവയ്ക്കുകയായിരുന്നു\nMay 17, 2021 5:14:40 pm\nതിരുവനന്തപുരം: സംസ്ഥാനത്തെ പത്താംക്ലാസ് ഉത്തരക്കടലാസ് മൂല്യനിർണയം ഈ മാസം അവസാനത്തോടെ തുടങ്ങിയേക്കും. ലോക്ക്ഡൗൺ സംബന്ധിച്ച തീരുമാനത്തിന് അടിസ്ഥാനമാക്കിയായിരിക്കും മൂല്യനിർണയം ആരംഭിക്കുക. ആദ്യം തീരുമാനിച്ച ദിവസത്തിൽ നിന്നും ഏകദേശം പത്ത് ദിവസം വൈകിയായിരിക്കും ഉത്തരക്കടലാസ് മൂല്യനിർണയം ആരംഭിക്കുകയെന്നാണ് അനൗദ്യോഗിക വിവരം.\nമൂല്യ നിർണയം സംബന്ധിച്ച തീരുമാനം 21 നോ 23 നോ ഉണ്ടാകുമെന്നാണ് കരുതുന്നത്. രോഗ വ്യാപന തോത് അനുസരിച്ചായിരിക്കും ഈ തീരുമാനം സ്വീകരിക്കുകയെന്നാണ് വിദ്യാഭ്യാസ വകുപ്പിൽ നിന്നുള്ള അനൗദ്യോഗികമായ സൂചന.\nനേരത്തെ ഈ മാസം 14 ഓടു കൂടി ആരംഭിക്കാമെന്ന് ആലോചന ഉണ്ടായിരുന്നുവങ്കിലും കോവിഡ് രണ്ടാം തരംഗത്തിൽ അതി തീവ്ര വ്യാപനം ഉണ്ടായ സാഹചര്യത്തിൽ മാറ്റിവയ്ക്കുകയായിരുന്നു. പത്താംക്ലാസിലെ ഐടി പരീക്ഷ കൂടി ഇനി പൂർത്തിയാകാനുണ്ട്. അതിനിടയിലാണ് എട്ടാം തീയതി മുതൽ ലോക്ക്ഡൗൺ ആരംഭിച്ചത്. ആ ലോക്ക്ഡൗൺ 16 വരെ ഉള്ളതിനാൽ അതിന് ശേഷം മൂല്യനിർണയം ആരംഭിക്കാമെന്നാണ് ആലോചിച്ചിരുന്നത്.\nRead More: കോവിഡ്: ജൂണിലെ എല്ലാ പരീക്ഷകളും മാറ്റിയെന്ന് പിഎസ്‌സി\nഎന്നാൽ, രോഗവ്യാപനത്തിൽ ശമനമുണ്ടാകാത്ത സാഹചര്യത്തിൽ കൂടുതൽ കർശന നിയന്ത്രണങ്ങളോടെ ലോക്ക്ഡൗൺ വീണ്ടും ഒരാഴ്ച കൂടെ നീട്ടി. ഈ സാഹചര്യത്തിൽ ഉത്തരക്കടലാസ് മൂല്യനിർണയവും നീട്ടി വയ്ക്കേണ്ടി വന്നു. നിലവിൽ ഈ മാസം 23 വരെയാണ് സംസ്ഥാനത്തെ ലോക്ക്ഡൗൺ പ്രഖ്യാപിച്ചിട്ടുള്ളത്. വ്യാപനത്തിലെ തോത് അനുസരിച്ച് നാല് ജില്ലകളിൽ ട്രിപ്പിൾ ലോക്ക്ഡൗണും പ്രഖ്യാപിച്ചിട്ടുണ്ട്.\nപത്താം ക്ലാസ് പരീക്ഷ മൂല്യനിർണയത്തിന് നിയോഗിക്കപ്പെട്ടിട്ടുള്ള അധ്യാപകർക്ക് അത് സംബന്ധിച്ച ഉത്തരവ് കൈമാറിയിട്ടുണ്ട്. മൂല്യ നിർണയം ആരംഭിക്കുന്ന തീയതി പിന്നാലെ അറിയിക്കുമെന്നും പറഞ്ഞിട്ടുണ്ട്. സാധാരണ രീതിയിൽ നിന്നും വ്യത്യസ്തമായി അധ്യാപകർക്ക് ഇത്തവണ ഒട്ടേറെ മറ്റ് ജോലികൾ കൂടി ഉണ്ടായിട്ടുണ്ട്. കഴിഞ്ഞ വർഷം മുതൽ കോവിഡ് പ്രതിരോധ പ്രവർത്തനങ്ങൾക്ക് അധ്യാപകരെ വിനിയോഗിക്കുന്നുണ്ട്. ഇതിന് പുറമെ രണ്ട് തിരഞ്ഞെടുപ്പ് ജോലിക്കും അധ്യാപകർക്ക് ഡ്യൂട്ടി നൽകിയിരുന്നു. എല്ലാ ക്ലാസകളിലേക്കും വിക്ടേഴ്സ് ചാനൽ വഴി ഓൺലൈൻ ക്ലാസ് മാത്രമാണ് ഉണ്ടായിരുന്നതെങ്കിലും അധ്യാപകർ അവർക്ക് ചുമതലയുള്ള ക്ലാസുകളിലെ കുട്ടികളുമായി അവരുടെ വിഷയവുമായും ബന്ധപ്പെട്ട് സംശയങ്ങൾ തീർക്കാനും മാർഗ നിർദേശം നൽകാനുമുള്ള ഉത്തരവാദിത്തവും നൽകിയിരുന്നു.\nഇത്തരം ചുമതലകൾ കൂടുതലായതിനാലും കോവിഡ് രോഗ വ്യാപന സാഹചര്യത്തിലും കേന്ദ്രീകൃത മൂല്യനിർണയം സംബന്ധിച്ച് ചില ആശങ്കകൾ ആദ്യം ഉയർന്നുവെങ്കിലും കഴിഞ്ഞ തവണ ചെയ്തതതുപോലെ മൂല്യനിർണയം നടപ്പാക്കാമെന്നാണ് അധികൃതർ കരുതുന്നത്.\nWeb Title: Kerala sslc 10th result 2021 valuation after lockdown500212


വാക്കുകളെ വിശ്വസിക്കരുത്, പ്രവർത്തനങ്ങളെ വിശ്വസിക്കുക. - അജ്ഞാതൻ - ഉദ്ധരണികൾ പീഡിയ\nപ്രവർത്തനമില്ലാതെ വാക്കുകൾ ശൂന്യമായി വീഴുന്നു. നമ്മൾ ചെയ്യാൻ ആഗ്രഹിക്കുന്ന വ്യത്യസ്ത കാര്യങ്ങളെക്കുറിച്ച് ഇരുന്നു ചിന്തിക്കാം. ആസൂത്രണം ചെയ്യുന്നത് വളരെ പ്രധാനമാണെങ്കിലും നിങ്ങൾ അത് നടപ്പിലാക്കുന്നത് കൂടുതൽ നിർണായകമാണ്. ഞങ്ങൾ അങ്ങനെ ചെയ്യുന്നില്ലെങ്കിൽ, ഇവ ശൂന്യമായ പദങ്ങളായി മാറുന്നു. അവൻ അല്ലെങ്കിൽ അവൾ പറയുന്നത് ചെയ്യാത്ത ഒരാളെ ആളുകൾ വിശ്വസിക്കില്ല.\nനിങ്ങൾ വിശ്വസിക്കുന്ന കാര്യങ്ങൾ നിങ്ങൾ നടപ്പിലാക്കുമ്പോൾ, അത് സ്വാധീനം ചെലുത്തുന്നു, മാത്രമല്ല ഇത് മറ്റുള്ളവരുടെ ജീവിതത്തിന് ഗുണം ചെയ്യും. ഈ ആഘാതം ആളുകൾ ഞങ്ങളെ ഓർമ്മിക്കാൻ പ്രേരിപ്പിക്കുന്നു, മാത്രമല്ല ഞങ്ങൾ പ്രതിഫലം നേടുകയും ചെയ്യുന്നു. അതിനാൽ, നിങ്ങളുടെ പ്രവർത്തനങ്ങൾ ആസൂത്രണം ചെയ്യുന്നതിൽ ശ്രദ്ധ കേന്ദ്രീകരിക്കുന്നിടത്തോളം ശ്രദ്ധ കേന്ദ്രീകരിക്കുക.\nആരെങ്കിലും ധാരാളം വാഗ്ദാനം ചെയ്യുന്നുവെന്ന് നിങ്ങൾ കാണുകയാണെങ്കിൽ, എല്ലായ്പ്പോഴും അവരുടെ പ്രവർത്തനങ്ങൾ ട്രാക്കുചെയ്യുക. അത് അവരുടെ സ്വഭാവത്തെക്കുറിച്ച് നിങ്ങളോട് പറയും. ഒരു വ്യക്തി അവരുടെ പ്രവൃത്തികൾക്കനുസരിച്ച് എങ്ങനെയാണെന്ന് മനസിലാക്കാൻ എളുപ്പമാണ്. വാക്കുകൾ പ്രവർത്തിപ്പിക്കുന്നതിൽ പരാജയപ്പെടുന്നവരെ വിശ്വസിക്കരുത്.\nഒരാൾ അത് ചെയ്യുമ്പോൾ, അത് നേടാൻ അവൻ അല്ലെങ്കിൽ അവൾ പരമാവധി ശ്രമിക്കണം. അതെ, അനിശ്ചിതമായ സാഹചര്യങ്ങൾ കാരണം എല്ലാ വാഗ്ദാനങ്ങളും പാലിക്കാൻ കഴിയില്ലെന്നത് ശരിയാണ്, പക്ഷേ അത് കാണിക്കുകയും കണക്കാക്കുകയും ചെയ്യുന്ന ശ്രമമാണ്.\nനിങ്ങൾ ആരുടെയെങ്കിലും വിശ്വാസം തകർത്തുകഴിഞ്ഞാൽ, അത് തിരികെ ലഭിക്കുന്നത് മിക്കവാറും അസാധ്യമാണ്. വിശ്വാസം നേടുന്നതും ഒരുപോലെ ബുദ്ധിമുട്ടാണ്. അതിനാൽ, നിങ്ങളുടെ വാക്കുകൾ പാലിക്കുകയും അവ ഫലപ്രദമായ പ്രവർത്തനങ്ങളിലേക്ക് തിരിക്കുകയും ചെയ്യുക. ഇത് നിങ്ങളെ വിശ്വസിക്കാനും ശക്തമായ ബന്ധം സ്ഥാപിക്കാനും ആളുകളെ സഹായിക്കുന്നു.\nഅതുകൊണ്ടു, നിങ്ങൾ വിശ്വാസത്തെ എങ്ങനെ കൈകാര്യം ചെയ്യുന്നു എന്നതിനെക്കുറിച്ച് വളരെ ശ്രദ്ധാലുവായിരിക്കുക. ആരെയാണ് വിശ്വസിക്കേണ്ടതെന്നും മറ്റൊരാളുടെ വിശ്വാസം എങ്ങനെ നിലനിർത്താമെന്നും അറിയുക. ആദരവ് നേടാനും വിശ്വസനീയമായ ഒരു മനുഷ്യനായി സ്വയം രൂപപ്പെടുത്താനും ഇത് നിങ്ങളെ സഹായിക്കുന്നു.\nജ്ഞാനത്തിന്റെ പ്രചോദനാത്മകമായ വാക്കുകൾ\nലവ് ആൻഡ് ട്രസ്റ്റ് ഉദ്ധരണികൾ\nവാക്കുകളെയും പ്രവർത്തനങ്ങളെയും കുറിച്ചുള്ള ഉദ്ധരണികൾ\nജ്ഞാനത്തിന്റെ വിവേകപൂർണ്ണമായ വാക്കുകൾ\nജ്ഞാന ഉദ്ധരണികളുടെ വാക്കുകൾ\nമറ്റുള്ളവരുടെ ജീവിതത്തിൽ സ ently മ്യമായി നടക്കുക. എല്ലാ മുറിവുകളും ദൃശ്യമല്ല. - അജ്ഞാതൻ\nഒരു വ്യക്തിയെ എല്ലായ്പ്പോഴും സന്തോഷത്തോടെയും പുഞ്ചിരിക്കുന്നതിലും ഞങ്ങൾ കണ്ടേക്കാം, എന്നാൽ അതിനർത്ഥം അവൻ അല്ലെങ്കിൽ…\nഎല്ലാവർക്കും സന്തോഷം വേണം, ആരും വേദന ആഗ്രഹിക്കുന്നില്ല, പക്ഷേ ചെറിയ മഴയില്ലാതെ നിങ്ങൾക്ക് ഒരു മഴവില്ല് ഉണ്ടാകാൻ കഴിയില്ല. - അജ്ഞാതൻ\nസന്തോഷമാണ് നമ്മുടെ ജീവിതത്തിലെ ഏറ്റവും പ്രധാനപ്പെട്ട കാര്യം. ഞങ്ങൾ എപ്പോഴും സന്തോഷം നേടാൻ ശ്രമിക്കുന്നു. നേടാൻ…\nവാക്കുകൾ അവരുടെ പ്രവർത്തനങ്ങളുമായി പൊരുത്തപ്പെടാത്ത ആളുകളെ ശ്രദ്ധിക്കുക. - അജ്ഞാതൻ\nചെയ്തതിനേക്കാൾ എളുപ്പമാണ് ഇത് പറയുന്നത്! അതെ, ആളുകൾ പലപ്പോഴും ധാരാളം കാര്യങ്ങൾ പറയുന്നു, എന്നാൽ നിങ്ങൾ കാത്തിരിക്കുകയാണെങ്കിൽ…\nഒരു പ്രശ്നത്തിന് നിങ്ങൾ പരിഹാരം കാണാത്തപ്പോൾ, ഇത് പരിഹരിക്കപ്പെടേണ്ട ഒരു പ്രശ്നമല്ല, മറിച്ച് അംഗീകരിക്കേണ്ട ഒരു സത്യമാണ്. - അജ്ഞാതൻ\nഒരു പ്രശ്നത്തിന് നിങ്ങൾ പരിഹാരം കാണാത്തപ്പോൾ, ഇത് പരിഹരിക്കപ്പെടേണ്ട ഒരു പ്രശ്നമല്ല, മറിച്ച്…\nആരോടും നിങ്ങളോട് സമാനത പുലർത്തുന്നില്ലെങ്കിൽ ഒരിക്കലും അവരുമായി കൂടുതൽ ബന്ധപ്പെടരുത്, കാരണം ഒരു വർഷത്തെ പ്രതീക്ഷകൾക്ക് നിങ്ങളെ മാനസികമായി നശിപ്പിക്കാൻ കഴിയും. - അജ്ഞാതൻ\nഒരിക്കലും ആരുമായും വളരെയധികം ബന്ധപ്പെടരുത്! അതെ, നിങ്ങൾ വരുന്നതുവരെ നിങ്ങൾ അത് തിരിച്ചറിഞ്ഞിരിക്കില്ല…


നടിയെ തട്ടികൊണ്ടുപോയ കേസില് രണ്ട് പേര് കൂടി പിടിയില്\n19 Feb 2017 2:38 AM GMT\nനടിയെ തട്ടികൊണ്ടുപോയി അപമാനിക്കുകയും ശാരീരികമായി ഉപദ്രവിക്കുകയും ചെയ്ത് കേസില് രണ്ട് പേര് കൂടി പിടിയിലായി. ആലുവ എസ്പിയുടെ നേതൃത്വത്തിലുള്ള സ്‌ക്വാഡാണ് ഇവരെ പിടികൂടിയത്. കോയമ്പത്തൂരില് നിന്നായിരുന്നു ഇവരെ പോലീസ് കസ്റ്റഡിയില് എടുത്തത്. കോയമ്പത്തൂരിലെ ഒളിത്താവളത്തില് റെയ്ഡ് നടത്തിയാണ് ഇവരെ കണ്ടെത്തിയത്. ആറുപേര്‍ക്കെതിരെയായിരുന്നു നടി മൊഴി നല്‍കിയിരുന്നത്.\nഒരാളെ ഇന്നലെ രാവിലെ തന്നെ കസ്റ്റഡിയില് എടുത്തിരുന്നു. നടി ഡ്രൈവര് മാര്‍ട്ടിന് ആന്റണിയെയായിരുന്നു ആദ്യം പടികൂടിയത്. തിരിച്ചിറിഞ്ഞ നാല് പ്രതികളില് മൂന്ന് പേരെയും പിടികൂടി. ഇന്ന് ബാക്കിയുള്ളവരെ കൂടി അറസ്റ്റ് ചെയ്യുമെന്നാണ് വിവരം. ഇവര്‍ക്കായി അന്യസംസ്ഥാനത്തേക്ക് അന്വേഷണം ആരംഭിച്ചിട്ടുണ്ട്.\nഗൂഢാലോചന, ഭീഷണിപ്പെടുത്തല്, തട്ടിക്കൊണ്ടുപോകല്, അന്യായമായി തടഞ്ഞുവയ്ക്കല്, മാനഭംഗപ്പെടുത്തല് കൂടാതെ അര്‍ദ്ധനഗ്ന ചിത്രങ്ങള് എടുത്ത് പ്രചരിപ്പിക്കാന് ശ്രമിച്ചതിന് ഐടി ആക്ട് പ്രകാരമുള്ള കേസുകളുമാണ് കുറ്റാരോപിതര്‍ക്കെതിരെ പോലീസ് എടുത്തിരിക്കുന്നത്.\nmalyalacinema molest rape sexuallyabuse


മുംബൈ: ബോളീവുഡ് നടി ജിയാഖാന്റെ തൂങ്ങി മരണവുമായി ബന്ധപ്പെട്ട് കാമുകന് സൂരജ് പഞ്ചോളിയെ പോലീസ് അറസ്റ്റ് ചെയ്തു. സിനിമാതാരങ്ങളായ ആദിത്യ പഞ്ചോളിയുടേയും സറീനാ വഹാബിന്റേയും മകനാണ് സൂരജ് പഞ്ചോളി. ജിയ എഴുതിയ ഒരു കത്ത് പോലീസ് കണ്ടെടുത്തിരുന്നു. ഇതില് സൂരജുമായുള്ള ബന്ധത്തെ പറ്റി പറയുന്നുണ്ട്. സൂരജില് നിന്നും താന് ഗര്‍ഭിണിയായെന്നും പിന്നീട് ഇത് അലസിപ്പിച്ചെന്നും . നീ എന്റെ ജീവിതം തകര്‍ത്തെന്നും എല്ലാം ഞാന് അവസാനിപ്പിക്കുകയാണ്. ഈ കത്ത് നീ വായിക്കുമ്പോളേക്കും ഞാന് യാത്രയായി കഴിഞ്ഞിരിക്കുമെന്നും കത്തില് പറയുന്നു.\nസൂരജും പിതാവുമാണ് തന്റെ മകള് ജിയയുടെ മരണത്തിനു കാരണക്കാരെന്ന് ജിയയുടെ മാതാവ് റുബീനാ ഖാന് പറഞ്ഞിരുന്നു. ജിയയുടെ മരണവുമായി ബന്ധപ്പെട്ട് ആദിത്യ പഞ്ചോളിയേയും പോലീസ് ചോദ്യംക് ചെയ്തിരുന്നു.\nവായിക്കുക: ചരമം, പോലീസ്, സ്ത്രീ\nComments Off on നടി ജിയാ ഖാന്റെ മരണം: കാമുകന് സൂരജ് പഞ്ചോളി അറസ്റ്റില്\nട്രെയിനില് പീഡന ശ്രമം ജംബുലി ബിജുഅറസ്റ്റില്\nകോഴിക്കോട്: ട്രെയിന് യാത്രികയായ യുവതിയെ പീഡിപ്പിക്കുവാന് ശ്രമിച്ച ജംബുലി ബിജുവെന്ന കുപ്രസിദ്ധ ക്രിമിനലിനെ സഹയാത്രികര് കീഴ്പ്പെടുത്തി പൊലീസില് ഏല്പിച്ചു. കഴിഞ്ഞ ദിവസം രാവിലെ പരശുറാം എക്സ്പ്രസ്സില് വച്ച് വടകര കഴിഞ്ഞ ഉടനെ ആയിരുന്നു സംഭവം. കുടുമ്പത്തോടൊപ്പം യാത്ര ചെയ്തിരുന്ന യുവതിയെ ബിജു കയറിപ്പിടിച്ചത്. തുടര്‍ന്ന് സഹയാത്രികര് ഇടപെട്ട് യുവതിയെ ബിജുവിന്റെ ആക്രമണത്തില് നിന്നും രക്ഷപ്പെടുത്തി. അതോടെ കുപിതനായ ബിജു യാത്രക്കാരെ ആക്രമിക്കുവാന് തുനിച്ചു. തുടര്‍ന്ന് സഹയാത്രികര് ബിജുവിനെ ശരിക്കും കൈകര്യം ചെയ്തു കോഴിക്കോട് റെയില്‍വേ സ്റ്റേഷനില് എത്തിയപ്പോള് പോലീസിനു കൈമാറി. സഹയാത്രികരില് നിന്നും മര്‍ദ്ദനമേറ്റ യുവാവിനെ പിന്നീട് പോലീസ് ആശുപത്രിയില് പ്രവേശിപ്പിച്ചു. നിരവധി മോഷണക്കേസുകളിലും സ്ത്രീപീഡനക്കേസുകളിലും പ്രതിയായ ബിജു സംവിധായകന് അന്‍വര് റഷീദിനെ ആക്രമിച്ച കേസിലും ഉള്‍പ്പെട്ടിട്ടുണ്ട്. കൊല്ലത്ത് വച്ച് കഴിഞ്ഞ മാസം ഒരു യുവതിയെ മാനഭംഗപ്പെടുത്തുവാന് ശ്രമിച്ചപ്പോള് അവര് ബിജുവിന്റെ ചുണ്ട് കടിച്ച് മുറിച്ചിരുന്നു. ആറു സ്റ്റിച്ചുകളുമായി അന്ന് അവിടെ നിന്നും മുങ്ങിയ ബിജു ഇപ്പോള് ട്രെയിനില് പീഡന ശ്രമത്തിനു പിടിയിലാകുകയായിരുന്നു.\nComments Off on ട്രെയിനില് പീഡന ശ്രമം ജംബുലി ബിജുഅറസ്റ്റില്\nകൊച്ചി: പറവൂര് പെണ്‍വാണിഭക്കേസിലെ പ്രതി ആത്മഹത്യ ചെയ്തു. പറവൂര് വാണിയക്കാട് രാജശേഖരന് (70) ആണ് കേസിന്റെ വിധി നാളെ പറയാനിരിക്കെ തൂങ്ങി മരിച്ചത്. പെണ്‍കുട്ടിയുടെ പിതാവ് സുധീര് കുമാര് അയല്‍വാസിയായ രാജശേഖരനില് നിന്നും അര ലക്ഷം രൂപം കടം വാങ്ങിയിരുന്നു. ഇതിനു പകരമായി പെണ്‍കുട്ടിയെ രാജശേഖരനു ലൈംഗികമായി ഉപയോഗിക്കുവാന് സുധീര് നല്‍കിയെന്നാണ് പറയുന്നത്. ഏഴുതവണ ഇയാള് പ്രായപൂര്‍ത്തിയാകാത്ത പെണ്‍കുട്ടിയെ പീഡിപ്പിച്ചു എന്നാണ് കേസ്. രാജശേഖരന് 103-ആം പ്രതിയാണ്. പെണ്‍കുട്ടിയുടെ പിതാവ് സുധീര് ആണ് കേസില് ഒന്നാം പ്രതി. പ്രായപൂര്‍ത്തിയാകാത്ത പെണ്‍കുട്ടിയ മാതാപിതാക്കള് പലര്‍ക്കും കാഴ്ചവെച്ചിരുന്നു.\nവായിക്കുക: കുറ്റകൃത്യം, കോടതി, പീഡനം, പോലീസ്, സ്ത്രീ\nComments Off on പറവൂര് പീഡനക്കേസിലെ പ്രതി ആത്മഹത്യ ചെയ്തു\nയൂത്ത് കോണ്‍ഗ്രസ് നേതാവിന്റെ കൊലപാതകം; കൊട്ടേഷന് സംഘം അറസ്റ്റില്\nതൃശ്ശൂര്: തൃശ്ശൂരില് കോണ്‍ഗ്രസ് മണ്ഡലം സെക്രട്ടറിയെ വെട്ടിക്കൊന്ന സംഭവത്തില് കൊട്ടേഷന് സംഘാംഗങ്ങളായ നാലു പേരെ പോലീസ് അറസ്റ്റു ചെയ്തു.\nതൃശ്ശൂര് അയ്യന്തോളിലെ കോണ്‍ഗ്രസിന്റെ മണ്ഡലം സെക്രട്ടറി ഈച്ചരത്ത് വീട്ടില് മധുവിനെ ആണ് കാര്‍ത്യായനി ക്ഷേത്രത്തില് ദര്‍ശനം കഴിഞ്ഞു\nമടങ്ങുമ്പോള് ഭാര്യയുടെ മുമ്പില് വച്ച് ക്ഷേത്രമുറ്റത്തിട്ട് വെട്ടികൊലപ്പെടുത്തിയത്. കോണ്‍ഗ്രസിലെ ഗ്രൂപ്പ് വഴക്കിന്റേയും വ്യക്തി വൈരാഗ്യത്തിന്റേയും\nപേരിലാണ് മധുവിനെ കൊലപ്പെടുത്തിയതെന്ന് കരുതുന്നു. നേരത്തെ തൃശ്ശൂരിലെ യൂത്ത് കോണ്‍ഗ്രസ് തിരഞ്ഞെടുപ്പുമായി ബന്ധപ്പെട്ട് പ്രേംലാലിനെ വെട്ടിയ കെസിലെ പ്രതിയായ മധു കഴിഞ്ഞ ദിവസമാണ് ജാമ്യത്തില് ഇറങ്ങിയത്.\nമധുവിനെ കൊലപ്പെടുത്തിയ കേസില് അടാട്ട് പ്ലാച്ചല് വീട്ടില് മാര്‍ട്ടിന് (32), അയ്യന്തോള് സ്വദേശികളായ പുത്തന് വീട്ടില് സുരേഷ്, അടക്കേ കുന്നമ്പത്ത് പ്രവീണ്, ചാവക്കാട് സ്വദേശി മാങ്ങാട്ട് ഷീനോജ് എന്നിവരെ സി.ഐ എ രാമചന്ദ്രന്റെ നേതൃത്വത്തില് ഉള്ള സംഘമാണ് അറസ്റ്റുചെയ്തത്. ക്ഷേത്രപരിസരത്ത് ഓട്ടോയില് എത്തിയ ഗുണ്ടാസംഘം മധുവിനെ ഓട്ടോകൊണ്ട് ഇടിച്ചിടുകയായിരുന്നു. ക്ഷേത്രത്തിന്റെ കല്‍വിളക്കിനു സമീപത്തേക്ക് വീണ മധുവിനെ കഴുത്തിലും തലയ്ക്കും തുരുതുരാ വെട്ടി. ആശുപത്രിയില് എത്തിച്ചെങ്കിലും ജീവന് രക്ഷിക്കുവാന് ആയില്ല. സംഭവം നടക്കുമ്പോള് മധുവിന്റെ ഭാര്യ ജ്യോതിയും ഒപ്പം ഉണ്ടായിരുന്നു. നിരവധി കേസില് പ്രതിയായ മാര്‍ട്ടിനും മധുവുമായും വൈരാഗ്യം ഉണ്ടായിരുന്നതായി പറയപ്പെടുന്നു.\nമഞ്ജു, മിഥുന് എന്നിവരാണ് മധുവിന്റെ മക്കള്. സംസ്കാരം പുഴക്കല് ശാന്തി തീരത്ത് നടത്തും.\nവായിക്കുക: കുറ്റകൃത്യം, കേരള രാഷ്ട്രീയ നേതാക്കള്, പോലീസ്\nComments Off on യൂത്ത് കോണ്‍ഗ്രസ് നേതാവിന്റെ കൊലപാതകം; കൊട്ടേഷന് സംഘം അറസ്റ്റില്\nസുകുമാരന് നായരുടെ ഫോണ് ചോര്‍ത്തിയിട്ടില്ലെന്ന് അന്വേഷണ റിപ്പോര്‍ട്ട്\nതിരുവനന്തപുരം: എന്.എസ്.എസ് ജനറല് സെക്രട്ടറി ജി.സുകുമാരന് നായരുടെ ഫോണ്‍ചോര്‍ത്തിയിട്ടില്ലെന്ന് ഇതു സംബന്ധിച്ച് അന്വേഷണം നടത്തിയ ഐ.ജി. കെ.പത്മകുമാറിന്റെ റിപ്പോര്‍ട്ട്. തന്റെ ടെലിഫോണ് സംഭാഷണങ്ങള് ആഭ്യന്തര വകുപ്പ് ചോര്‍ത്തുന്നതായി സുകുമാരന് നായര് സംശയം പ്രകടിപ്പിച്ചതിനെ തുടര്‍ന്ന് അന്വേഷണം നടത്തുവാന് എറണാകുളം റേഞ്ച് ഐ.ജിയെ ചുമതലപ്പെടുത്തുകയായിരുന്നു.അന്വേഷണത്തിന്റെ ഭാഗമായി രണ്ടു നമ്പറുകള് വിശദമായി പരിശോധനയ്ക്ക് വിധേയമാക്കിയിരുന്നു. ഈ രണ്ടു നമ്പറുകളിലെ സംഭാഷണങ്ങള് ചോര്‍ത്തുകയോ നിരീക്ഷിക്കുകയോ ചെയ്തിട്ടില്ലെന്ന് ഐ.ജി.യുടെ റിപ്പോര്‍ട്ട് പറയുന്നു.\nവായിക്കുക: കേരള രാഷ്ട്രീയം, പോലീസ്, വിവാദം\nComments Off on സുകുമാരന് നായരുടെ ഫോണ് ചോര്‍ത്തിയിട്ടില്ലെന്ന് അന്വേഷണ റിപ്പോര്‍ട്ട്\n« Previous Page — « Previous « തുറമുഖ ഭൂമി കൈയ്യേറിയതിന്റെ പേരില് എം.എം.ലോറന്‍സിന്റെ ബന്ധുവിനെതിരെ തുറമുഖ ട്രസ്റ്റ് നടപടിയ്ക്കൊരുങ്ങുന്നു\nNext » — Next Page » സംസ്ഥനാത്ത് പകര്‍ച്ചവ്യാധികള് പടരുന്നു വിവാദങ്ങളില് അഭിരമിച്ച് രാഷ്ടീയ നേതൃത്വം »


3 Hours 37 Minutes7Seconds Ago\nസ്‌കൂളില് നിന്നും തിരികെ കൊണ്ടുപോകാന് വരാമെന്ന് പറഞ്ഞ് മടങ്ങുമ്പോള് ഇത് വിടപറയലാകുമെന്ന് ആ മാതാപിതാക്കള് അറിഞ്ഞില്ല\nടെക്‌സാസിലെ സ്‌കൂളില് 18-കാരന് നടത്തിയ വെടിവെപ്പില് നിരവധി ചെറിയ കുട്ടികള്‍ക്ക് ജീവന് നഷ്ടപ്പെട്ടിരുന്നു. സ്‌കൂളിലെ അക്രമസംഭവങ്ങള് സംബന്ധിച്ച് വിവരം ലഭിച്ച് സ്ഥലത്തെത്തിയ ഷെഫീഫിന്റെ ഡെപ്യൂട്ടിക്ക് ലഭിച്ചത് സ്വന്തം മകളുടെ മരണവാര്‍ത്തയാണ്. ചൊവ്വാഴ്ച നടന്ന സ്‌കൂള് കൂട്ടക്കൊലയില് മകളും ഇരയായെന്നാണ് ഫെലിക്‌സ് റൂബിയോ തിരിച്ചറിഞ്ഞത്.\nറോബ് എലിമെന്ററി സ്‌കൂളില് സാല്‍വഡോര് റാമോസ് നടത്തിയ വെടിവെപ്പില് 19 കുട്ടികള്‍ക്കാണ് ജീവന് നഷ്ടമായത്. ഇതില് തങ്ങളുടെ പ്രിയപ്പെട്ട മകള് 10 വയസ്സുകാരി ലെക്‌സിയും ഉള്‍പ്പെട്ടെന്നാണ് റൂബിയോ തിരിച്ചറിഞ്ഞത്. ഭാര്യ കിംബെര്‍ലിയെ ചേര്‍ത്തുപിടിച്ച് കണ്ണീരണിഞ്ഞ് നില്‍ക്കുന്ന റൂബിയോയുടെ ചിത്രങ്ങള് ഇപ്പോള് അമേരിക്കയുടെ ഹൃദയം തകര്‍ക്കുകയാണ്.\nഭാര്യയെ സമാധാനിപ്പിക്കാനുള്ള ശ്രമത്തിലാണ് യൂണിഫോമിലുള്ള റൂബിയോ. മരണത്തിന് മണിക്കൂറുകള്‍ക്ക് മുന്‍പ് ലെക്‌സിക്കൊപ്പം അഭിമാനപൂര്‍വ്വം ചിത്രത്തിന് പോസ് ചെയ്ത ശേഷമായിരുന്നു കൂട്ടക്കൊല. സ്‌കൂളില് നിന്നും മകള്‍ക്ക് അവാര്‍ഡ് ലഭിച്ചപ്പോള് ഇത് ഏറ്റുവാങ്ങാന് മാതാപിതാക്കള് എത്തിയിരുന്നു. ഇതോടൊപ്പമാണ് ചിത്രം പകര്‍ത്തിയത്.\nചടങ്ങില് ഓള്-എ ഓണര് റോളും, സ്‌കൂളിലെ ഗുഡ് സിറ്റിസണ് അവാര്‍ഡും ലെക്‌സിക്കായിരുന്നു ലഭിച്ചത്. സ്‌കൂളില് നിന്നും തിരികെ കൊണ്ടുപോകാന് വരാമെന്ന് പറഞ്ഞ് മടങ്ങുമ്പോള് ഇത് വിടപറയലാകുമെന്ന് ആ മാതാപിതാക്കള് അറിഞ്ഞില്ല. അതേസമയം മറ്റ് രക്ഷിതാക്കള്‍ക്ക് ഈ ഗതി നേരിടുന്നത് തടയാന് തോക്ക് നിയന്ത്രണം വേണമെന്ന് ഫെലിക്‌സ് ആവശ്യപ്പെട്ടു.


മത്സരിക്കാന് തയ്യാര്, പ്രഖ്യാപിക്കേണ്ടത് പാര്‍ട്ടിയെന്ന് രഞ്ജിത്ത് - Express Kerala\nകോഴിക്കോട്: നിയമസഭാ തിരഞ്ഞെടുപ്പില് മത്സരിക്കുന്നുവെന്ന കാര്യത്തില് അനുകൂലമായ ഉത്തരമാണ് നല്‍കിയതെന്ന് സംവിധായകന് രഞ്ജിത്ത്. ആദ്യം സംശയമുണ്ടായിരുന്നു. കൂടെയുള്ളവരും പാര്‍ട്ടി പ്രവര്‍ത്തകരും നല്‍കുന്ന പിന്തുണ വലുതാണ്. എന്നാല് തീരുമാനം പാര്‍ട്ടിയുടേതാണ്. പാര്‍ട്ടിയാണ് പ്രഖ്യാപിക്കേണ്ടതെന്നും രഞ്ജിത്ത് പറഞ്ഞു. സമഗ്ര ശിക്ഷ കേരളയുടെ നടക്കാവ് ഓട്ടിസം സെന്ററിന്റെ നവീകരണം ഉദ്ഘാടനം ചെയ്യുകയായിരുന്നു അദ്ദേഹം.\nരാഷ്ട്രീയ പ്രവര്‍ത്തനം രണ്ടു തരത്തിലുണ്ട്. നിരന്തരമായ രാഷ്ട്രീയ പ്രവര്‍ത്തനം നടത്തുന്നയാളല്ല താന്. എന്നാല് ഇത്തരത്തിലല്ലാത്തവര്‍ക്കും ഭരണ സംവിധാനത്തിന്റെ ഭാഗമാവാമെന്നാണ് കരുതുന്നത്. 33 വര്‍ഷമായി സിനിമയിലുണ്ട്. എന്നാല് തല്‍ക്കാലം സിനിമ ചെയ്യുന്നില്ല. ആദ്യമായൊരു സിനിമ സംവിധാനം ചെയ്യാന് ഇറങ്ങിയപ്പോഴും സംശയമായിരുന്നു. അന്ന് മോഹന്‍ലാലും ആന്റണി പെരുമ്പാവൂരും നല്‍കിയ പിന്തുണയാണ് ധൈര്യം നല്‍കിയത്.\n15 വര്‍ഷമായി പ്രദീപ് നടത്തിയ മികച്ച പ്രവര്‍ത്തനമാണ് കോഴിക്കോട് നോര്‍ത്തിലുള്ളത്. മികച്ച വികസനമാണ് നോര്‍ത്ത് മണ്ഡലത്തിലുള്ളത്. നോര്‍ത്ത് മാത്രമല്ല എല്ലാ മണ്ഡലങ്ങളും നല്ലതാണെന്നും രഞ്ജിത്ത് പറഞ്ഞു.


Boris Johnson | ജനങ്ങൾക്ക് വോട്ടുചെയ്യാൻ കഴിയാത്ത ഒരു പൊട്ടനായി ബോറിസ് ജോൺസണെ കരുതിയിടത്ത് പിഴച്ചു; കൺസർവേറ്റീവ് പാർട്ടി വോട്ടു നേടിയത് ജെറമി കോർബിന്റെ പിഴവിൽ; എങ്ങനെ ബോറിസ് ഇങ്ങനെ വിജയം നേടി? ബ്രിട്ടീഷ് രാഷ്ട്രീയത്തിൽ കരുത്തനായ നേതാവായി ബോറിസ് ജോൺസൺ മാറുമ്പോൾ - MarunadanMalayalee.com\nDecember 14, 201910:29 AM IST Permalink\nലണ്ടൻ: മാർഗരറ്റ് താച്ചറിനുശേഷം കൺസർവേറ്റീവുകൾക്ക് ഏറ്റവും വലിയ നേതാവായി ബോറിസ് ജോൺസൺ മാറുമ്പോൾ, ആ വിജയത്തിന് ഒട്ടേറെ സവിഷേഷതകളുണ്ട്. മാർഗരറ്റ് താച്ചറിനുപോലും സാധിക്കാതിരുന്ന പലതും സ്വന്തമാക്കിയാണ് പ്രധാനമന്ത്രി പദം ബോറിസ് നിലനിർത്തിയത്. ലേബർ പാർട്ടി ചെങ്കോട്ടയെന്ന് കരുതിയിരുന്ന പലയിടത്തും കൺസർവേറ്റീവുകൾ വിജയം കരസ്ഥമാക്കിയത് ജേതാക്കളെപ്പോലും അതിശയിപ്പിച്ചിട്ടുണ്ടാവുമെന്നുറപ്പ്. ബോറിസ് ജോൺസണിനെപ്പോലൊരാൾക്ക് ജനങ്ങൾ വോട്ടുചെയ്യില്ലെന്നുകരുതിയ ലേബർ പാർട്ടി നേതാവ് ജെറമി കോർബിന്റെ പിഴവ് ടോറികൾക്ക് വലിയ വിജയമൊരുക്കുകയായിരുന്നുവെന്ന് രാഷ്ട്രീയ നിരീക്ഷകർ വിലയിരുത്തുന്നു.\nചരിത്രത്തിലിന്നേവരെ ഒരു കൺസർവേറ്റീവ് സ്ഥാനാർത്ഥി ജയിച്ചിട്ടില്ലാത്ത സ്ഥലമാണ് നോർത്ത് ഈസ്റ്റിലെ ബ്ലിത്ത് വാലി. ഖനിപ്രദേശമായ ഇവിടെ ഇക്കുറി ആദ്യമായി ടോറികൾ വിജയക്കൊടി നാട്ടി. ബോറിസ് ജോൺസണെന്ന സുനാമിയുടെ കുത്തൊഴുക്കിൽ കടപുഴകിവീണ ലേബർ കോട്ടകൾ ബ്ലിത്ത് വാലിയിൽ മാത്രമൊതുങ്ങുന്നില്ല. ഡാർലിങ്ടണിലും സെഡ്ജ്ഫീൽഡിലും ഗ്രേറ്റ് ഗ്രിംസ്ബിയിലും സ്റ്റോക്ക് സെൻട്രലിലും വെസ്റ്റ് ബ്രോംവിച്ചിലുമൊക്കെ ടോറികൾ പുതിയ ചരിത്രമെഴുതി. ഡെന്നിസ് സ്‌കിന്നറുടെ ബോൾസോവർ സീറ്റുപോലും ഇക്കുറി നീലച്ചായമണിഞ്ഞു.\nബ്രി്ട്ടൻ ഇങ്ങനെയൊരു നീലക്കടലാകുമെന്ന് ആരും കരുതിയിരുന്നില്ല. തിരഞ്ഞെടുപ്പ് തന്ത്രങ്ങൾ മെനഞ്ഞ ടോറി ബുദ്ധികേന്ദ്രങ്ങൾ പോലും. 1987-ൽ മാർഗരറ്റ് താച്ചർ മൂന്നാം വട്ടം തിരഞ്ഞെടുപ്പിനെ നേരിട്ടപ്പോൾ നേടിയതിനുശേഷമുള്ള ഏറ്റവും വലിയ ഭൂരിപക്ഷമാണ് ടോറികൾക്ക് ഇത്തവണ നേടാനായത്. 1979-നുശേഷമുള്ള ഏറ്റവും കൂടുതൽ വോട്ടുവിഹിതവും അവർക്ക് സ്വ്ന്തമാക്കാനായി. മറുഭാഗത്ത് ലേബർ പാർട്ടി ചരിത്രത്തിലെ ഏറ്റവും വലിയ തോൽവിയിലേക്കും കൂപ്പുകുത്തി. കഴിഞ്ഞ തിരഞ്ഞെടുപ്പിൽ കൺസർവേറ്റീവുകൾക്കെതിരേ ശക്തമായ വെല്ലുവിളി ഉയർത്തിയ കോർബിന് ഇക്കുറി പാർട്ടിയെ അതേ നിലയിൽ മുന്നോട്ടുകൊണ്ടുപോകാനായില്ല. 1935-നുശേഷമുള്ള ഏറ്റവും വലിയ തോൽവിയിലേക്ക് ലേബർ കൂപ്പുകുത്തി.\nരണ്ടാം ലോകമഹായുദ്ധത്തിനുശേഷം ബ്രിട്ടന്റെ ചരിത്രത്തിൽ നാഴികക്കല്ലായി മാറിയ രണ്ട് തിരഞ്ഞെടുപ്പ് ഫലങ്ങളുണ്ട്. 1945-ൽ ലേബർ പാർട്ടി ക്ലെമന്റ് അറ്റ്‌ലിയുടെ നേതൃത്വത്തിൽ നേടിയ പടുകൂറ്റൻ ജയമാണ് ആദ്യത്തേത്. എൻഎച്ച്എസിന്റെയും ക്ഷേമരാഷ്ട്രത്തിന്റെയും വരവിന് കളമൊരുക്കിയത് ആ തിരഞ്ഞെടുപ്പാണ്. രണ്ടാമത്തേത് 1979-ലെ മാർഗരറ്റ് താച്ചറുടെ വിജയമാണ്. വർഷങ്ങൾ നീണ്ട സാമ്പത്തിക മാന്ദ്യത്തിന്റെ പിടിയിൽനിന്ന് ബ്രിട്ടനെ കരകയറ്റിയത് ആ തിരഞ്ഞെടുപ്പാണ്. തുറന്ന വിപണിയിലേക്ക് ബ്രിട്ടൻ കാലൂന്നിയതും താച്ചറുടെ കാലത്താണ്. അത്തരമൊരു വിജയമാണ് ബോറിസ് ഇക്കുറി നേടിയതെന്നാണ് വിലയിരുത്തപ്പെടുന്നത്. ബ്രെക്‌സിറ്റ് ഉൾപ്പെടെയുള്ള നിർണായക വിഷങ്ങൾക്ക് കരുത്തുപകരുന്ന വിജയമാണ് ടോറികൾക്കിത്.\nഇത്തവണ വോട്ടുചെയ്യുമ്പോൾ ജനങ്ങളുടെ മുഖത്ത് ഒരു നിശ്ചയദാർഢ്യം പ്രകടമായിരുന്നു. കനത്തമഴയെ കൂസാതെ അവർ വോട്ടിങ് കേന്ദ്രങ്ങളിൽ ക്യൂനിന്നത് അതുകൊണ്ടാണ് മൂന്നരവർഷത്തോളമെത്തിയ ഒരു അനിശ്ചിതത്വത്തിന് വിരാമമിടുകയെന്ന ലക്ഷ്യം അവർക്ക് ഓരോരുത്തർക്കുമുണ്ടായിരുന്നു. 2016 ജൂൺ 23-ന് നടന്ന ഹിതപരിശോധനയിലാണ് യൂറോപ്യൻ യൂണിയൻ വിടാൻ ബ്രിട്ടൻ തീരുമാനിച്ചത്. ജനങ്ങൾ തീരുമാനിച്ചെങ്കിലും അക്കാര്യത്തിലൊരു രാഷ്ട്രീയ തീരുമാനമുണ്ടാകാൻ നാളിതുവരെ സാധിച്ചിട്ടില്ല. തെരേസ മെയ് സർക്കാരിനും ബോറിസ് ജോൺസൺ സർക്കാരിനും പാർലമെന്റിൽ തിരിച്ചടി നേരിട്ടത് അവർക്ക് ഒറ്റയ്ക്ക് ഭൂരിപക്ഷമില്ലാത്തതുകൊണ്ടാണെന്ന് ബ്രെക്‌സിറ്റ് ആഗ്രഹിക്കുന്ന, ബ്രെക്‌സിറ്റിന്റെ അനിശ്ചിതത്വമൊഴിയണമെന്ന് ആഗ്രഹിക്കുന്ന ഓരോരുത്തരും കരുതി.\nബോറിസ് ജോൺസണിനുപകരം ജെറമി കോർബിനാണ് വിജയിക്കുന്നതെങ്കിൽ, അനിശ്ചിതത്വത്തിന് പകരം ആശങ്കയുടെ നാളുകളാവും ഇനിയുണ്ടാവുകയെന്ന് വോട്ടർമാർ മനസ്സിൽ കരുതി. ബ്രെക്‌സിറ്റിനുപകരം ദേശസാൽക്കരണത്തിന്റെയും രണ്ടാം ഹിതപരിശോധനയുടെയും നാളുകളായിരിക്കും വരാനിക്കുന്നതെന്ന് അവർ ഉറപ്പിച്ചു. നാറ്റോയുടെ അന്ത്യത്തിനും അത് കാരണമാകുമെന്ന് വോട്ടർമാർ കരുതി. കോർബിന്റെ കടുത്ത ഇടതുപക്ഷ ആശയങ്ങൾക്ക് ഇ്‌പ്പോൾ ഇടംകൊടുത്താൽ, ബ്രെക്‌സിറ്റ് അനിശ്ചിതത്വം കൂടുതൽ വഷളാകുമെന്ന ആശങ്കയും ബോറിസ് ജോൺസണിന് അനുകൂലമായ വോട്ടായി മാറുകയായിരുന്നുവെന്ന് നിരീക്ഷകർ കരുതുന്നു.


പ്രണയിച്ചു നടക്കാൻ സമയമില്ല... ആഗ്രഹം സിനിമാ സംവിധാനം. മനസ്സ് തുറന്ന് നിവേദ തോമസ്!!!\nUpdated: Wednesday, September 16, 2020, 20:48 [IST]\nവെറുതേയല്ല ഭാര്യ എന്ന ചിത്രത്തിലൂടെ പ്രേക്ഷകർക്ക് പ്രിയപ്പെട്ടതാരമാണ് നിവേദ തോമസ്. സൺ ടി.വിയിൽ സംപ്രേക്ഷണം ചെയ്ത മൈ ഡിയർ ഭൂതം എന്ന കുട്ടികളുടെ സീരിയലിൽ അഭിനയിച്ചാണ് നിവേദ അഭിനയരംഗത്തേയ്ക്ക് എത്തിയത്. തന്റെ ആദ്യ സിനിമയിലൂടെ മികച്ച പ്രേക്ഷക ശ്രദ്ധയാണ് താരത്തിന് ലഭിച്ചത്. മലയാളത്തിനു പുറമേ ഇപ്പോൾ തമിഴ്, തെലുങ്ക് സിനിമകളിൽ നായികയായി നിവേദ അരങ്ങേറ്റം കുറിച്ചിട്ടുണ്ട്.\nഇന്ത്യൻ സിനിമയിൽ മെഗാ സ്റ്റാറുകളായ കമൽഹാസന്റേയും രജനീകാന്തിന്റേയുമൊപ്പം താരം അഭിനയിച്ചിട്ടുണ്ട്. കഴിഞ്ഞ ദിവസം താരം തന്റെ പ്രേക്ഷകർക്കൊപ്പം പങ്ക് വച്ചിരുന്നു വിശേഷങ്ങൾ സോഷ്യൽ മീഡിയയിൽ വൈറലായിക്കൊണ്ടിരിക്കുകയാണ്. പ്രണയത്തെക്കുറിച്ചും വിവാഹത്തെ കുറിച്ചും താരം മനസ്സ് തുറന്നു. എന്നാൽ അതിന് താരത്തിന്റെ മറുപടി ഇതായിരുന്നു.


അടിമാലിയില് നിന്ന് 185 അതിഥി തൊഴിലാളികള് മടങ്ങി\nഇടുക്കി : അടിമാലിയില് നിന്ന് ഇന്നലെ (10.6.2020) 185 അതിഥി തൊഴിലാളികള് വെസ്റ്റ് ബംഗാളിലേക്ക് മടങ്ങി. അടിമാലി ഗ്രാമപഞ്ചായത്തില് നിന്നും നാലു കെ.എസ്ആര്‍ടിസി ബസുകളിലായാണ് തൊഴിലാളികള് മടങ്ങിയത്. ഇതില് മൂന്ന് സ്ത്രീകളും ഒരു കുട്ടിയും ഉള്‍പ്പെടുന്നു. തൊഴിലാളികള്‍ക്ക് യാത്രാവേളയില് കഴിക്കാനുള്ള ഭക്ഷ്യ സാധനങ്ങളും റവന്യൂ വകുപ്പിന്റെ നേതൃത്വത്തില് നല്‍കിയിരുന്നു. വൈകിട്3:30 തോടെയാണ് തൊഴിലാളികളുമായി ബസുകള് പുറപ്പെട്ടത്. രാത്രി 10 (10.6.2020) മണിയോടെ എര്‍ണാകുളത്തു നിന്നായിരുന്നു ഇവര്‍ക്കുള്ള ട്രെയില്.\nദേവികുളം താലൂക്കില് നിന്ന് ആകെ 591 അതിഥി തൊഴിലാളികളാണ് ഇതുവരെ വെസ്റ്റ് ബംഗാളിലേക്ക് തിരികെ മടങ്ങിയത്. ആദ്യഘട്ടത്തില് 256 പേരും രണ്ടാം ഘട്ടത്തില് 150 പേരും മടങ്ങി. ആദ്യ രണ്ടു ഘട്ടങ്ങളിലും താലൂക്കിന്റെ വിവിധ ഇടങ്ങിളിലുള്ളവരാണ് തിരികെ മടങ്ങിയതെന്നും അടിമാലിയില് നിന്ന് മടങ്ങിയവര് അടിമാലി ഗ്രാമപഞ്ചായത്തില്‍തന്നെയുള്ളവരായിരുന്നെന്നും ദേവികുളം തഹസില്‍ദാര് ജിജി .എം കുന്നപ്പള്ളി അറിയിച്ചു. തൊഴിലാളികളുടെ വൈദ്യ പരിശോധനകള് പ്രാഥമിക ആരോഗ്യ കേന്ദ്രങ്ങള്‍വഴി നേരത്തെ നടത്തിയിരുന്നു. മെഡിക്കല് സര്‍ട്ടിഫിക്കറ്റുകളുമായാണ് തൊഴിലാളികള് മടങ്ങിയത്.


സൗജന്യ കിറ്റ് റേഷൻ കടകൾ വഴി വിതരണം ആരംഭിക്കുന്നു - SEEK4S.COM\nINFO / NEWS / USEFULL\nസൗജന്യ കിറ്റ് റേഷൻ കടകൾ വഴി വിതരണം ആരംഭിക്കുന്നു\nഇപ്പോൾ പുതുതായി വന്ന സർക്കാരിന്റെ ഉത്തരവിൽ സൗജന്യ കിറ്റ് വിതരണം കൊണ്ട് വന്നിരിക്കുകയാണ്. നിലവിൽ കാർഡുള്ള എല്ലാ ഉപഭോക്താക്കൾക്കും ഈ സൗജന്യ കിറ്റ് ലഭിക്കും. ലഭിക്കുന്നത് മുൻഗണനാക്രമത്തിൽ മാത്രം ആയിരിക്കും. 17 ഇനങ്ങൾ അടങ്ങുന്ന കിറ്റുകളാണ് മുൻഗണന ക്രമത്തിൽ ജനങ്ങൾക്ക് കൊടുക്കാൻ സർക്കാരിന്റെ പുതിയ തീരുമാനം. അതുകൂടാതെ തന്നെ തദ്ദേശസ്വയംഭരണ സ്ഥാപനങ്ങൾ വഴി കോവിഡ് പശ്ചാത്തലത്തിന്റെ നിരീക്ഷണത്തിൽ ക്വാറന്റൈനിൽ കഴിയുന്ന വീട്ടികളിലേക്കും സൗജന്യ പാക്കേജ് കൊണ്ടെത്തിക്കും എന്നുള്ള കാര്യം കൂടി ഓർക്കുക.\nഅതായതു അവർക്കുള്ള സൗജന്യ കിറ്റ് വിതരണം ചെയ്യുന്നത് തദ്ദേശസ്വയംഭരണ സ്ഥാപനങ്ങൾ വഴി ആയിരിക്കും. സംസ്ഥാന ഗവൺമെൻറ് ആവശ്യപ്പെട്ടതിനനുസരിച്ചു ജില്ലാ കളക്ടർമാർ തദ്ദേശസ്വയംഭരണ സ്ഥാപനങ്ങളിൽ നിരീക്ഷണത്തിൽ കഴിയുന്നവരുടെ വിശദമായ ലിസ്റ്റുകൾ കൊടുത്തിരുന്നു. ഇതിന്റെയൊക്കെ അടിസ്ഥാനത്തിൽ ആയിരിക്കും അവർക്കു തദ്ദേശസ്വയംഭരണ സ്ഥാപനങ്ങളിൽ നിന്നും അധികാരികൾ കിറ്റ് കൈമാറുന്നത്. 87 ലക്ഷത്തോളം വരുന്ന കാർഡുടമകൾക്കാണ് ഈ സൗജന്യ പാക്കേജ് ലഭിക്കുന്നത്. കിറ്റിൽ ഉൾപ്പെടുത്തിയിട്ടുള്ളതു 17 തരം സാധങ്ങൾ ആയിരിക്കും. ഈ കിറ്റ് വിതരണം ആരംഭിക്കുന്നത് ഏപ്രിൽ ആദ്യ വാരം ആയിരിക്കും.\nവൈകാനുള്ള പ്രധാനകാരണം മറ്റൊന്നുമല്ല കിറ്റിൽ ഉൾപ്പെട്ടിരിക്കുന്ന പല ഭക്ഷ്യ വസ്‌തുക്കളും മറ്റു സംസ്ഥാനങ്ങളിൽ നിന്നും കേരളത്തിലേക്ക് എത്തേണ്ടതായിട്ടുണ്ട്. നിലവിൽ ലോക്‌ഡൗണിന്റെ പശ്ചാത്തലത്തിൽ അത് എത്താനുള്ള ഒരു താമസം കൂടിയാണ് കിറ്റ് വിതരണം വൈകാനുള്ള കാരണം. വിവിധ താലൂക്ക് സപ്ലൈ ഓഫീസുകൾ വഴി ഗോഡൗണുകൾ വഴി കിറ്റ് വിതരണം സംബന്ധിച്ച കാര്യങ്ങൾ പുരോഗമിച്ചു കൊണ്ടിരിക്കുകയാണ്. പാക്കിങ് നടക്കുകയാണ്. ലോക്ക് ഡൗണിന്റെ പശ്ചാത്തലത്തിൽ തൊഴിലാളികളെ പാക്കിങ്ങിനു കിട്ടാത്തത് പ്രതിസന്ധി സൃഷ്ടിച്ചിരുന്നു.\nനിലവിൽ മുൻഗണനാക്രമത്തിൽ വിതരണം ചെയ്യുന്ന ഈ കിറ്റിൽ 17 ഇനങ്ങളാണുള്ളത്. പഞ്ചസാര 1 കിലോ, ഉപ്പ് 1 കിലോ, ചെറുപയർ 1 കിലോ, കടല 1 കിലോ, റവ 1 കിലോ, ആട്ട2കിലോ, വെളിച്ചെണ്ണ അര ലിറ്റർ, സൺ ഫ്ലവർ ഓയിൽ 1 ലിറ്റർ, ചായപ്പൊടി 250 ഗ്രാം, മുളകുപൊടി, മല്ലിപ്പൊടി, മഞ്ഞൾപ്പൊടി, കടുക് എന്നിവ 100 ഗ്രാം വീതം. പരിപ്പ് 250 ഗ്രാം, ഉഴുന്ന് 1 കിലോയും, ഉലുവ 100 ഗ്രാമും, സോപ്പ് രണ്ടെണ്ണം ലഭിക്കുന്നതാണ്. അപ്പോൾ ഇത്രയും സാധനങ്ങൾ ഉൾപ്പെടുത്തിയിരിക്കുന്ന ഈ കിറ്റ് aay കാർഡുടമകൾക്കാണ്.\nമഞ്ഞക്കാർഡ് ഉള്ളവർക്കാണ് ആദ്യ വിതരണം നടക്കുക. അതിനു ശേഷമാണു bpl കാർഡുടമകൾക്ക് ലഭിക്കുന്നത്. അതിനു ശേഷം apl കാർഡുള്ള നീല കാർഡ് വിഭാഗത്തിൽ സബ്‌സിഡി നിരക്കിൽ ഭക്ഷ്യ ധാന്യം കൈപ്പറ്റുന്നവർക്കാണ് വാങ്ങാനുള്ള അവസരം ഒരുക്കുന്നത്. ഏറ്റവും ഒടുവിലായിട്ട് വെള്ള കാർഡ് ഉള്ളവർക്കും വാങ്ങാവുന്നതാണ്. ഏകദേശം 1000 രൂപയോളം വില വരുന്ന ഈ കിറ്റിന് ഏപ്രിൽ9നു മുതൽ aay കാർഡുള്ളവർക്കു ലഭിക്കുന്നതാണ്. പുതുതായി കൊണ്ട് വന്ന ഈ സൗജന്യ കിറ്റ് വിതരണം എത്തരത്തിൽ ആണെന്ന് കൂടുതലായി മനസ്സിലാക്കാം. താഴെയുള്ള വീഡിയോ കണ്ടു നോക്കു\nകടപ്പാട് (വീഡിയോ ) : Media Companion\nമൊബൈൽ ഫോൺ ചാർജിലിട്ട് ഗെയിം കളിക്കവെ യുവതി ഷോക്കേറ്റു മരിച്ചു. ചിത്രങ്ങൾ പുറത്ത്\nകയ്യിൽ പണവും വേണ്ടാ, ലോണും എടുക്കണ്ട !! കാർ വാങ്ങാൻ ഒരെളുപ്പവഴി\nDecember 18, 2020 June 11, 2021\nഫെഡറൽ ബാങ്കിൽ അക്കൗണ്ട് ഉള്ളവർക്ക് ഇനി മുതൽ ഫ്രീ ആയി റീചാർജും, ഷോപ്പിങ്ങിനും പോകാം


മോദി സ്തുതി: അബ്ദുള്ളക്കുട്ടിയോട് വിശദീകരണം തേടുമെന്ന് കെപിസിസി\nThiruvananthapuram, First Published 28, May 2019, 5:59 PM\nഎ പി അബ്ദുള്ളക്കുട്ടി മോദിയെ പുകഴ്ത്തിയ സംഭവത്തെക്കുറിച്ച് വിശദീകരണം ചോദിക്കാനും അതിനായി അന്വേഷണകമ്മീഷനെ നിയോഗിക്കാനും കെപിസിസി തീരുമാനിച്ചു.\nതിരുവനന്തപുരം: തെരഞ്ഞെടുപ്പിലെ ബിജെപിയുടെയും നരേന്ദ്രമോദിയുടെയും വിജയത്തെയും അഭിനന്ദിച്ച് ഫേസ്ബുക്കില് പോസ്റ്റിട്ട എ പി അബ്ദുള്ള കുട്ടിയോട് വിശദീകരണം തേടാൻ കെപിസിസി തീരുമാനം. അബ്ദുള്ളക്കുട്ടിക്ക് എതിരായ കണ്ണൂർ ഡിസിസിയുടെ പരാതി അന്വേഷിക്കാൻ പ്രത്യേക സമിതിയെ തീരുമാനിച്ചതായി കെപിസിസി പ്രസിഡന്‍റ് മുല്ലപ്പള്ളി രാമചന്ദ്രൻ അറിയിച്ചു.\nപാർട്ടിയിൽ അവസരം കുറഞ്ഞതോടെ, ബിജെപിയിലേക്ക് ചേക്കേറുന്നതിന്‍റെ ഭാഗമായാണ് അബ്ദുള്ളക്കുട്ടിയുടെ മോദി സ്നേഹമെന്നാണ് കോൺഗ്രസിന്‍റെ വിലയിരുത്തൽ. നരേന്ദ്ര മോദിയുടെ ഭരണതന്ത്രജ്ഞതയുടെ, വികസന അജണ്ടയുടെ അംഗീകാരമാണ് ബിജെപിക്ക് മഹാവിജയം നേടി കൊടുത്തതെന്നായിരുന്നു അബ്ദുള്ളക്കുട്ടിയുടെ ഫേസ്ബുക്ക് പോസ്റ്റ്. ഗാന്ധിയന് മൂല്യം മോദിയുടെ ഭരണത്തിലുണ്ട്. ഗാന്ധിയുടെ നാട്ടുകാരൻ മോദി തന്റെ ഭരണത്തിൽ ആ മൂല്യങ്ങള് പ്രയോഗിച്ചിട്ടുണ്ട്. നിങ്ങൾ ഒരു നയം ആവിഷ്ക്കരിക്കുമ്പോൾ ജീവിതത്തിൽ കണ്ടുമുട്ടിയ ഏറ്റവും പാവപ്പെട്ടവന്റെ മുഖം ഓർമ്മിക്കുക എന്ന് ഗാന്ധി പറഞ്ഞിട്ടുണ്ട്. മോദി അത് കൃത്യമായി നിർവ്വഹിച്ചതായും അബ്ദുള്ളക്കുട്ടി അഭിപ്രായപ്പെട്ടു.\nഅതേസമയം, ആലപ്പുഴയിലെ പരാജയത്തെ കുറിച്ച് പഠിക്കാന് കെപിസിസി പ്രത്യേക സമിതിയെ നിയോഗിക്കുമെന്നും മുല്ലപ്പള്ളി അറിയിച്ചു. അംഗങ്ങളെ തീരുമാനിക്കാന് കെപിസിസി പ്രസിഡന്‍റിനെ നേതൃയോഗം ചുമതലപ്പെടുത്തി. നേതൃയോഗത്തിലും രാഷ്ട്രീയകാര്യ സമിതി യോഗത്തിലും ആലപ്പുഴയില് യുഡിഎഫ് സ്ഥാനാര്‍ഥി ഷാനിമോള് ഉസ്മാന് പങ്കെടുത്തില്ല. നോമ്പ് കാരണമാണ് വരാത്തതെന്നാണ് ഔദ്യോഗിക വിശദീകരണമെങ്കിലും തോല്‍വിയുടെ പശ്ചാത്തലത്തിലാണ് വിട്ടുനില്‍ക്കുന്നതെന്നാണ് സൂചന. കോൺഗ്രസ് അധ്യക്ഷനായി രാഹുൽ ഗാന്ധി തുടരണമെന്ന പ്രമേയവും കെപിസിസി പാസാക്കി.\nLast Updated 28, May 2019, 6:20 PM\nkpcc against abdullakutty\n'തിരുവനന്തപുരത്ത് എന്തൊക്കെയോ ചീഞ്ഞുനാറുന്നു', മുഖ്യമന്ത്രിക്കെതിരെ മുല്ലപ്പള്ളി\nമുല്ലപ്പള്ളിക്ക് കണ്ണൂരില് ആത്മഹത്യ ചെയ്ത കോണ്‍ട്രാക്ടറുടെ മകന്റെ കത്ത്; അനുനയനീക്കവുമായി ഡിസിസി


ഐഎസ്ആര്‍ഒയില് ഒഴിവ് | Career | Deshabhimani | Monday Oct 16, 2017\nwww.iprc.gov.inഐഎസ്ആര്‍ഒയില് ടെക്നിക്കല് അസിസ്റ്റന്റ്, സയന്റിഫിക് അസിസ്റ്റന്റ്, ടെക്നീഷ്യന് 'ബി', ഡ്രാഫ്റ്റ്സ്മാന് 'ബി', ഫയര്‍മാന് 'എ', ഡ്രൈവര്- കം- ഓപറേറ്റര്, കാറ്ററിങ് അറ്റന്‍ഡന്റ് 'എ' തസ്തികകളില് ഒഴിവുണ്ട്.\nതമിഴ്നാട്ടിലെ മഹേന്ദ്രഗിരിയിലെ ഐഎസ്ആര്‍ഒ പ്രൊപ്പല്‍ഷന് കോംപ്ളക്സിലാണ് ഒഴിവ്. ഓണ്‍ലൈനായാണ് അപേക്ഷിക്കേണ്ടത്. അവസാനതിയതി ഒക്ടോബര് 25 വൈകിട്ട് നാല്. ടെക്നിക്കല് അസിസ്റ്റന്റ് തസ്തികയില് മെക്കാനിക്കല്- 08, ഇലക്ട്രോണിക്സ്- 03, സിവില്- 01, എന്നിങ്ങനെയാണ് ഒഴിവ്. ബന്ധപ്പെട്ട വിഷയത്തില് ഒന്നാം ക്ളാസ് ഡിപ്ളോമയാണ് യോഗ്യത. സയന്റിഫിക് അസിസ്റ്റന്റ് തസ്തികയില് കെമിസ്ട്രി ഒരു ഒഴിവുണ്ട്. കെമിസ്ട്രിയില് ഒന്നാം ക്ളാസോടെയുള്ള ബിരുദമാണ് യോഗ്യത. ടെക്നീഷ്യന് 'ബി' യില് ഫിറ്റര്- 07, ടര്‍ണര്- 01, ഇലക്ട്രീഷ്യന്- 01, റഫ്രിജറേഷന് ആന്‍ഡ് എയര്‍കണ്ടീഷനിങ്- 02, ഇലക്ട്രോണിക്സ്- 03, വെല്‍ഡര്- 03, ഫോട്ടോഗ്രാഫി- 01 എന്നിങ്ങനെയാണ് ഒഴിവ്. യോഗ്യത: എസ്എസ്സി/ എസ്എസ്എല്‍സിയും ബന്ധപ്പെട്ട ട്രേഡില് ഐടിഐയും. ഡ്രാഫ്റ്റ്സ്മാന് 'ബി' സിവിലിലാണ് ഒരു ഒഴിവ്. എസ്എസ്സി/ എസ്എസ്എല്‍സിയും ബന്ധപ്പെട്ട ട്രേഡില് ഐടിഐയുമാണ് യോഗ്യത. ഫയര്‍മാന് തസ്തികയില് ഒരു ഒഴിവുണ്ട്. എസ്എസ്സി/ എസ്എസ്എല്‍സി, കായികക്ഷമത പരീക്ഷ. ഡ്രൈവര് കം ഓപറേറ്റര് 'എ' 02 ഒഴിവ്. എസ്എസ്സി/ എസ്എസ്എല്‍സി, ഹെവി വെഹിക്കിള് ലൈസന്‍സ്, കായികക്ഷമതാ പരീക്ഷ. കാറ്ററിങ് അറ്റന്‍ഡന്റ് 'എ'- 02 ഒഴിവ്. യോഗ്യത: എസ്എസ്എല്‍സി/എസ്എസ്സി. അപേക്ഷിക്കാനുള്ള പ്രായം 18. എഴുത്ത്പരീക്ഷയുടെയും സ്കില് ടെസ്റ്റിന്റെയും അടിസ്ഥാനത്തിലാണ് തെരഞ്ഞെടുപ്പ്.നാഗര്‍കോവില്/ മഹേന്ദ്രഗിരി എന്നിവയാണ് പരീക്ഷാകേന്ദ്രം.\nവിശദവിവരങ്ങള് www.iprc.gov.in ലഭിക്കും. അടിയന്തര അന്വേഷണങ്ങള് career@iprc.gov.in എന്നവിലാസത്തില് അയക്കാം.


കത്തികാട്ടി ഭീഷണിപ്പെടുത്തി ഹിന്ദു സ്ത്രീയെ ഇസ്ലാമിലേക്ക് മതം മാറ്റി; ബംഗ്ലാദേശിലെ മുസ്ലീം വിഘടനവാദികളുടെ കാടത്തം സമൂഹമാധ്യമങ്ങളില് വൈറല് (വീഡിയോ) :: Janmabhumi Daily\nWednesday 29 January 2020 5:45 pm IST\nപൗരത്വ നിയമത്തിനെതിരെ പ്രക്ഷോഭങ്ങള് നടക്കുന്നതിനിടെ പാക്കിസ്ഥാന്, ബംഗ്ലാദേശ്, അഫ്ഗാനിസ്ഥാന് എന്നിവിടങ്ങളിലെ ന്യൂനപക്ഷങ്ങള്‍ക്കെതിരായ അതിക്രമങ്ങളുടെ യഥാര്‍ഥ ചിത്രം വെളിച്ചത്ത്.\nബംഗ്ലാദേശിലെ സില്‍ഹത്തില് ഹിന്ദു സ്ത്രീയെ നിര്‍ബന്ധിച്ച് ഇസ്ലാമിലേക്ക് മതംമാറ്റുന്ന വീഡിയോയാണ് സമൂഹമാധ്യമങ്ങളിലൂടെ വൈറലായി കൊണ്ടിരിക്കുന്നത്. വീഡിയോയില് തറയില് ഇരിക്കുന്ന സ്ത്രീയുടെ ഇരു കൈകളും കൂട്ടിക്കെട്ടിയിട്ടുണ്ട്. സത്രീയുടെ പിറകിലായി കസേരയില് ഇരിക്കുന്നയാള് ഇവര് അനങ്ങാതിരിക്കാന് കൈ കൊണ്ട് ബലമായി പിടിക്കുന്നതും ദൃശ്യങ്ങളില് കാണാം.\nമറ്റൊരാള്, സ്ത്രീയെ കത്തി കാട്ടി ഭീഷണിപ്പെടുത്തി ഇസ്ലാമിന്റെ വചനങ്ങളും മറ്റും ചൊല്ലിച്ച് ഇവരെ മതംമാറ്റുന്നതും വീഡിയോയില് നിന്ന് വ്യക്തമാകുന്നുണ്ട്. ഇവരുടെ സംസാരവും മറ്റും ബംഗാളി ഭാഷയിലാണ്. പറുത ധരിച്ച മറ്റു സ്ത്രീകളെയും ദൃശ്യങ്ങളില് കാണാം.\nഇവരുടെ തന്നെ മറ്റൊരു വീഡിയോയില് ഹിന്ദുവില് നിന്ന് മുസ്ലീമായി മാറിയെന്ന് പറയാന് ഇവരെ നിര്‍ബന്ധിക്കുന്നുണ്ട്. ഇതിനായി അള്ളാഹുവിന്റെ പേരില് സത്യം ചെയ്യണമെന്നും പറയുന്നുണ്ട്. ഇവര്‍ക്ക് പുതിയ പേര് നല്‍കണമെന്ന് പറഞ്ഞപ്പോള് ചുറ്റുമുള്ളവരില് ആരോ ഫാത്തിമ എന്ന് നിര്‍ദ്ദേശിക്കുന്നതും കേള്‍ക്കാം. ഹിന്ദു സ്ത്രീയുടെ എതിര്‍പ്പ് കാണുമ്പോള് ചുറ്റുമുള്ളവര് അവരുടെ നിസഹായ അവസ്ഥ കണ്ട് ചിരിക്കുന്നതും വീഡിയോയില് നിന്ന് വ്യക്തമായി കേള്‍ക്കാം.\nഹിന്ദു മതം ഒരു സംസ്കാരം ; ആര്യാടന്റെ വീഡിയോ വൈറലാകുന്നു\nപാക്കിസ്ഥാനില് സിഖ് പെണ്‍കുട്ടിയെ തട്ടിക്കൊണ്ടുപോയി ഭീഷണിപ്പെടുത്തി മതം മാറ്റി; പ്രധാനമന്ത്രി നരേന്ദ്രമോദിയോട് സഹായം അഭ്യര്‍ത്ഥിച്ച് ബന്ധുക്കള്


G.H.S.S. ADOOR: ജനസംഖ്യാദിനാചരണം\nലോകജനസംഖ്യാദിനത്തോടനുബന്ധിച്ച് അഡൂര് ഗവ.ഹയര് സെക്കന്ററി സ്‌കൂളില് പ്രത്യേക അസംബ്ലി നടത്തി. ജനസംഖ്യാദിനത്തിന്റെ പ്രാധാന്യത്തെക്കുറിച്ച് പ്രബന്ധാവതരണം നടന്നു. ഉച്ചക്ക് ജനസംഖ്യാദിനപ്രത്യേക വാര്‍ത്താവായന നടന്നു.\nതുടര്‍ന്ന് നടന്ന ക്വിസ്സ് മത്സരം വിദ്യാര്‍ത്ഥികളുടെ പങ്കാളിത്തം കൊണ്ട് ശ്രദ്ധേയമായിരുന്നു. ക്വിസ്സ് മത്സരത്തില് ആയിഷത്ത് ഷാനിബ എ.എസ്, അശ്വതി എന്നിവര് വിജയികളായി. വൈകുന്നേരം ഹൈസ്‌കൂള് വിദ്യാര്‍ത്ഥികള്‍ക്കായി സംവാദം നടന്നു. ജനസംഖ്യാവര്‍ദ്ധനവിന്റെ പ്രശ്നങ്ങളും പരിഹരിക്കേണ്ട മാര്‍ഗ്ഗങ്ങളും സംബന്ധിച്ച് ശക്തമായ വാദപ്രതിവാദം നടന്നു. സംവാദത്തില് സീനിയര് അദ്ധ്യാപിക എച്ച്. പദ്മ മോഡറേറ്ററായി. വിദ്യാര്‍ത്ഥികളായ ഉമ്മുഹബീബ, രചന, ചൈതന്യ, രഞ്ജിനി, അബ്ദുല് സാദിഖ്, മെഹറൂഫ്, പുനീത് എന്നിവര് നേതൃത്വം നല്‍കി സംസാരിച്ചു.Report as pdf


മാഷിന്റെ കാന്താരി…. – കുപ്പിവള\nAugust 31, 2021 August 31, 2021 adminLeaveaComment on മാഷിന്റെ കാന്താരി….\nരചന: Sharanya S Nair\n“മാഷേ…. ഒന്നു നോക്കീം കണ്ടുമൊക്കെ നടന്നൂടെ….? ഇങ്ങനൊരാള് ഇവിടെ വായ് നോക്കി നിൽക്കുന്നതിന്റെ വല്ല അഹങ്കാരോം ഉണ്ടൊന്ന് നോക്കിക്കേ….”\nപാടവരമ്പിലൂടെ രാഹുലിനൊപ്പം നടന്നു വരുന്ന സഞ്ജുവിനെ ഏറെ ദൂരെനിന്നേ നോക്കി നിൽക്കുകയായിരുന്നു അമ്മു.\n“ടി കാന്താരീ… ഏതു ക്ലാസിലാ ഞാൻ തന്നെ പഠിപ്പിച്ചത്…? അവൾടെ ഒരു മാഷ്….”\n“തലയിൽ ആൾതാമസം ഇല്ലാത്തൊരു മുരടനാണേലും എനിക്കി മാഷേന്ന് വിളിക്കാനാ ഇഷ്ടം…”\n“നിന്റെ ഇഷ്ടത്തിന് നീ നിന്റെ വീട്ടിലുള്ളവരെ പോയങ്ങു വിളിച്ചാൽ മതി…” സഞ്ജുവിന്റെ മുഖത്തു ദേഷ്യം തളംകെട്ടി.\n“ആഹാ… രാവിലെ തന്നെ നല്ല കലിപ്പിലാണല്ലോ… ആ മീനപ്പൂച്ച ഇന്നും വട്ടം ചാടിയോ…”\n“അമ്മൂ… നീയിന്ന് ഇവന്റെ ന്നു മേടിച്ചു കൂട്ടുവേ…”\nകൂട്ടുകാരന്റെ മട്ടും ഭാവവും കണ്ട് അല്പം പരിഭ്രമത്തോടെയാണ് രാഹുൽ അതു പറഞ്ഞത്.\n“മാഷിന്റെ അടിയൊന്നും ഈ പെണ്ണിന് പുത്തരി അല്ലെന്ന് അറിയില്ലേ രാഹുലേട്ടാ….”\n“അമ്മൂ… നിന്നോട് ഞാൻ പലതവണ പറഞ്ഞിട്ടുണ്ട്. എന്റെ പിന്നാലെ ഇങ്ങനെ നടക്കരുതെന്ന്… മീന പൂച്ചയോ മീര പൂച്ചയോ.. അങ്ങനെ പലരും എന്റെ വട്ടം ചാടും.. പക്ഷേ ആ കൂട്ടത്തിൽ ഒരിക്കലും ഒരു അമ്മു പൂച്ച ഉണ്ടാവില്ല…”\nഅത്രയും പറഞ്ഞ് അവളെ ദഹിപ്പിക്കും പോലെ ഒരു നോട്ടവും നോക്കി സഞ്ജു നടന്നു നീങ്ങി. അന്നാദ്യമായി അവളുടെ മിഴികൾ നിറയുന്നത് രാഹുൽ കണ്ടു.\n“അയ്യേ… എന്താ അമ്മൂ ഇത്.. അടികിട്ടിയാൽ പോലും വാടാത്ത ഈ കാന്താരിക്കി ഇന്നെന്തു പറ്റി..? ഒന്നുമില്ലേലും ഇക്കഴിഞ്ഞ മൂന്നു വർഷത്തിനിടക്കി ഇതിലും വലിയ പലതും നീ കേട്ടതല്ലേ…”\n“ഒന്നുമില്ല രാഹുലേട്ടാ… എന്നത്തേയും പോലെ ഒന്നു വഴക്കുണ്ടാക്കി പോവാൻ മാത്രം കാത്തു നിന്നതല്ല അമ്മു ഇന്ന്.. ഇനി ഒരിക്കലും ഈ ശല്യം ഉണ്ടാവില്ലെന്ന് പറയാനാ… ”\n“എന്തു പറ്റി അമ്മൂ… അതിനു മാത്രം ഇപ്പൊ എന്താ ഉണ്ടായേ…?”\n“ഇനിയും എനിക്കി പിടിച്ചു നിൽക്കാൻ പറ്റില്ല ഏട്ടാ.. വീട്ടിൽ അച്ഛനും അമ്മയും കരഞ്ഞു പറഞ്ഞ് തുടങ്ങി. എനിക്കി താഴെ രണ്ടു പെൺകുട്ടികളാണല്ലോ.. അച്ഛനാണെങ്കിൽ ഇല്ലാത്ത അസുഖവും ഇല്ല. മൂന്നു പേരെയും ഭദ്രമായ് ഓരോ കൈകളിൽ ഏൽപ്പിക്കാതെ അച്ഛന് മനസമാധാനം കിട്ടുമോ. അനിയത്തിമാരുടെ ഭാവിയും അച്ഛന്റെ സങ്കടോം ഇനിയും എനിക്കി കണ്ടില്ലെന്ന് നടിക്കാനാവില്ല…”\nഅമ്മു വിതുമ്പുന്നുണ്ടായിരുന്നു. എന്തു പറയണമെന്നറിയാതെ രാഹുൽ വല്ലാതായപ്പോൾ അവൾ വീണ്ടും പറഞ്ഞു തുടങ്ങി.\n“നാളെ ഒരു കൂട്ടർ പെണ്ണു കാണാൻ വരുന്നുണ്ട്. അച്ഛന്റെ സംസാരം കേട്ടിട്ട് അതേകദേശം ഉറപ്പിച്ച മട്ടാ.. പയ്യൻ എന്നെ കണ്ടിട്ടുണ്ടത്രെ. നല്ല കുടുംബം. ഒറ്റ മോൻ. ജാതകവും ചേരും. അതിൽപരം ഇനി എന്തു വേണം.. വീട്ടിൽ എല്ലാവരും നല്ല സന്തോഷത്തിലാ.. ഒരു നോട്ടം കൊണ്ടെങ്കിലും മാഷൊരു പ്രതീക്ഷ തരാതെ ഈ കാര്യം ഞാനെങ്ങനെയാ വീട്ടിൽ പറയാ…”\nരാഹുൽ എന്തെങ്കിലും പറയും മുൻപേ തന്നെ തുളുമ്പിയ കണ്ണീർ തുടച്ചു കൊണ്ട് അമ്മു നടന്നകന്നു.\n“സഞ്ജു…. ഇനിയും അവളെ വിഷമിപ്പിക്കല്ലേടാ.. അതിന്റെ സങ്കടം കണ്ടിട്ട് ചങ്കു പിടയുന്നു…”\n“ഓ… നീ അവൾടെ വക്കാലത്തും വാങ്ങി ഇറങ്ങിയതാണോ.. നിനക്ക് എല്ലാം അറിയാവുന്നതല്ലേടാ…”\n“എന്തറിയാമെന്ന്….. പണ്ടെങ്ങാനോ ഒരു പെണ്ണു തേച്ചിട്ട് പോയതോ… ഇപ്പോളും അവളെ മനസിലിട്ടോണ്ട് നടക്കാൻ നാണമില്ലല്ലോ…. ഇതും പറഞ്ഞ് ഇനിയും അമ്മൂനെ വിഷമിപ്പിച്ചാൽ ഈ ജന്മം സമാധാനം ഉണ്ടാവില്ല നിനക്ക്….”\n“ഇതെന്താ ശാപമോ….” സഞ്ജു അല്പം പുച്ഛത്തോടെ ചോദിച്ചു.\n“സഹിക്കാഞ്ഞിട്ടാടാ…. അവൾടെ മാത്രം അല്ല. നിന്റെ ഈ പോക്കും എങ്ങോട്ടാണെന്ന് മനസിലാവാഞ്ഞിട്ടാ.. കളിയും തമാശയുമൊക്കെയായി നടന്ന നീ ഇന്ന് എല്ലാവരുടെയും മുന്നിൽ ഒരു മുരടനല്ലേ… മനസ്സു തുറന്നു നീയൊന്ന് ചിരിച്ചു കണ്ടിട്ട് എത്ര നാളായെടാ… ”\n“നീ പഴം പുരാണം പറഞ്ഞിരിക്കാതെ വീടു പിടിക്കാൻ നോക്ക്…… ആ…. പിന്നൊരു കാര്യം….. രാവിലെ റെഡിയായി ഇരുന്നോണം. ഒരു സ്ഥലം വരെ പോവാനുണ്ട്…. ”\n“പിന്നേ…. നീ പറയുമ്പോഴേക്കും എങ്ങോട്ടാണെന്ന് പോലും അറിയാതെ റെഡിയായി നിൽക്കാൻ ഞാൻ നിന്റെ ഭാര്യയല്ലേ….. ഞാൻ പറഞ്ഞതെന്തേലും മാഷു കേട്ടോ ആവോ…..”\n“പോടാ പോടാ….. വന്നില്ലേൽ നിന്നെ പൊക്കിയെടുത്തു കൊണ്ടോവാൻ എനിക്കറിയാം…”\nപിന്നെ അവിടെ നിന്നില്ല. ഇനിയും സംസാരിച്ചോണ്ടിരുന്നാൽ മനസ്സിലുള്ളതൊക്കെ തോണ്ടി പുറത്തിടുമവൻ. പതിനാറു വർഷത്തെ കൂട്ടാണ്. എല്ലാ സുഖത്തിലും ദുഖത്തിലും കൂടെയുണ്ടായ ചങ്ക്. അവനെ പോലെ എന്നെ മനസ്സിലാക്കാൻ മറ്റാർക്കും കഴിഞ്ഞിട്ടില്ല. കാന്താരിയുടെ കാര്യത്തിലൊഴികെ…\n“അമ്മൂ…. അമ്മൂ…. എഴുന്നേറ്റില്ലേ നീ….. അവരു കാലത്തെ തന്നെ വരുമെന്നാ പറഞ്ഞത്… അപ്പോഴേക്കും കുളിച്ചൊന്ന് അമ്പലത്തിൽ പോയി വന്നൂടെ നിനക്ക്…. അമ്മൂ…….”\nഅമ്മയുടെ നിർത്താതെയുള്ള വിളി കേട്ടാണ് കണ്ണു തുറന്നത്. ഓരോന്നോർത്തും കരഞ്ഞും എപ്പോഴാണ് ഉറങ്ങിയതെന്നോർമ്മയില്ല. ജീവിതം അവസാനിപ്പിച്ചാലോന്ന് പോലും ആലോചിച്ചു. പക്ഷെ അച്ഛന്റെ മുഖമോർത്തപ്പോൾ അതിനുള്ള ധൈര്യവും കിട്ടിയില്ല. അമ്മു പതിയെ എഴുന്നേറ്റ് കൈ നിവർത്തി പിടിച്ചു പ്രാർത്ഥിച്ചു.\n“കരാഗ്രെ വാസതേ ലക്ഷ്മീം കരമദ്ധ്യേ സരസ്വതീം കരമൂലേതു ഗോവിന്ദ പ്രഭാത കര ദർശനം…”\nകുഞ്ഞിലേ മുതലുള്ള ശീലമാണ്. എന്തു സന്തോഷമായാലും സങ്കടമായാലും അതു മുടക്കിയിട്ടില്ല.\n“ഭഗവാനേ… ഈ ആലോചനയൊന്നു നടന്നു കിട്ടിയാൽ മതിയായിരുന്നു..”\nഅമ്മയുടെ ആത്മഗതം എന്നെ കൂടുതൽ വിഷമത്തിലാഴ്ത്തി. പിന്നെയെല്ലാം യാന്ത്രികമായിരുന്നു. കുളിച്ചൊരുങ്ങി അനിയത്തിമാരുടെ കൂടെ അമ്പലത്തിൽ പോയി. ഒന്നും പ്രാർത്ഥിക്കാനും കഴിഞ്ഞില്ല. മൂന്നു വർഷമായി ഈ നടയിൽ വന്നു തൊഴുതു പ്രാർത്ഥിക്കുന്ന കാര്യമല്ലേ.. ഇന്നൊരു ദിവസം കൂടി പറഞ്ഞാലും ഒരു മാറ്റവും വരാൻ പോണില്ല.\nവായാടി ചേച്ചിയുടെ ഈ മാറ്റം അനിയത്തിമാർക്ക് മനസിലാവാഞ്ഞിട്ടല്ല. ആഗ്രഹിച്ചതൊന്നും നേടി എടുക്കാനുള്ള പ്രാപ്തി തങ്ങൾക്കില്ല എന്ന പക്വത അവരും ആർജിച്ചിരുന്നു.\n“ടാ രാഹുൽ….. നീ റെഡിയായില്ലേ ഇതുവരെ…” കാറിന്റെ ഹോൺ നീട്ടി അടിച്ചു കൊണ്ട് സഞ്ജു വിളിച്ചു.\n“ദാ വന്നെടാ…… ആഹാ… അച്ഛനും അമ്മയും ഉണ്ടായിരുന്നോ….” അവരെ നോക്കി തിരിഞ്ഞ രാഹുൽ തന്റെ ആത്മ മിത്രത്തെ കണ്ട് ഒന്നു പകച്ചു.\n“ഇതെന്താടാ കസവുമുണ്ടും ചന്ദനകുറിയുമൊക്കെ… ഇന്നു നിന്റെ കല്യാണമാണോ…”\n“അപ്പൊ മോനോട് ഇവനൊന്നും പറഞ്ഞില്ലേ…”\n“നിന്ന് വാചകമടിക്കാതെ വന്നു വണ്ടീൽ കേറെടാ… ” അമ്മ പറഞ്ഞു തീരും മുൻപേ സഞ്ജു ഇടയിൽ കയറി.. വണ്ടിയിൽ കേറിയപ്പോഴും രാഹുലിന്റെ സംശയങ്ങൾ തീർന്നിരുന്നില്ല..\n“ടാ….. അത്…. ”\n“മിണ്ടാതിരിക്കെടാ…… ” രാഹുലിന്റെ വാ അടപ്പിച്ചു സഞ്ജു പാട്ടിന്റെ വോളിയം കൂട്ടി..\n“എത്രയോ ജന്മമായി നിന്നെഞാൻ തേടുന്നു… അത്രമേൽ ഇഷ്ട്ടമായ് നിന്നെയെൻ പുണ്യമെ…. ”\nചെറു പുഞ്ചിരിയോടെ പാട്ടിന്റെ ഈരടികൾക്കൊത്തു മൂളുന്ന സുഹൃത്തിനെ രാഹുൽ അത്ഭുതത്തോടെ നോക്കി. പൊരുൾ അറിഞ്ഞില്ലെങ്കിലും ആ സന്തോഷത്തിൽ പങ്കുചേർന്നെന്നോണം രാഹുലും ഒന്ന് പുഞ്ചിരിച്ചു.\nനെൽക്കതിർ വിളഞ്ഞു നിൽക്കുന്ന പാടങ്ങൾക്കിടയിലെ ചെറു റോഡിലൂടെ കാർ സഞ്ചരിച്ചുകൊണ്ടിരുന്നു. കുറച്ചു നേരത്തെ യാത്രക്കു ശേഷം പഴയ ഒരു തറവാടിന്റെ മുറ്റത്താണ് യാത്ര വസാനിച്ചത്.\nവൈകി കിട്ടിയ കൂട്ടുകാരി ആയിരുന്നെങ്കിലും അമ്മുവിന്റെ വീടും പരിസരവും രാഹുലിന് അന്യമായിരുന്നില്ല. അമ്മു പറഞ്ഞതും, അമ്മ പറയാൻ തുടങ്ങിയതും, കൂട്ടുകാരന്റെ മുഖത്തെ സന്തോഷവും കൂടി കൂട്ടി വായിച്ചപ്പോൾ രാഹുലിന് കാര്യം പിടികിട്ടി.\n“ടാ… അപ്പൊ നീയാണോ അവളെ പെണ്ണു കാണാൻ വന്ന ചെറുക്കൻ…”\n“അതേടാ…. ഈ കാന്താരി എന്റെ മനസ്സു കവർന്നിട്ട് കുറച്ചു നാളായി… ഒരു മുട്ടൻ തേപ്പു കിട്ടിയത് കൊണ്ട് പൈങ്കിളി പ്രേമമൊന്നും ഇനി സെറ്റാവില്ല നല്ലൊരു ജോലി കിട്ടിയിട്ട് കെട്ടിക്കൊണ്ട് പോവാനാ മനസ്സിൽ ഉറപ്പിച്ചത്…. കഴിഞ്ഞ മാസം ബാങ്കിൽ കേറിയത് മുതൽ കാത്തിരിപ്പായിരുന്നു ഈ ദിവസത്തിനായി.. ”\nഅപ്പോഴേക്കും രാഹുലിന്റെ കണ്ണുകളെല്ലാം നിറഞ്ഞിരുന്നു. “എന്നിട്ടാണോടാ നീ ഇന്നലെ അവളോട്………. എനിക്കി പോലും ഒരു സൂചന തന്നില്ലല്ലോടാ…….”\n“സൂചന തന്നിരുന്നെങ്കിൽ ഇപ്പോ നിന്റെ മുഖത്തു ഈ ആനന്ദ കണ്ണീർ കാണാൻ കഴിയുമായിരുന്നോ…”\n“പോടാ….. ഇത് ആനന്ദ കണ്ണീരൊന്നും അല്ല. കൂടെ നിന്ന് വട്ടു പിടിപ്പിച്ചതിന്റെ രോദനാ…..”\n“ആ…. നീ വാ… ഇനി അകത്തുള്ളവളുടെ രോദനം എങ്ങനെയാണോ എന്തോ….”\n“ചേച്ചീ…. ദേ അവരെത്തി… ” കാറിന്റെ ശബ്‍ദം കേട്ടിരുന്നെങ്കിൽ പോലും ചിന്നു വന്നു പറഞ്ഞപ്പോ മുതൽ നെഞ്ചിലെ പിടപ്പ് ഒന്നുകൂടി കൂടി. അവളും മുത്തും കൂടി എന്നെയിവിടെ ഒരുക്കിയിരുത്തിയിട്ട് നേരം കുറച്ചായി. “ന്റെ കൃഷ്ണാ… പിടിച്ചു നിൽക്കാനാവണെ….” അമ്മ കയ്യിൽ തന്ന ചായയുമായി അവർക്കരികിലേക്കി നടക്കുമ്പോൾ മനസ്സാകെ സംഘർഷത്തിലായിരുന്നു.\n“ഇതാണ് എന്റെ മോള്…. അംബിക. ഞങ്ങൾ അമ്മൂന്ന് വിളിക്കും…”\nപെട്ടെന്നെന്താണ് സംഭവിച്ചതെന്നറിയില്ല. അത്രയും നേരം സ്വരുക്കൂട്ടിയ ധൈര്യമെല്ലാം ചോർന്നു പോയ പോലെ… ചായപ്പാത്രം താഴെ വെച്ച് ഞാൻ തിരികെ നടന്നു. നടന്നതല്ല. ഓടുകയായിരുന്നു. എന്റെ പെരുമാറ്റത്തിലെ അസ്വാഭാവികത തിരിച്ചറിഞ്ഞെന്നോണം അവിടെയാകെ നിശബ്ദത പടർന്നു..\n“എന്തു പറ്റി…? മോൾക്ക് ഈ കല്യാണത്തിന് ഇഷ്ടമല്ലേ…? ”\nഅച്ഛന്റെ ചോദ്യത്തിന് മുന്നിൽ ഭീതിയോടെ നിൽക്കുകയായിരുന്നു അമ്മുവിന്റെ വീട്ടുകാർ.\n“ഒന്നുമില്ലച്ഛാ… ഞാനൊന്ന് സംസാരിക്കട്ടെ അവളോട്….”\n“മോൻ ചെല്ല്… അവിടെയാണ് അവളുടെ മുറി…”\nഅമ്മുവിന്റെ അച്ഛൻ ചൂണ്ടി കാണിച്ച ഭാഗത്തേക്കി നടന്നടുത്തപ്പോൾ സഞ്ജു കണ്ടു, ബെഡിലിരുന്ന് മുഖം മറച്ച് ഏങ്ങലടിക്കുന്ന തന്റെ കാന്താരിയെ. സഞ്ജു അകത്തു കടന്നതും വാതിൽ ചാരിയതുമൊന്നും അവൾ അറിഞ്ഞിരുന്നില്ല..\n“ടി കാന്താരി……” സുപരിചിതമായ ശബ്‍ദം കേട്ട് അമ്മു വേഗം തലയുയർത്തി. അവൾക്ക് തന്റെ കണ്ണുകളെ വിശ്വസിക്കാനായില്ല. വാതിൽക്കൽ ചുമരിൽ ചാരി, കൈ രണ്ടും പിണച്ചു കെട്ടി, ചെറു പുഞ്ചിരിയോടെ തന്നെ തന്നെ നോക്കി നിൽക്കുന്ന മാഷ്. സ്വപ്നം കാണുകയാണോ…. അമ്മു തന്റെ കണ്ണുകളൊന്ന് ചിമ്മി തുറന്നു..\n“സ്വപ്നമൊന്നും അല്ലെടീ പെണ്ണേ… ഇതു ഞാൻ തന്നെയാ… തന്റെ മാഷ്..” ആ നോട്ടവും വാക്കുകളുമെല്ലാം അമ്മുവിന് അപരിചിതമായിരുന്നു.\n“എന്റെ മാഷോ……?? ”\n“ആഹാ… കരഞ്ഞു കരഞ്ഞ് വാടി കൊഴിയാറായി… അപ്പോഴും തർക്കുത്തരത്തിനു ഒരു കുറവും ഇല്ല.”\n“മാഷ്…… മാഷെന്താ ഇവിടെ….? ”\n“ഇനിം കിടന്നു വിക്കണ്ട. അല്ലേലും ഈ കണ്ണീർ നായികയുടെ ഭാവമൊന്നും നിനക്കു ചേരില്ലെടീ….”\n“ദേ മനുഷ്യാ…. ഒന്നു പറയുന്നുണ്ടോ.. ഓ… രാഹുലേട്ടൻ വിവരമെല്ലാം പറഞ്ഞു കാണും അല്ലേ.. അതാവും രാവിലെ തന്നെ വെച്ചു പിടിച്ചത്… ഇന്നലെ തന്നെ എനിക്കി പറയാനുള്ളത് കേട്ടിരുന്നേൽ ഈ ചടങ്ങ് ഒഴിവാക്കാമായിരുന്നില്ലേ…..”\n“അതെങ്ങനെയാ… എന്റെ പെണ്ണിനെ മുറപോലെ പെണ്ണു ചോദിക്കാൻ വന്നതല്ലേ ഞാൻ….”\n“അപ്പൊ മാഷ്…… ”\n“അതെടീ പെണ്ണേ…. ഇത്രയും നേരം നീ പേടിയോടെ കാത്തിരുന്ന വില്ലൻ ഞാൻ തന്നെയാ… സാക്ഷാൽ സഞ്ജയ് കൃഷ്ണ.. ” ചുണ്ടിൽ ചിരിയും കണ്ണിൽ കുസൃതിയുമായി അവൾക്കരികിലേക്കി നടന്നടുത്തുകൊണ്ട് സഞ്ജു അതു പറയുമ്പോൾ അമ്മുവിന്റെ കണ്ണിൽ ഒരു പേമാരി പെയ്തൊഴിയുന്നുണ്ടായിരുന്നു.. കൈകളുയർത്തി കണ്ണുനീർ തുടച്ച് കാന്താരിയെ നെഞ്ചോടു ചേർത്തപ്പോൾ പതിയെ മുഖമുയർത്തി അവൾ ചോദിച്ചു..\n“ഒരിക്കലും ഒരമ്മു പൂച്ച വട്ടം ചാടില്ലാന്നു പറഞ്ഞിട്ട്…..?? ”\n“വട്ടം ചാടിയതല്ലല്ലോ കാന്താരീ… കൂടെ നടക്കുകയല്ലേ….. അവസാന ശ്വാസം വരെ……”


ദിലീപ് മലയാളത്തിലെ മികച്ച നടന്മാരില് ഒരാളാണ്: അടൂര് – Media Ink Online\nതിരക്കഥയും സംവിധാനവും പഠിപ്പിക്കേണ്ട കാര്യമില്ലെന്നും അടൂര് ഗോപാലകൃഷ്ണന്\nകൊച്ചി: നമ്മുടെ സ്‌കൂളുകളില് തിരക്കഥയെഴുതാനും സിനിമ നിര്‍മിക്കാനും സംവിധാനം പഠിപ്പിക്കാനും ശ്രമിയ്ക്കേണ്ട കാര്യമില്ലെന്ന് പ്രശസ്ത സംവിധായകന് അടൂര് ഗോപാലകൃഷ്ണന് പറഞ്ഞു. കൃതി സാഹിത്യ-വിജ്ഞാനോത്സവത്തില് തിയേറ്റര്-സിനിമാ വിഭാഗത്തില് ജോണ് സാമുവലുമായി സംസാരിക്കുകയായിരുന്നു അദ്ദേഹം. കുട്ടികളെ വായനയിലേയ്ക്ക് നയിക്കാനും കലകളേയും കലാകാരന്മാരേയും മനസ്സിലാക്കാനുമുള്ള പരിശീലനമാണ് നല്‍കേണ്ടത്. തിരക്കഥ എന്നത് എഴുതി പഠിപ്പിക്കേണ്ട ഒന്നാണെന്ന് ഞാന് കരുതുന്നില്ല. ഒരു സംവിധായകന് തന്റെ ചിത്രം നിര്‍മിക്കാനുള്ള മാര്‍ഗനിര്‍ദേശം നല്‍കുക എന്നതു മാത്രമാണ് തിരക്കഥയ്ക്കുള്ള സ്ഥാനം.\nതിരക്കഥയില് നിന്നും ഒരുപാട് വളര്‍ച്ച സിനിമയ്ക്കുണ്ട്. എന്റെ പ്രസിദ്ധീകരിക്കപ്പെട്ടിട്ടുള്ള തിരക്കഥകളെല്ലാം പൂര്‍ത്തിായ സിനിമകളെ അവലംബിച്ചു മാത്രമാണ്. ചിത്രീകരണത്തിനു മുമ്പുള്ള തിരക്കഥാകരൂപം വേറെയായിരിക്കും.\nനാടകം എഴുതുകയോ അഭിനയിക്കുകയോ കഥയോ നോവലോ കവിതയോ എഴുതുകയോ ചെയ്യാത്തവര്‍ക്ക് സിനിമയില് ഒന്നും ചെയ്യാനില്ലെന്നാണ് ഞാന് കരുതുന്നത്.\nഎന്റെ സിനിമകള് എല്ലാക്കാലത്തും വിമര്‍ശനം ഏറ്റുവാങ്ങിയിട്ടുണ്ട്. സ്വയംവരം റിലീസ് ചെയ്ത കാലത്ത് ആരും അംഗീകരിച്ചില്ല. മുഖാമുഖം, കമ്യൂണിസത്തിന് എതിരാണെന്ന പ്രചാരണം ഉണ്ടായിരുന്നു. ഇപ്പോള് പിന്നെയും എന്ന ചിത്രത്തേയും വിമര്‍ശിക്കുന്നു.\nഎനിയ്ക്കേറ്റവും ഇഷ്ടപ്പെട്ട എന്റെ ചിത്രങ്ങളില് ഒന്നാണ് പിന്നെയും. ദിലീപ് മലയാളത്തിലെ മികച്ച നടന്മാരില് ഒരാളാണ്. പിന്നെയും എന്ന സിനിമ മനസ്സിലാകാത്തവരോട് എനിക്കൊന്നും പറയാനില്ല.\nമറ്റൊരു കാര്യമുള്ളത് എനിക്ക് എന്റെ മനസ്സിലുള്ള എന്റെ ചിന്തയിലുള്ള സിനിമയല്ലേ ചെയ്യാന് കഴിയൂ, അടൂര് ചോദിച്ചു. ഇനി സിനിമ സംവിധാനം ചെയ്യുമോ എന്ന് ഇപ്പോള് പറയാനാവില്ലെന്നും ഒരു ചോദ്യത്തിനുത്തരമായി അടൂര് പറഞ്ഞു. ഒരു സിനിമ കഴിഞ്ഞാല് അടുത്ത സിനിമക്കു മുമ്പ് ഒരു ബ്ലാങ്ക് അവസ്ഥയുണ്ടാകും. അത് ഓരോ സിനിമയ്ക്കും ശേഷവും ഉണ്ടായിട്ടുണ്ട്.\nസിനിമ മനസ്സിലാക്കണെമെങ്കില് ലോകസിനിമകള് കാണണം, ഒരു സിനിമാസംസ്‌കാരം ഉണ്ടാകണം. വിമര്‍ശിക്കുന്നവരില് പലരും സിനിമ എന്താണെന്ന് അറിയാത്തവരാണ്.\nമലയാള സിനിമ വളരെ ആശങ്കപ്പെടുത്തിയിരുന്ന ഒരു കാലം ഉണ്ടായിരുന്നു. പക്ഷേ ഇപ്പോള് ആ അവസ്ഥയ്ക്ക് മാറ്റമുണ്ടായിട്ടുണ്ട്. പുതിയ സംവിധായകര് പുതിയ കാഴ്ചപ്പാടുകള് അവതരിപ്പിക്കാന് ശ്രമിക്കുന്നുണ്ട്.\nബാഹുബലി പോലുള്ള അന്യഭാഷാചിത്രങ്ങള് വന്‍തോതിലുള്ള പരസ്യത്തിലൂടെയും പെയ്ഡ് ന്യൂസുകളിലൂടെയും കേരളത്തില് നിന്ന് പണം കൊണ്ടുപോവുകയാണെന്നും അടൂര് പറഞ്ഞു.


വര്‍ഷാവസാനം വരെ ചില മേഖലകളെ നികുതിയില് നിന്ന് ഒഴിവാക്കി ഒമാന്; ഏതൊക്കെയെന്ന് പരിശോധിക്കാം\n2021-03-26 06:55:48 pm IST\nമസ്‌കറ്റ്: വര്‍ഷാവസാനം വരെ ചില മേഖലകളെ നികുതിയില് നിന്ന് ഒഴിവാക്കാന് തീരുമാനിച്ച് ഒമാന്. ഹോട്ടലുകള്, ടൂറിസ്റ്റ് കേന്ദ്രങ്ങള്, സിനിമ, വിനോദ സഞ്ചാര കേന്ദ്രങ്ങള് എന്നീ മേഖലകളെയാണ് നികുതിയില് ഒഴിവാക്കിയിരിക്കുന്നത്. മസ്‌കറ്റ് മുന്‍സിപ്പാലിറ്റിയാണ് ഇക്കാര്യം അറിയിച്ചത്. 2021 ഡിസംബര് വരെയാണ് നികുതി ഈടാക്കുന്നത് നിര്‍ത്തിവെയ്ക്കാന് മുനിസിപ്പാലിറ്റി തീരുമാനിച്ചിരിക്കുന്നത്.\nകൊവിഡ് പ്രതിസന്ധിയുടെ പശ്ചാത്തലത്തില് ബിസ്സിനസ്സുകളെ പിന്തുണയ്ക്കുന്നതിന്‍രെ ഭാഗമായാണ് ഈ നീക്കം. കൊവിഡ് പ്രതിസന്ധിയുടെ ആഘാതം കുറയ്ക്കുന്നതിനുളള സാമ്പത്തിക ഉത്തേജക പദ്ധതിയുടെ അടിസ്ഥാനത്തിലാണ് 2021 ഡിസംബര് വരെ നികുതി നിര്‍ത്തിവെയ്ക്കാനുള്ള തീരുമാനമെടുത്തതെന്ന് മുനിസിപ്പാലിറ്റി പുറത്തിറക്കിയ പ്രസ്താവനയില് പറയുന്നു.\nഅതേസയം, രാജ്യത്ത് മൂല്യ വര്‍ദ്ധിത നികുതി അടയ്ക്കുന്നതില് കൃത്യമം കാണിച്ചാല് കടുത്ത നടപടി സ്വീകരിക്കുമെന്ന് നേരത്തെ ടാക്‌സ് അതോറിറ്റി മന്ത്രാലയം അറിയിച്ചിരുന്നു. 2016 നവംബറില് ജി.സി.സി രാജ്യങ്ങള് ഒപ്പുവെച്ച ഏകീകൃത വാറ്റ് കരാര് പ്രകാരമാണ് നിയമം കൊണ്ടുവന്നത്. 94 ഭക്ഷ്യ വസ്തുക്കളെ വാറ്റ് നികുതിയില് നിന്ന് ഓഴിവാക്കിയിട്ടുണ്ട്.\noman tax muscut muncipality hotels tourist restaurants cinemas


കോവിഡ് പ്രതിരോധ പ്രവര്‍ത്തനങ്ങളെ യു.ഡി.എഫും ബി.ജെ.പിയും അട്ടിമറിക്കുന്നുവെന്ന് സി.പി.ഐ(എം)\nലഡാക്കില് നാല് ഡിവിഷനുകളിലായി അറുപതിനായിരം സൈനികരെ വിന്യസിച്ച് ഇന്ത്യൻ ആർമി , സേനാ നീക്കത്തില് അമ്പരന്ന് ചൈന\nതിരുവനന്തപുരം • കോവിഡ് പ്രതിരോധിക്കുന്നതിലും മനുഷ്യ ജീവന് രക്ഷപ്പെടുത്തുന്നതിനും ദുരിതമനുഭവിക്കുന്ന ജനങ്ങള്‍ക്ക് ആശ്വാസവും സഹായവും എത്തിക്കുന്നതിനും ജനങ്ങളെയൊപ്പം നിര്‍ത്തി സംസ്ഥാന സര്‍ക്കാര് നടത്തുന്ന പ്രവര്‍ത്തനങ്ങള് അട്ടിമറിക്കാന് യു.ഡി.എഫും ബി.ജെ.പിയും നടത്തുന്ന തരംതാണ പ്രവര്‍ത്തനങ്ങളെ അപലപിക്കുന്നുവെന്ന് സി.പി.ഐ(എം) . മനുഷ്യര് മരിച്ചാലും തങ്ങളുടെ രാഷ്ട്രീയ അജണ്ട നടപ്പിലാക്കണമെന്ന ദുഷ്ടലാക്കാണ് ഇവര്‍ക്കുള്ളത്. നാട് ഒറ്റക്കെട്ടായിനില്‍ക്കേണ്ട സന്ദര്‍ഭത്തില് സങ്കുചിത ലക്ഷ്യങ്ങള്‍ക്കായി ജനങ്ങളുടെ ജീവന് പന്താടാനുള്ള നീക്കം ജനം തള്ളിക്കളയുക തന്നെ ചെയ്യുമെന്നും സി.പി.ഐ(എം) സംസ്ഥാന സെക്രട്ടേറിയറ്റ് പ്രസ്താവനയില് പറഞ്ഞു.\nകോവിഡ് പ്രതിരോധിക്കുന്നതില് സംസ്ഥാനം സ്വീകരിച്ച നിലപാട് ലോക വ്യാപകമായി അംഗീകരിച്ചതാണ്. രോഗവ്യാപനവും മരണ നിരക്കും നിയന്ത്രിക്കുന്നതില് മികവ് കൈവരിക്കാന് കഴിഞ്ഞത് സര്‍ക്കാര് സൂക്ഷമതയോടെയും അതീവ ജാഗ്രതയോടെയും സ്വീകരിച്ച നടപടികള് വഴിയാണ്, രോഗ സാധ്യതയുള്ളവരുടേയും പുറത്തു നിന്നു വരുന്നവരേയും കോറന്റൈ ചെയ്‌തും ജനകീയ മേല്‍നോട്ട സംവിധാനങ്ങള് സ്വീകരിച്ചുമുള്ള നടപടികള് വ്യാപനം നിയന്ത്രിക്കുന്നതിന് പ്രധാന സംഭാവന നല്‍കിയിട്ടുണ്ട്. വിദേശത്തും രാജ്യത്തിനകത്തുമുള്ള മലയാളികള്‍ക്ക് സ്വന്തം നാട്ടിലേക്ക് തിരിച്ചുവരാനുള്ള അവകാശം ആര്‍ക്കും നിഷേധിക്കാന് കഴിയില്ല. ഇത്തരമൊരു സന്ദര്‍ഭത്തില് അവര് മടങ്ങിവരാന് ആഗ്രഹിക്കുന്നത് അഭിമാനകരവുമാണ്. അവരുടേയും മറ്റുള്ളവരുടേയും ജീവന് രക്ഷിക്കുന്നതിന് ആവശ്യമായ ക്രമീകരണങ്ങളാണ് സര്‍ക്കാര് നിശ്ചയിച്ചിട്ടുള്ളത്. അത് തകര്‍ക്കാനുള്ള ഏതു ശ്രമവും മനുഷ്യ ജീവന് അപകടത്തിലാക്കാനുള്ളതാണ്. എം.പിമാരും എം.എല്.എമാരും തന്നെ നേരിട്ട് ഇതിനായി ശ്രമിക്കുന്നത് അമ്പരപ്പിക്കുന്നതാണ്. രോഗ സാധ്യതയുള്ളവുമായി സമ്പര്‍ക്കത്തില് ഏര്‍പ്പെട്ടതിനു ശേഷം ഔദ്യോഗിക യോഗങ്ങളില് ഉള്‍പ്പെടെ പങ്കെടുത്തതില് ഗൂഢാലോചനയുണ്ടോയെന്ന് സംശയിക്കേണ്ടിയിരിക്കുന്നു. വിവരശേഖരണത്തിലൂടെ പഴുതടച്ച പ്രതിരോധ പ്രവര്‍ത്തനത്തിന് സര്‍ക്കാര് ശ്രമിച്ചപ്പോള് അതിനെതിരെ പ്രതിപക്ഷ നേതാവ് തന്നെ വിവാദമുണ്ടാക്കി അട്ടിമറിക്കാന് ശ്രമിച്ചു. എന്നാല്, കോടതിയിലും പൊതുസമൂഹത്തിലും ആ ശ്രമം പരാജയപ്പെട്ടു. അതിന്റെ തുടര്‍ച്ചയില് എങ്ങനെയെങ്കിലും കേരളത്തെ താഴ്‌ത്തികെട്ടാന് കഴിയുമോയെന്ന വൃഥാ ശ്രമം.\nകേന്ദ്ര സര്‍ക്കാരുമായി യോജിച്ച് പ്രതിരോധ പ്രവര്‍ത്തനങ്ങള് സംഘടിപ്പിക്കുന്നതിനാണ് സംസ്ഥാനം ശ്രമിക്കുന്നത്. വിയോജിപ്പുകള് ഉള്ള പ്രശ്‌നങ്ങളിലും പരസ്യമായ പ്രതികരണത്തിന് പോകാതെ അങ്ങേയറ്റം ഉത്തരവാദിത്ത ത്തോടെയാണ് മുഖ്യമന്ത്രിയും സര്‍ക്കാരും പ്രവര്‍ത്തിക്കുന്നത്. എന്നാല്, കേന്ദ്ര മന്ത്രി മുരളീധരന്റെ അപക്വമായ പ്രതികരണം ജനങ്ങളില് ആശയക്കുഴപ്പ മുണ്ടാക്കാനുള്ള ശ്രമമാണ്. നാട് അഭിമുഖീകരിക്കുന്ന ഗൗരവമായ സാഹചര്യം എല്ലാവരും തിരിച്ചറിയണം. ഒറ്റക്കെട്ടായി നിന്നാല് പോലും ദുഷ്‌കരമാണ് കേരളം ഏറ്റെടുത്തിട്ടുള്ള ദൗത്യം.\nസങ്കുചിത താല്‍പര്യങ്ങള് മാറ്റി നിര്‍ത്തി ഒറ്റക്കെട്ടായി പ്രതിരോധ ദൗത്യത്തില് പങ്കാളിയാവുകയാണ് പ്രധാനം. അധികാര മോഹത്താല് ഒരു സംഘം നടത്തുന്ന പ്രവര്‍ത്തനങ്ങള് തള്ളിക്കളയാനും ഒരേ മനസ്സോടെ അതിജീവനത്തില് പങ്കാളിയാകാനും സി.പി.ഐ(എം) സംസ്ഥാന സെക്രട്ടേറിയറ്റ് അഭ്യര്‍ത്ഥിച്ചു.\nKerala BJP UDf CPIM covid-19\n'കൊവിഡിനെ ലോകത്ത് നിന്ന് ഇല്ലാതാക്കാൻ സാധിക്കില്ല'; മുന്നറിയിപ്പുമായി ഡോ. മൈക്ക് റയാൻ\nസംസ്ഥാനത്ത് വിവിധയിടങ്ങളിൽ ഇടിമിന്നലോട് കൂടിയ കനത്ത മഴയ്ക്ക് സാധ്യത : വിവിധ ജില്ലകളിൽ മെയ് 19 വരെ യെല്ലോ അലെർട്ട്\nJul 4, 2020, 07:49 pm IST\nJul 4, 2020, 07:33 pm IST\nJul 4, 2020, 07:01 pm IST\nJul 4, 2020, 07:35 pm IST


‘ഞങ്ങളുടെ മരണത്തിന് ഉത്തരവാദി സി.പി.എം കൗണ്‍സിലര്’; ദമ്പതികളുടെ ആത്മഹത്യാക്കുറിപ്പ് കണ്ടെത്തി – Chandrika Daily\nBy web desk Thursday July 5, 2018 08:48 am\n‘ഞങ്ങളുടെ മരണത്തിന് ഉത്തരവാദി സി.പി.എം കൗണ്‍സിലര്’; ദമ്പതികളുടെ ആത്മഹത്യാക്കുറിപ്പ് കണ്ടെത്തി\nകോട്ടയം: തങ്ങളുടെ മരണത്തിന് ഉത്തരവാദി സി.പി.എമ്മിന്റെ നഗരസഭാ കൗണ്‍സിലറാണെന്ന് ചങ്ങനാശേരിയില് മരിച്ച ദമ്പതികളുടെ ആത്മഹത്യാക്കുറിപ്പ്. ചങ്ങനാശേരി പുഴവാത് ഇല്ലംപള്ളി വീട്ടില് സുനില്, രേഷ്മ എന്നിവരെയാണ് ബുധനാഴ്ച സയനൈഡ്…\nകോട്ടയം: തങ്ങളുടെ മരണത്തിന് ഉത്തരവാദി സി.പി.എമ്മിന്റെ നഗരസഭാ കൗണ്‍സിലറാണെന്ന് ചങ്ങനാശേരിയില് മരിച്ച ദമ്പതികളുടെ ആത്മഹത്യാക്കുറിപ്പ്. ചങ്ങനാശേരി പുഴവാത് ഇല്ലംപള്ളി വീട്ടില് സുനില്, രേഷ്മ എന്നിവരെയാണ് ബുധനാഴ്ച സയനൈഡ് കഴിച്ച് മരിച്ച നിലയില് കണ്ടെത്തിയത്. സ്വര്‍ണം നഷ്ടപ്പെട്ട സി.പി.എം കൗണ്‍സിലര് സജികുമാറിന്റെ പരാതിയില് പൊലീസ് കഴിഞ്ഞ ദിവസം ഇവരെ ചോദ്യം ചെയ്തിരുന്നു.\nവീടുപണിക്കായി സജികുമാര് വിറ്റ സ്വര്‍ണത്തിന്റെ ഉത്തരവാദിത്തമാണ് തങ്ങളുടെ തലയില് കെട്ടിവെക്കാന് ശ്രമിക്കുന്നതെന്ന് ആത്മഹത്യാക്കുറിപ്പില് പറയുന്നു. നഷ്ടപ്പെട്ട സ്വര്‍ണത്തിന് പകരമായി എട്ട് ലക്ഷം രൂപ നല്‍കാമെന്ന് പൊലീസുകാര് മര്‍ദിച്ച് എഴുതിവാങ്ങിയതായും ആത്മഹത്യാക്കുറിപ്പില് പറയുന്നു. രേഷമയാണ് ആത്മഹത്യാക്കുറിപ്പ് എഴുതിയതെന്നാണ് പൊലീസ് നിഗമനം.\n12 വര്‍ഷത്തിലേറെയായി സുനില് സജികുമാറിന്റെ കൂടെയാണ് ജോലി ചെയ്യുന്നത്. 600 ഗ്രാം സ്വര്‍ണം കാണാനില്ലെന്നാണ് സജി കുമാറിന്റെ പരാതി. ഇതില് 100 ഗ്രാം സ്വര്‍ണം സുനില് കുമാര് വാങ്ങിയിട്ടുണ്ടെന്ന് രേഷ്മ സമ്മതിക്കുന്നു. എന്നാല് ബാക്കി സ്വര്‍ണം സജികുമാര് വീടുപണിക്കായി വില്‍ക്കുകയായിരുന്നു. ഇപ്പോള് മുഴുവന് സ്വര്‍ണത്തിന്റെയും ഉത്തരവാദിത്തം തങ്ങളുടെ മേല് കെട്ടിവെക്കുകയാണെന്നും ആത്മഹത്യാക്കുറിപ്പില് പറയുന്നു.


'മൂക്കുത്തി അമ്മന്' ആയി തിളങ്ങി നയൻതാര; ചിത്രത്തിലെ ആദ്യഗാനം പുറത്ത് | mookuthi amman video song released\n'മൂക്കുത്തി അമ്മന്' ആയി തിളങ്ങി നയൻതാര; ചിത്രത്തിലെ ആദ്യ വീഡിയോ ഗാനം പുറത്ത്\nChennai, First Published 2, Nov 2020, 9:07 PM\nഉര്‍വ്വശി, സ്‍മൃതി വെങ്കട്ട്, അജയ് ഘോഷ്, ഇന്ദുജ രവിചന്ദ്രന് തുടങ്ങിയവര് മറ്റു പ്രധാന കഥാപാത്രങ്ങളെ അവതരിപ്പിക്കുന്നു.\nനയന്‍താര ടൈറ്റില് കഥാപാത്രത്തെ അവതരിപ്പിക്കുന്ന തമിഴ് ചിത്രം 'മൂക്കുത്തി അമ്മന്‍റെ' ആദ്യ വീഡിയോ ഗാനം പുറത്തിറങ്ങി. പാ വിജയിയുടെ രചനയിൽ ആർ എൽ ഈശ്വരി പാടിയ ഗാനമാണ് പുറത്തുവന്നിരിക്കുന്നത്. റിലീസ് ചെയ്ത് നിമിഷനേരം കൊണ്ട് മികച്ച പ്രതികരണമാണ് ഗാനത്തിന് ലഭിക്കുന്നത്. ആർ എൽ ഈശ്വരിയും ഗാനരംഗത്ത് പ്രത്യക്ഷപ്പെടുന്നുണ്ട്. ആര്‍ജെ ബാലാജിക്കൊപ്പം എന് ജെ ശരവണന് കൂടി ചേര്‍ന്നാണ് ചിത്രം സംവിധാനം ചെയ്തിരിക്കുന്നത്.\nഉര്‍വ്വശി, സ്‍മൃതി വെങ്കട്ട്, അജയ് ഘോഷ്, ഇന്ദുജ രവിചന്ദ്രന് തുടങ്ങിയവര് മറ്റു പ്രധാന കഥാപാത്രങ്ങളെ അവതരിപ്പിക്കുന്നു. ഡയറക്ട് ഒടിടി റിലീസ് ആയി ഡിസ്‍നി പ്ലസ് ഹോട്ട്സ്റ്റാറിലൂടെയാണ് ചിത്രം എത്തുക. ദീപാവലി റിലീസ് ആണ്. ചിത്രത്തിന്റെ ട്രെയിലറിന് മികച്ച പ്രതികരണമായിരുന്നു ലഭിച്ചിരുന്നത്. ചിരിക്കാന് ആവോളമുള്ള ചിത്രമാണിതെന്ന് രണ്ടര മിനിറ്റ് ദൈര്‍ഘ്യമുള്ള ട്രെയ്‍ലര് സാക്ഷ്യപ്പെടുത്തുന്നുണ്ട്. തൊണ്ണൂറുകളില് ദൈവങ്ങളെ കഥാപാത്രങ്ങളാക്കിയുള്ള നിരവധി ചിത്രങ്ങള് തമിഴില് എത്തിയിരുന്നു. അതേ മാതൃകയില് എന്നാല് 'സാമൂഹിക പ്രതിബന്ധത'യുള്ള ചിത്രമായിരിക്കും മൂക്കുത്തി അമ്മനെന്നാണ് ആര്‍ജെ ബാലാജി നേരത്തെ പറഞ്ഞിരുന്നത്.\nLast Updated 2, Nov 2020, 9:11 PM\n"അരുതരുതായിരുന്നു.." ഷോറൂമില് നിന്നിറങ്ങി 30 സെക്കന്‍ഡ്, പുത്തന് കാര് പൊലീസ് പൊക്കി!


ripper jayanandan got three years imprisonment | റിപ്പര് ജയാനന്ദന് മൂന്നു വര്‍ഷം കഠിന തടവ്: തൃശൂരില് യുവതിയെ കമ്പിപ്പാരകൊണ്ട് അടിച്ചു വീഴ്ത്തി - Malayalam Oneindia\nUpdated: Sat, Feb 2, 2019, 14:26 [IST]\nതൃശൂര്: കൊലയാളി റിപ്പര് ജയാനന്ദന് സ്ത്രീയെ തലയ്ക്കടിച്ചു കൊലപ്പെടുത്താന് ശ്രമിച്ച കേസില് മൂന്നു വര്‍ഷം കഠിന തടവും 50,000 രൂപ പിഴയും. കൊടകര മറ്റത്തൂര്‍ക്കുന്ന് പടിഞ്ഞാട്ടുമുറി ദേശത്ത് ശ്രീകല (49)യുടെ ദേഹത്തുണ്ടായിരുന്ന സ്വര്‍ണാഭരണങ്ങള് മോഷ്ടിക്കാന് ശ്രമിക്കുന്നതിനിടയിലായിരുന്നു ആക്രമണം. തൃശൂര് അഡീഷണല് ജില്ലാ ജഡ്ജി കെ.ടി. നിസാര് അഹമ്മദാണ് ശിക്ഷ വിധിച്ചത്. മാള പൊയ്യ വില്ലേജ് പള്ളിപ്പുറം ദേശത്ത് കുറുപ്പംപറമ്പില് ജയാനന്ദന് നിരവധി കൊലപാതക കേസുകളില് പ്രതിയാണ്.\n2006 ഓഗസ്റ്റ് 28ന് പുലര്‍ച്ചെ 5.45നാണ് കേസിനാസ്പദമായ സംഭവം. വീടിനു പുറത്തുള്ള കുളിമുറിയിലേക്ക് പോകുമ്പോള് ശ്രീകലയെ തലയില് കമ്പിപ്പാരകൊണ്ട് അടിച്ചു വീഴ്ത്തുകയും കൈയില് കിടന്നിരുന്ന സ്വര്‍ണവളകള് കത്രിക ഉപയോഗിച്ച് മുറിച്ചെടുക്കാന് ശ്രമിക്കുകയുമായിരുന്നു. കരച്ചില് കേട്ട് വീട്ടുകാര് ഓടിവന്നപ്പോഴേക്കും പ്രതി ഓടി രക്ഷപ്പെട്ടിരുന്നു.\nയുവതിയുടെ മൊഴി നിര്‍ണായകം\nലുങ്കി മാത്രമുടുത്ത കറുത്തുതടിച്ച ആളാണ് ആക്രമിച്ചതെന്ന യുവതിയുടെ മൊഴിയനുസരിച്ചാണ്് പോലീസ് അന്വേഷണം നടത്തിയത്. പരിസരവാസികളുടെ വീട്ടില് നിന്നും മോഷ്ടിച്ചെടുത്ത മോട്ടോര് സൈക്കിളില് കെട്ടിവച്ച നിലയില് സംഭവസ്ഥലത്തിനടുത്തുനിന്നും തലയ്ക്കടിക്കാന് ഉപയോഗിച്ച കമ്പിപ്പാരയും വളകള് മുറിച്ചെടുക്കാനുപയോഗിച്ച കത്രികയും സംഭവസ്ഥലത്തുനിന്നും കണ്ടെടുത്തിരുന്നു. പരിസരത്തുള്ള വീട്ടില് നിന്നാണ് കമ്പിപ്പാരയും മോഷ്ടിച്ചെടുത്തത്.\nപുത്തന്‍വേലിക്കര പോലീസ് സ്‌റ്റേഷനിലെ മറ്റൊരു കേസില് പിടിയിലായ ജയാനന്ദന് ചോദ്യം ചെയ്യലിനിടയിലാണ് ശ്രീകലയെ ഉപദ്രവിച്ചതു താനാണെന്ന് പ്രതി സമ്മതിച്ചത്. തുടര്‍ന്ന്്് 23-11-2006 ന് കൊടകര പോലീസ് അറസ്റ്റ് ചെയ്തു. മോഷണത്തിനിടയില് ഇരട്ടക്കൊലപാതകമടക്കം നിരവധി കേസുകളില് ഇയാള് പ്രതിയായിരുന്നു. തെളിവുകളുടെ അഭാവത്തില് പല കേസിലും മേല്‍ക്കോടതി വിവിധ കേസുകളില് നേരത്തെ വെറുതെ വിട്ടിട്ടുണ്ട്. മോഷണത്തിനിടെ ആളുകളെ തലയ്ക്കടിച്ച് മാരകമായി പരുക്കേല്പിക്കുന്ന രീതിയാണ് ഇയാളുടേത്.\nകോടതിയില് കുറ്റം നിഷേധിച്ചു\nമറ്റൊരു കേസില് ശിക്ഷിക്കപ്പെട്ട് ഇയാള് ഇപ്പോള് ജയില്‍ശിക്ഷ അനുഭവിച്ചുകൊണ്ടിരിക്കുകയാണ്. കേസില് പ്രോസിക്യൂഷന് ഭാഗത്തുനിന്നും ഏഴു സാക്ഷികളെ വിസ്തരിക്കുകയും ഏഴു രേഖകളും നാലു തൊണ്ടിമുതലുകളും മാര്‍ക്കു ചെയ്യുകയും ചെയ്തു. പ്രതി കോടതിയില് കുറ്റം നിഷേധിച്ചിരുന്നു. പ്രോസിക്യൂഷന് വേണ്ടി പബ്ലിക് പ്രോസിക്യൂട്ടര് പി. സുനില്, അഡ്വ. റണ്‍സില്, അഡ്വ. അമീര് എന്നിവര് ഹാജരായി.\naccused imprisonment thrissur case കുറ്റവാളി ശിക്ഷ തടവ് തൃശൂര് കേസ്\nripper jayanandan got three years imprisonment


അധോലോക കുറ്റവാളി രവി പൂജാരിയെ കേരളത്തിലെത്തിക്കാനുള്ള ശ്രമം തീവ്രവാദ വിരുദ്ധ സ്‌ക്വാഡ് ഊര്‍ജിതമാക്കുന്നു. – NavaKerala News\nHome/Crime/അധോലോക കുറ്റവാളി രവി പൂജാരിയെ കേരളത്തിലെത്തിക്കാനുള്ള ശ്രമം തീവ്രവാദ വിരുദ്ധ സ്‌ക്വാഡ് ഊര്‍ജിതമാക്കുന്നു.\nരവി പൂജാരിയെ വിട്ടുകിട്ടുന്നതിനായി എ.ടി.എസ്. കർണാടക കോടതിയെ സമീപിക്കുമെന്നാണ് ലഭിക്കുന്ന വിവരം. കൊച്ചി ബ്യൂട്ടി പാർലർ വെടിവെപ്പ് കേസിൽ അടക്കം ചോദ്യം ചെയ്യുന്നതിനു വേണ്ടിയാണ് പൂജാരിയെ കേരളത്തിലേക്ക് കൊണ്ടുവരുന്നത്. ഇതിനായി ഭീകര വിരുദ്ധ സ്‌ക്വാഡ് ഉടൻ കർണാടകയിലേക്ക് പുറപ്പെടും. നിലവിൽ ബംഗളൂരു പരപ്പന അഗ്രഹാര ജയിലിലാണ് രവി പൂജാരിയെ പാർപ്പിച്ചിരിക്കുന്നത്.\nനടി ലീന പോളിന്റെ ഉടമസ്ഥതയിൽ കൊച്ചി പനമ്പിള്ളി നഗറിൽ സ്ഥിതി ചെയ്യുന്ന ബ്യൂട്ടി പാർലറിൽ 2018 ഡിസംബറിലാണ് വെടിവെപ്പ് നടക്കുന്നത്. ഈ വെടിവെപ്പിന് രവി പൂജാരിയുമായി ബന്ധപ്പെട്ട കേന്ദ്രങ്ങളാണെന്ന് വ്യക്തമായിരുന്നു. ഈ പശ്ചാത്തലത്തിലാണ് കൂടുതൽ ചോദ്യം ചെയ്യലിനായി രവി പൂജാരിയെ കേരളത്തിലേക്ക് എത്തിക്കാൻ തീവ്രവാദ വിരുദ്ധ സ്ക്വാഡ് ശ്രമിക്കുന്നത്.\nഇത് കൂടാതെ രവി പൂജാരിയുമായി ബന്ധപ്പെട്ട് കേരളത്തിൽ രണ്ട് കേസുകൾ കൂടി രജിസ്റ്റർ ചെയ്തിട്ടുണ്ട്. ഇതിൽ പൂർണ വിവരങ്ങൾ ലഭ്യമല്ലെങ്കിലും ഈ സാഹചര്യത്തിലാണ് രവി പൂജാരിയെ കേരളത്തിലെത്തിച്ച് ചോദ്യം ചെയ്യാനുള്ള നീക്കങ്ങൾ നടക്കുന്നത്. ഭീകര വിരുദ്ധ സ്‌ക്വാഡാണ് ഈ കേസുകൾ അന്വേഷിക്കുന്നത്. കേസ്സിൽ രവി പൂജാരിയുടെ പങ്ക് വ്യക്തമാകുന്നതിന് വിശദമായി ചോദ്യം ചെയ്യേണ്ടതുണ്ട്.ഈ സാഹചര്യത്തിലാണ് രവി പൂജാരിയെ കേരളത്തിലെത്തിച്ച് ചോദ്യം ചെയ്യാനുള്ള നീക്കങ്ങൾ എ.ടി.എസ്. നടത്തുന്നത്.\nരവി പൂജാരിയെ വിട്ടുകിട്ടുന്നതിനുള്ള നടപടി ക്രമങ്ങൾക്കായി എ.ടി.എസ്. അംഗങ്ങൾ അടുത്തയാഴ്ചയാണ് ബെംഗളൂരുവിലേക്ക് പോവുക.\nരവി പൂജാരിയെ വിട്ടുകിട്ടിയില്ലെങ്കിൽ\nകുറ്റപത്രം തയ്യാറാക്കാനുള്ള നടപടികളിലേക്ക് കടന്നിരുന്നെങ്കിലും ബ്യൂട്ടി പാർലർ വെടിവെപ്പ് കേസിലെ മുഖ്യപ്രതിയായി കണക്കാക്കുന്നത് രവി പൂജാരിയെ ആണ്. അതിനാൽ വിശദമായ കുറ്റപത്രം സമർപ്പിക്കണമെങ്കിൽ എ.ടി.എസിനെ സംബന്ധിച്ചിടത്തോളം രവി പൂജാരിയെ വിട്ടുകിട്ടി ചോദ്യംചെയ്യുക എന്നത് അനിവാര്യമാണ്.\nലോക്കല് പോലീസ് അന്വേഷിച്ചിരുന്ന കേസ്സ് രവി പൂജാരിയുടെയും മറ്റും സാന്നിധ്യത്തെ കുറിച്ച് സൂചന വന്നതോടെ കേസ് ക്രൈം ബ്രാഞ്ചിന്റെ കൈവശം എത്തുകയായിരുന്നു.


A middle aged man against WCC - Malayalam Filmibeat\n1 min ago കാമുകന്റെ നെഞ്ചിലാണോ നടി ചേർന്ന് കിടക്കുന്നത്, സോഷ്യൽ മീഡിയയിൽ പങ്കുവെച്ച ചിത്രം വൈറലാകുന്നു\n4 min ago കുടുംബവിളക്കിലേക്ക് വാനമ്പാടിയിലെ അനുമോളും? എന്നെത്തുമെന്ന് ആരാധകര്, മറുപടി ഇങ്ങനെ\nമമ്മൂട്ടിയ്ക്കിട്ട് പണിത അതേ വേദിയില് പാര്‍വ്വതിയ്ക്കും റിമയ്ക്കും ഗീതുവിനും കിട്ടയപണി, വീഡിയോ കാണൂ\n| Published: Sunday, December 17, 2017, 15:18 [IST]\nഐഎഫ്എഫ്‌കെയുടെ ഓപ്പണ് ഫോറത്തില് പാര്‍വ്വതിയും ഗീതു മോഹന്‍ദാസും റിമ കല്ലിങ്കലും മറ്റ് സ്ത്രീ സംഘടനയിലെ അംഗങ്ങളും നിരന്നിരുന്ന് മമ്മൂട്ടിയെയും കസബ എന്ന ചിത്രത്തെയും വിമര്‍ശിക്കുന്നത് മാത്രമേ ആരാധകര് കണ്ടിട്ടുള്ളൂ. എന്നാല് അത് കഴിഞ്ഞ് മറ്റൊരു സീനും അവിടെ ഉണ്ടായിരുന്നു.\nഅന്‍പതിനടുത്ത് പ്രായമുള്ള ഒരു ചേട്ടന് സ്ത്രീ സംഘടനയ്‌ക്കെതിരെയും മലയാള സിനിമയെ കുറിച്ചും സംസാരിക്കുന്നതാണ് രംഗം. കൂട്ടത്തില് റിമയ്ക്കും പാര്‍വ്വതിയ്ക്കും ഗീതുവിനും നേരെ ഓരോ ചോദ്യങ്ങളും... വീഡിയോ സോഷ്യല് മീഡിയയില് വൈറലാകുകയാണ്.\nഎന്നെ അറസ്റ്റ് ചെയ്യുമായിരിയ്ക്കും\nമൈക്ക് എടുത്ത് സംസാരിക്കുന്നതിന് മുന്‍പേ തന്റെ ചോദ്യങ്ങള്‍ക്ക് ഉത്തരം കിട്ടില്ല എന്നദ്ദേഹത്തിന് ഉറപ്പായിരുന്നു. എന്നെ ഇവിടെ നിന്ന് അറസ്റ്റ് ചെയ്യുമായിരിയ്ക്കും എന്ന് പറഞ്ഞുകൊണ്ടാണ് അദ്ദേഹം സംസാരിച്ചു തുടങ്ങിയത്.\n2017 ഫെബ്രുവരി മാസത്തില് ഇര എന്ന വിശേഷിപ്പിച്ച പെണ്‍കുട്ടി ആക്രമിയ്ക്കപ്പെടുമ്പോള് എവിടെയായിരുന്നു ഈ മഹിളാ രത്‌നങ്ങള് എന്ന് അദ്ദേഹം ചോദിക്കുന്നു. അപ്പോഴേക്കും സദസ്സല് നിന്ന് എതിര്‍പ്പുകള് ഉയര്‍ന്നു\nഈ ഓപ്പണ് ഫോറം ഒമ്പത് പേരുടെ വെറുമൊരു കൊച്ചുവര്‍ത്തമാനം ആയിപ്പോയി എന്നും അദ്ദേഹം വിമര്‍ശിച്ചു. അമ്പത് വര്‍ഷത്തെ ലോക സിനിമ ചരിത്രം പോയിട്ട്, 15 വര്‍ഷത്തെ മലയാള സിനിമയുടെ ചരിത്രം പോലും ഇവര്‍ക്കറിയില്ല.\nകൂവി തോല്‍പ്പിക്കുന്ന സദസ്\nഎന്നാല് ആ അന്‍പതുകാരന് വസ്തുതകള് നിരത്തി തനിക്ക് പറയാനുള്ളത് പറയും മുന്‍പേ കൂവി തോല്‍പിക്കാന് ശ്രമിയിക്കുകയായിരുന്നു സദസ്. സ്ത്രീകളെ മഹത്വവല്‍കരിച്ച അടൂര് ചിത്രങ്ങളെ കുറിച്ചും അദ്ദേഹം സംസാരിച്ചു\nഗീതുവിനോടും പാര്‍വ്വതിയോടും റിമയോടും\nഅദ്ദേഹത്തെ സംസാരിക്കാന് വേദിയിലിരിക്കുന്നവരോ സദസ്സിലിരിക്കുന്നവരോ അനുവദിച്ചില്ല. എന്നാല് സിനിമയില് വന്ന കാലം മുതലുള്ള റിമയുടെയും ഗീതുവിന്റെയും പാര്‍വ്വതിയുടെയും അനുഭവം പറയണം എന്ന് പറഞ്ഞ് കൊണ്ടാണ് അദ്ദേഹം അവസാനിപ്പിച്ചത്.\nഈ വീഡിയോ കണ്ടാലറിയാം, ഐഎഫ്എഫ്‌കെയുടെ ഓപ്പര്‍ഫോറം എത്രത്തോളം കേവലവു നിസ്സാരവുമായി മാറിയെന്ന്. ഇതിനോടകം ഈ വീഡിയോ മൂവ്വായിരത്തിലധികം ആളുകള് ഷെയര് ചെയ്തു കഴിഞ്ഞു.\nRead more about: wcc parvathy rima kallingal geethu mohandas iffk malayalam film malayalam cinema malayalam movie പാര്‍വ്വതി ഗീതു മോഹന്‍ദാസ് റിമ കല്ലിങ്കല് ഐഎഫ്എഫ്‌കെ\nA middle aged man against WCC\nStory first published: Sunday, December 17, 2017, 15:18 [IST]


ex up chief minister kalyan singh on babri masjid demolish\nബാബരി മസ്‌ജിദ്: വെടിവെക്കാൻ ഉത്തരവിടാതിരുന്നതിൽ അഭിമാനിക്കുന്നുവെന്ന് കല്യാൺ സിങ്\nഅവിടെ ഒരു കർസേവകൻ്റെ പോലും ജീവൻ നഷ്ടപ്പെടുത്തിയില്ലെന്നതിൽ അഭിമാനമുണ്ട് - കല്യാൺ സിങ് പറഞ്ഞു.\nPublished on : 01 Aug, 2020 , 7:32 am\nലക്‌നോ: ബാബരി മസ്ജിദിൽ തടിച്ചുചുകൂടിയ കർസേവകർക്കെതിരെ വെടിവയ്ക്കാനുത്തരവ് നൽകാതിരുന്നതിൽ ഇപ്പോൾ അഭിമാനം തോന്നുന്നുവെന്ന് മുൻ യുപി മുഖ്യമന്ത്രി കല്യാൺ സിങ്. 1992 ൽ ബാബരി മസ്‌ജിദ് തകർക്കപ്പെടുമ്പോൾ യുപി മുഖ്യമന്ത്രിയായിരുന്നു കല്യാൺ സിങ്. മസ്‌ജിദിൽ തടിച്ചുകൂടിയ കർസേവർക്കെതിരെ പോലിസ് വെടിവെയ്പ് അരുതെന്ന് ഉത്തരവിട്ടിരുന്നു.\nമസ്‌ജിദിൽ കർസേവകർ തടിച്ചുകൂടിയ വേളയിൽ തന്നെ അവരെ നേരിടാൻ കേന്ദ്ര സേനയുടെ നാല് ബറ്റാലിയൻ സാകേത് കോളേജിനു സമീപത്തുണ്ടെന്ന് അയോദ്ധ്യ ജില്ലാ ഭരണകൂടം തന്നെ ധരിപ്പിച്ചിരുന്നു. പക്ഷേ തടിച്ചുകൂടിയ മൂന്നു ലക്ഷത്തിലധികം കർസേവർക്കെതിരെ വെടിയുതിർക്കരുത്. പകരം അവരെ നിയന്ത്രിയ്ക്കാൻ മറ്റ് തന്ത്രങ്ങൾ ഉപയോഗിക്കുകയെന്ന് രേഖാമൂലം ഭരണകൂടത്തെ അറിയിക്കുകയായിരുന്നു. വെടിവെപ്പുണ്ടായാൽ ഒട്ടനവധി ജീവനുകൾ നഷ്ടപ്പെടുമെന്നറിയാമായിരുന്നു - കല്യാൺ സിങ് എഎൻഐയോട് പറഞ്ഞു.\nരാജ്യത്തിൻ്റെ വിവിധ ഭാഗങ്ങളിൽ നിന്നെത്തിയവരാണ് കർസേവകർ. അവർ വെടിവയ്പ്പിൽ കൊല്ലപ്പെട്ടാലത് രാജ്യവ്യാപകമായ പ്രത്യാഘാതങ്ങൾക്ക് കാരണമായി തീരുമെന്ന ബോധ്യത്തിൻ്റെ അടിസ്ഥാനത്തിലാണ് വെടിവെപ്പരുതെന്ന നിർദ്ദേശം നൽകിയത്. അവിടെ ഒരു കർസേവകൻ്റെ പോലും ജീവൻ നഷ്ടപ്പെടുത്തിയില്ലെന്നതിൽ അഭിമാനമുണ്ട് - കല്യാൺ സിങ് പറഞ്ഞു.\nസംസ്ഥാന സർക്കാർ നീതിക്കൊപ്പും നിലകൊണ്ടുവന്നതിൽ സംതൃപ്തി തോന്നുന്നു. ഖേദമേയില്ല. താനൊരു തികഞ്ഞ രാമഭക്തൻ കൂടിയാണ് - അദ്ദേഹം കൂട്ടി ചേർത്തു. രാമക്ഷേത്ര നിർമ്മാണം യാഥാർത്ഥ്യവൽക്കരിക്കപ്പെടുകയാണ്. നീണ്ട അഞ്ചു നൂറ്റാണ്ട് പോരാട്ടത്തിൻ്റെ ഗുണഫലമാണിത്. ക്ഷേത്രത്തിൻ്റെ ഭൂമി പൂജ ആഗസ്ത് അഞ്ചിന് പ്രധാന മന്ത്രി നിർവ്വഹിക്കുമെന്നും കല്യാൺ സിങ് പറഞ്ഞു. .\nകോവിഡ് നിയന്ത്രണങ്ങൾ നിലനിൽക്കുമ്പോൾ തന്നെ ഒട്ടേറെ ബിജെപി നേതാക്കളും ബിജെപി മുഖ്യമന്ത്രിമാരും ചടങ്ങിൽ പങ്കെടുക്കുമെന്നാണ് ക്ഷേത്ര നിർമ്മാണ കമ്മിറ്റി പറയുന്നത്. 2019 നവംമ്പറിലെ സുപ്രീം കോടതി ഉത്തരവാണ് പള്ളിയുടെ സ്ഥാനത്ത് രാമക്ഷേത്ര നിർമ്മാണത്തിന് വഴിയൊരുക്കിയത്.


'വാട്ട്‌സാപ്പും കെണിയില് പെട്ടിരിക്കുന്നു', ആപ്പ് ഇന്‍സ്റ്റാള് ചെയ്യാന് ശ്രമിക്കുന്നവര് ഇതൊന്ന് മനസ്സിലാക്കിയാല് നന്ന്!! | Be Careful 'Fake Whatsapp' Application Has Surfaced On The Web - Malayalam Gizbot\n'വാട്ട്‌സാപ്പും കെണിയില് പെട്ടിരിക്കുന്നു', ആപ്പ് ഇന്‍സ്റ്റാള് ചെയ്യാന് ശ്രമിക്കുന്നവര് ഇതൊന്ന് മനസ്സിലാക്കിയാല് നന്ന്!!\nഫേസ്ബുക്കിനെ പോലെ തന്നെ വാട്ട്‌സാപ്പെന്ന ഇന്‍സ്റ്റന്റ് മെസേജിംഗ് ആപ്പും ഇന്ന് ലോകപ്രശസ്ഥമാണ്. ഫേസ്ബുക്കിന്റെ നിലവിലെ വാര്‍ത്തയെ കുറിച്ച് നിങ്ങളേവരും അറിഞ്ഞിട്ടുണ്ടാകുമല്ലോ? അഞ്ചരലക്ഷത്തിലധികം ഇന്ത്യാക്കാരുടെ വിവരങ്ങള് കോംബ്രിജ് അനലിറ്റിക്ക ചോര്‍ത്തി എന്നാണ് റിപ്പോര്‍ട്ട്.\nഎന്നാല് ഇപ്പോള് വാട്ട്‌സാപ്പ് ഉപഭോക്താക്കളേയും ആശങ്കയിലാക്കി മാല്‍വയര്‍ബൈറ്റ്‌സ് ലാബിന്റെ റിപ്പോര്‍ട്ട് പുറത്തു വന്നു. വാട്ട്‌സാപ്പിലും വ്യജന്മാര് ഉണ്ടെന്നാണ് ലാബ് പുറത്തുവിട്ട വിവരം. ഈ വ്യാജവാട്ട്‌സാപ്പ് ആപ്ലിക്കേഷനുകള് സ്വകാര്യ വിവരങ്ങളുടെ സംരക്ഷണത്തിന് വലിയ ഭീക്ഷണിയാണ് എന്നും അവര് പറയുന്നു.\n'വാട്ട്‌സാപ്പ് പ്ലസ്' എന്നാണ് ഈ വ്യാജ ആപ്ലിക്കേഷന്റെ പേര്. ഈ ആപ്പുകള് പ്ലേ സ്‌റ്റോറില് നിന്നും നേരിട്ട് ഡൗണ്‍ലോഡ് ചെയ്യാന് സാധിക്കില്ല. പകരം ലിങ്കുകള് വഴിയാണ് ഉപഭോക്താക്കളിലെത്തുക. സാധാരണ പച്ച നിറത്തിലുളള ലോഗോയാണ് കാണുന്നത്. എന്നാല് എപികെ എക്സ്റ്റന്‍ഷന് ഫയലായി ഡൗണ്‍ലോഡ് ചെയ്ത് ഇന്‍സ്‌റ്റോള് ചെയ്ത ശേഷം യുആര്‍എല്ലിനൊപ്പം സ്വര്‍ണ്ണ നിറത്തിലുളള ലോഗോയാണ് കാണപ്പെടുന്നത്.\nഅതിനു ശേഷം 'Agree' ബട്ടണില് ക്ലിക്ക് ചെയ്താല് ആപ്പ് അപ്‌ഡേറ്റ് ചെയ്യാനുളള ഓപ്ഷനാകും വരിക. ഈ മെസേജില് ക്ലിക്ക് ചെയ്താല് അവ്യക്തമായ മറ്റൊരു വെബ്‌സൈറ്റിലേക്ക് ഉപയോക്താവ് എത്തിപ്പെടും. അറബിയിലാണ് ഈ വെബ്‌സൈറ്റിലെ പ്രധാന ഭാഷ.\nഅയക്കുന്ന മെസേജുകളും വോയിസ് ക്ലിപ്പുകളും ഹൈഡ് ചെയ്യാനുളള ഓപ്ഷന് ഈ ആപ്ലിക്കേഷനിലുണ്ടെന്നും ഉപയോക്താക്കളുടെ സ്വകാര്യ വിവരങ്ങളടക്കം ഈ ആപ്ലിക്കേഷന് ചോര്‍ത്തിയെടുക്കുന്നുണ്ടെന്നും മാല്‍വെയര്‍ബൈറ്റ്‌സ് ലാബ് മുന്നറിയിപ്പു നല്‍കുന്നു.\nയഥാര്‍ത്ഥ വാട്ട്‌സാപ്പിന് തുല്യമായ ഫീച്ചറുകള് എല്ലാം തന്നെ ഈ വ്യാജ ആപ്പിനുമുണ്ട്. വാട്ട്‌സാപ്പ് ഇന്‍സ്റ്റാള് ചെയ്യുന്ന സമയത്ത് ഇതൊന്ന് കൃത്യമായി ശ്രദ്ധിച്ചാല് ഈ അബദ്ധത്തില് നിന്നും രക്ഷപ്പെടാം. ഈ ആപ്ലിക്കേഷന് എങ്ങനെയാണ് ഉപയോക്താക്കളുടെ വിവരങ്ങള് ശേഖരിക്കുന്നതെന്നു മാത്രം മാല്‍വെയര് ബൈറ്റ്‌സ് വ്യക്തമാക്കിയിട്ടില്ല.\nBe Careful 'Fake Whatsapp' Application Has Surfaced On The Web


സോഷ്യല് മീഡിയയില് വൈറലായ ഈ അപകട വീഡിയോ; പെണ്‍കുട്ടി അപകട നില തരണം ചെയ്തു\nസഹോദരന്‍റെ കൂട്ടുകാരിയുടെ കുഞ്ഞിന്‍റെ പിറന്നാളിന് പോകുന്നതിനിടെയാണ് ഇന്ദിരപുത്രി അപകടത്തിൽ പെട്ടത്. ദേശീയപാത മുറിച്ചു കടക്കുന്നതിനിടെ ഇന്ദിരപുത്രിയെ പിക്കപ്പ് വാൻ ഇടിച്ചു തെറിപ്പിക്കുകയായിരുന്നു.\nThrissur, First Published Jul 18, 2019, 10:35 PM IST\nതൃശ്ശൂര്: പേടിപ്പെടുത്തുന്ന വാഹനാപകടത്തിന്‍റെ ദൃശ്യങ്ങൾ സാമൂഹ്യ മാധ്യമങ്ങളില് ചര്‍ച്ചയാകുകയാണ്. പാലക്കാട് വടക്കഞ്ചേരി അഞ്ചുമൂർത്തിമംഗലത്ത് ഇക്കഴിഞ്ഞ ജൂലൈ 14 നാണ് ഈ അപകടം നടന്നത്. അപകടത്തിൽ ഗുരുതരമായി പരിക്കേറ്റ പാലക്കാട് മഞ്ഞപ്ര സ്വദേശി ഇന്ദിരപുത്രി (18) തൃശൂർ അശ്വനി ആശുപത്രിയിൽ ചികിത്സയിലാണ്. അരയ്ക്ക് കീഴ്പ്പോട്ട് ഗുരുതരമായി പരിക്കുപറ്റിയ ഇന്ദിരപുത്രി അപകടനില തരണം ചെയ്തതായി ആശുപത്രി അധികൃതർ അറിയിച്ചു. ആലത്തൂർ കോഓപ്പറേറ്റീവ് കോളജിലെ ഒന്നാംവർഷ ബിരുദ വിദ്യാർഥിനിയാണ് ഇന്ദിരപുത്രി.\nസഹോദരന്‍റെ കൂട്ടുകാരിയുടെ കുഞ്ഞിന്‍റെ പിറന്നാളിന് പോകുന്നതിനിടെയാണ് ഇന്ദിരപുത്രി അപകടത്തിൽ പെട്ടത്. ദേശീയപാത മുറിച്ചു കടക്കുന്നതിനിടെ ഇന്ദിരപുത്രിയെ പിക്കപ്പ് വാൻ ഇടിച്ചു തെറിപ്പിക്കുകയായിരുന്നു. ബസിനുമുന്നിലൂടെ റോഡ് മുറിച്ചു കടക്കുന്നതിനിടെ ഓവർടേക്ക് ചെയ്തുവന്ന പിക്കപ്പാണ് ഇടിക്കുന്നത്. പിക്കപ്പ് ഡ്രൈവറാണ് ഇന്ദിരപുത്രിയെ ആശുപത്രിയിലെത്തിച്ചത്.\nഅപകടത്തിൽ പരിക്കേറ്റ ഇന്ദിരപുത്രിയെ ആദ്യം പാലക്കാട്ടെ സ്വകാര്യ ആശുപത്രിയിലും തുടർന്ന് തൃശൂർ മെഡിക്കൽ കോളജ് ആശുപത്രിയിലും പ്രവേശിപ്പിച്ചെങ്കിലും പിന്നീട് തൃശൂർ അശ്വനി ആശുപത്രിയിലേക്ക് ചികില്‍സ മാറ്റുകയായിരുന്നു. വിദഗ്ധചികിത്സയ്ക്കും തുടർചികിത്സയ്ക്കും മരുന്നുകൾക്കുമൊക്കെയായി വൻതുക ഇനിയും ചെലവുവരും.\nസുഖമില്ലാത്ത അമ്മയും സഹോദരൻ ഉത്തമനുമാണ് ഇന്ദിരപുത്രിക്കരികിലുള്ളത്. കൂട്ടുകാരും മറ്റുമാണ് ഇപ്പോൾ ഇവരെ സാമ്പത്തികമായി സഹായിക്കുന്നത്.സഹോദരനും 23 കാരനുമായ ഉത്തമൻ സോമില്ലിൽ ജോലി ചെയ്യുന്നതിനിടെ കൈയിൽ വാൾ കൊണ്ട് പരിക്കേറ്റ് ചികിത്സയിലായിരുന്നു. അതിന്‍റെ ചികിത്സയ്ക്ക് നല്ലൊരു തുക ചെലവായി. അതിനിടെയാണ് സഹോദരിക്ക് അപകടത്തിൽ പരിക്കേറ്റത്.\nLast Updated Jul 18, 2019, 10:35 PM IST\nSocial media viral accident


'ആത്മനിർഭർ ഭാരത്' എന്ന് വായിക്കാൻ ശ്രമിച്ച കനിമൊഴിക്ക് നാക്ക് പിഴ; തമിഴിൽ പറയട്ടേ മനസ്സിലാകുമോ എന്ന് ലോക് സഭയിൽ കനിമൊഴി - ഇ വാർത്ത | evartha\nBreaking News: ഏറ്റെടുക്കുന്ന സ്ഥലത്തിന് മാർക്കറ്റ് വിലയുടെ നാലിരട്ടി നൽകും; കെ റെയിൽ എതിർപ്പിന് പിന്നിൽ കോർപ്പറേറ്റുകൾ: കോടിയേരി ◆ കേരളത്തില് ഇന്ന് 18,123 പേര്‍ക്ക് കോവിഡ്; രോഗവിമുക്തി 4749; റിപ്പോര്‍ട്ട് ചെയ്യപ്പെടുന്ന പുതിയ കേസുകളിൽ വർദ്ധനവ് ◆ നമ്മളെ നേരെയാക്കീട്ടെ ഓൻ പോവുള്ളൂ; അള്ളാഹു അയച്ചതാണ് കൊവിഡ് എന്ന ചെകുത്താനെ; വിവാദമായി ടി കെ ഹംസയുടെ പരാമർശം ◆ എസ്എഫ്ഐ കൊടിമരം തകര്‍ത്ത തകർത്ത സംഭവം; കൊച്ചി കോർപ്പറേഷൻ കൗൺസിലറും കെഎസ് യു യൂത്ത്കോണ്‍ഗ്രസ് പ്രവര്‍ത്തകരും അറസ്റ്റില് ◆ ഉറപ്പുകൾ പാലിക്കാതെ കേന്ദ്രസർക്കാർ; ജനുവരി 31ന് പ്രതിഷേധദിനമായി ആചരിക്കാൻ കര്‍ഷക സംഘടനകള് ◆ കിറ്റക്സിന്റെ അനധികൃത ജല ഉപയോഗം പരിശോധിക്കാനെത്തിയ ശ്രീനിജന് എംഎല്‍എയും തൊഴിലാളികളും തമ്മിൽ തർക്കം; പോലീസ് കേസെടുത്തു ◆ സർക്കാരിന് സാവകാശം നൽകണം; തിരുവനന്തപുരം ജില്ലാ സമ്മേളനത്തിലെ വിമർശനങ്ങളോട് കോടിയേരി ബാലകൃഷ്ണന് ◆ കോവിഡ് നിയന്ത്രണങ്ങൾ; കോണ്‍ഗ്രസിന്റെ എല്ലാ പൊതുപരിപാടികളും മാറ്റിവെച്ചതായി കെ സുധാകരന് ◆ നിശ്വാസവായുവിലൂടെ ആദ്യത്തെ5മിനിറ്റിൽ എത്തുന്ന കോവിഡ് വൈറസ് ഏറ്റവും അപകടകാരി; പഠനവുമായി യുകെയിലെ ഗവേഷകർ ◆ ഇന്ത്യൻ ടെസ്റ്റ് ടീമിന്റെ നായക സ്ഥാനം രാജിവെച്ച് വിരാട് കോലി ◆\n‘ആത്മനിർഭർ ഭാരത്’ എന്ന് വായിക്കാൻ ശ്രമിച്ച കനിമൊഴിക്ക് നാക്ക് പിഴ; തമിഴിൽ പറയട്ടേ മനസ്സിലാകുമോ എന്ന് ലോക് സഭയിൽ കനിമൊഴി\nകേന്ദ്രസർക്കാർ രാജ്യത്ത് നടപ്പാക്കുന്ന പദ്ധതികൾക്ക് ഹിന്ദിയിൽ പേരിടുന്നതിനെ കളിയാക്കി തമിഴ്‌നാട്ടിൽ നിന്നുള്ള എംപി കനിമൊഴി. കേന്ദ്ര പദ്ധതിയായ ആത്മനിർഭർ ഭാരത് എന്ന് പ്രയാസപ്പെട്ട് ഉച്ചരിച്ചും ഉച്ചരിക്കാൻ പ്രയാസമാണെന്ന് പറഞ്ഞുമാണ് കനിമൊഴി രംഗത്തെത്തിയത്.\nകഴിഞ്ഞ ദിവസം ലോക്സഭയിലെ ചർച്ചക്കിടെ ഡിഎംകെ എംപി നടത്തിയ ഈ ട്രോൾ ഇപ്പോൾ സോഷ്യൽ മീഡിയയിൽ വൈറലാവുകയാണ്. ‘ആത്മനിർഭർ ഭാരത്’ എന്ന് വായിക്കാൻ ശ്രമിച്ച കനിമൊഴിക്ക് നാക്ക് പിഴച്ചതിനെ സഭയിലുള്ള മറ്റുള്ളവർ കളിയാക്കിയപ്പോൾ കേന്ദ്രസർക്കാർ പദ്ധതികൾക്ക് ഇംഗ്ലീഷിലോ പ്രാദേശിക ഭാഷയിലോ പേരിടാമല്ലോ എന്നായിരുന്നു കനിമൊഴിയുടെ മറുപടി.\nകനിമൊഴിയുടെ ഉച്ചാരണം തിരുത്താൻ ഭരണക്ഷി എംപിമാർ ശ്രമിച്ചതോടെ എന്നാൽ ഇനി ഞാൻ തമിഴിൽ പറയട്ടേ മനസ്സിലാകുമോ എന്ന് അവർ തിരിച്ച് ചോദിക്കുകയായിരുന്നു. രാജ്യത്തെ കാലാവസ്ഥാ വ്യതിയാനത്തെ നേരിടാനുള്ള കേന്ദ്രസർക്കാർ പദ്ധതികളെക്കുറിച്ചും സംസ്ഥാന സർക്കാറുകളെ ഇത്തരം പദ്ധതികളിൽ പങ്കാളികളാക്കേണ്ടതിന്റെ ആവശ്യകതയെക്കുറിച്ചും ഇംഗ്ലീഷിൽ സംസാരിക്കുകയായിരുന്നു കനിമൊഴി. ഇതിനിടെയാണ് ചെറിയ ഉച്ചാരണപ്പിശക് സംഭവിച്ചത്.\n‘അപ്പോൾ അതാണ് പ്രശ്നം, ഞങ്ങൾ വ്യത്യസ്തമായ ഭാഷ സംസാരിക്കുന്നവരാണെന്ന് നിങ്ങൾ മനസ്സിലാക്കുന്നില്ല. ഒന്നില്ലെങ്കിൽ ഇത് ഇംഗ്ലീഷിൽ ആക്കുക, അല്ലെങ്കിൽ എല്ലാവർക്കും പറയാവുന്ന തരത്തിൽ പ്രാദേശിക ഭാഷയിലാക്കുക’ എന്നായിരുന്നു ഇംഗ്ലീഷിൽ നൽകിയ മറുപടി.\nപക്ഷെ വീണ്ടും ഭരണകക്ഷി എംപിമാർ തിരുത്താൻ ശ്രമിച്ചതോടെ, ‘എന്നാൽ ഇനി തമിഴിൽ പറയാം, മനസ്സിലാകുന്നുണ്ടോ എന്ന് നോക്കൂ’ എന്ന് കനിമൊഴി തമിഴിൽ പറഞ്ഞു. ഒപ്പം ‘അതിന് ആദ്യമേ അനുവാദം വാങ്ങണമല്ലോ, അതാണ് പ്രശ്ന’മെന്നും അവർ കൂട്ടിച്ചേർത്തു.\nTopics: ATHMANIRBHAR kanimozhi tamil


ഒരു ഗാനമേള നടത്താൻ ജോൺസൺ ഒറ്റയ്ക്ക് മതി; വൈറൽ വീഡിയോ കാണാം... -\nHome Viral Cuts ഒരു ഗാനമേള നടത്താൻ ജോൺസൺ ഒറ്റയ്ക്ക് മതി; വൈറൽ വീഡിയോ കാണാം…\nഒരു ഗാനമേള നടത്താൻ ജോൺസൺ ഒറ്റയ്ക്ക് മതി; വൈറൽ വീഡിയോ കാണാം…\nകല ജീവിതമാർഗമാക്കിയ ഒരു കലാകാരൻ, ജോൺസൺ. ഗാനമേള വേദികളിലും മിമിക്രി വേദികളിലും താരമായ ജോൺസൺ നിരവധി വേദികളിൽ തന്റേതായ വ്യക്തി മുദ്ര പതിപ്പിച്ച കാലാകാരനാണ്. ഗാനരചയിതാവ്, സംഗീത സംവിധായകൻ എന്നീ നിലകളിലൊക്കെ പേരെടുത്തിട്ടുണ്ട് ഈ കലാകാരൻ.\nഗ്രാഫിക്സ് ഡിസൈനിങ്, ആയൂർ വേദം, കായികം തുടങ്ങിയ മേഖലകളിലും ജോൺസൺ തന്റെ കഴിവ് തെളിയിച്ചിട്ടുണ്ട്. പ്രശസ്തരായ ഒട്ടേറെ കലാകാൻമാർക്കൊപ്പം വേദികളിൽ നിറഞ്ഞാടിയ ജോൺസൻ പ്രശസ്തരായ ഗായകരുടെ ശബ്ദത്തിലൂടെ സംഗീതവുമായി നിരവധി വേദികളെ കോരിത്തരിപ്പിച്ചു.\nഎം ജി ശ്രീകുമാർ, ജാനകി, വേണുഗോപാൽ തുടങ്ങിയ ഗായകരുടെ ശബ്ദവുമായി കോമഡി ഉത്സവ വേദിയിൽ എത്തിയ ജോൺസന്റെ പ്രകടനം കാണാം…\nആവേശത്തിരയിളക്കം സൃഷ്ടിച്ച് ആൻ ബെൻസന്റെ പെർഫോമൻസ്, ഹിറ്റായി പാട്ട് വിഡിയോ


പ്ലാസ്റ്റിക്ക് – നേരിടം\nരണ്ടാഴ്ചക്കകം ഇത് രണ്ടാമത്തെ പ്രാവശ്യമാണ് വയറ്റില് നിറയെ പ്ലാസ്റ്റിക്കുമായി തിമിംഗലം ചത്ത് അടിയുന്നത് എന്ന് വന്യജീവി ഉദ്യോഗസ്ഥര് പറയുന്നു. ഇറ്റലിയിലെ Sardinia തീരത്ത് കണ്ടെത്തിയ ചത്ത തിമിംഗലത്തിന്റെ വയറ്റില് 22 കിലോ പ്ലാസ്റ്റിക്ക് ചവറുകളുണ്ടായിരുന്നു. കൂടാതെ ചത്ത ഒരു ഗര്‍ഭസ്ഥകുട്ടി (fetus) ഉം അതിന്റെ ഉള്ളില് ഉണ്ടായിരുന്നു. ചവറുകളില് ബാഗുകള്, മീന്‍പിടുത്ത വലകള്, ട്യൂബുകള്, ഒരു ബാഗ് വാഷിങ്മിഷീന് ദ്രാവകം തുടങ്ങിയവ അടങ്ങിയിരിക്കുന്നു. മാര്‍ച്ച് 16 ന് ഫിലിപ്പീന്‍സില് ഇതുപോലൊന്ന് കണ്ടിരുന്നു. അന്ന് കണ്ട ചത്ത തിമിംഗലത്തിന്റെയുള്ളില് … Continue reading വയറ്റില് നിറയെ പ്ലാസ്റ്റിക്കുമായി മറ്റൊരു തിമിംഗലം കൂടി ചത്ത് അടിഞ്ഞു, അത് ഗര്‍ഭിണിയായിരുന്നു →\nTagged ജൈവ വൈവിദ്ധ്യം,പ്ലാസ്റ്റിക്ക്,വാര്‍ത്ത,സമുദ്രംഒരു അഭിപ്രായം ഇടൂ\nകൊക്ക കോള ലോകത്തെ ഏറ്റവും വലിയ പ്ലാസ്റ്റിക് മലിനീകാരിയാണ്\nPosted on നവംബര് 26, 2018 ജൂലൈ 16, 2019 by admin\nCoca Cola, PepsiCo, Nestle എന്നിവരാണ് ലോകത്തെ ഏറ്റവും വലിയ പ്ലാസ്റ്റിക് മലിനീകാരികള്. ലോകം മൊത്തം നടത്തിയ ഒരു ഓഡിറ്റിലാണ് ഇത് കണ്ടെത്തിയത്. ആയിരക്കണക്കിന് വോളണ്ടിയര്‍മാര് ചേര്‍ന്ന് 42 രാജ്യങ്ങളില് അടിഞ്ഞ് കൂടിയ 187,000 കഷ്ണം ചവറുകള് തരം തിരിച്ച് ഓരോ ഭൂഖണ്ഡത്തിലേയും പ്രധാന ബ്രാന്റുകള് ഏതൊക്കെയാണെന്ന് പഠിക്കുകയും ചെയ്തു അന്തര്‍ദേശീയമായി ചെറിയ വ്യത്യാസങ്ങളുണ്ടായിരുന്നു. Chupa Chups ഉം Mentos ഉം നിര്‍മ്മിക്കുന്ന Perfetti Van Melle ഉം Coke ഉം Mondelez കോര്‍പ്പറേഷനുമായിരുന്നു ഏഷ്യയില് ഏറ്റവും … Continue reading കൊക്ക കോള ലോകത്തെ ഏറ്റവും വലിയ പ്ലാസ്റ്റിക് മലിനീകാരിയാണ് →\nTagged പ്ലാസ്റ്റിക്ക്,വാര്‍ത്തഒരു അഭിപ്രായം ഇടൂ\nധാരാളം വര്‍ഷങ്ങള്‍ക്ക് മുമ്പ് കടല് ഉപ്പില് മൈക്രോ പ്ലാസ്റ്റിക്കുകളെ കണ്ടെത്തി. പക്ഷെ പ്ലാസ്റ്റിക് കണികള് എത്രമാത്രം വ്യാപിച്ചിരിക്കുന്നു എന്നതിനെക്കുറിച്ച് അറിവില്ലായിരുന്നു. ലോകം മൊത്തമുള്ള ഉപ്പിന്റെ ബ്രാന്റുകളില് 90 ശതമാനത്തിലും മൈക്രോ പ്ലാസ്റ്റിക്കുകളുണ്ടെന്ന് ഇപ്പോള് ഗവേഷകര് കണ്ടെത്തി. 39 ഉപ്പ് ബ്രാന്റുകളില് 36 എണ്ണത്തിലും മൈക്രോ പ്ലാസ്റ്റിക്കുകളെ തെക്കന് കൊറിയയിലെ ഗവേകരും Greenpeace East Asia യും നടത്തിയ പഠനത്തില് കണ്ടെത്തി. ഭൂമിശാസ്ത്രപരമായി വിശാലമായ സ്ഥലത്തെ കറിഉപ്പിലെ മൈക്രോ പ്ലാസ്റ്റിക്കുകളുടെ വ്യാപനത്തെക്കുറിച്ചും പരിസ്ഥിതിയിലെ പ്ലാസ്റ്റിക് മലിനീകരണവുമായി അതിന്റെ ബന്ധവും … Continue reading 90 ശതമാനം കറിഉപ്പിലും മൈക്രോ പ്ലാസ്റ്റിക്കുകള് കാണപ്പെടുന്നു →\nഇന്‍ഡ്യയിലെ ശരീരലേപനങ്ങളില് മൈക്രോ പ്ലാസ്റ്റിക്ക് സാന്നിദ്ധ്യം\nPosted on മേയ് 11, 2018 ജൂലൈ 16, 2019 by admin\nനിങ്ങളുടെ ടൂത്ത് പേസ്റ്റ്, മുഖംകഴുകി, scrubs, നഖപെയിന്റ്, സൂര്യലേപനങ്ങള്, ഷേവിങ് ക്രീമുകള് തുടങ്ങിയ ശരീര സംരക്ഷ ഉത്പന്നങ്ങളിലെ തിളങ്ങുന്ന കണികളെ ഓര്‍ത്ത് നിങ്ങള് അത്ഭുതപ്പെട്ടിട്ടുണ്ടോ? അവ ഉപഭോക്താക്കളെ നേരിട്ടും അല്ലാതെയും രോഗികളാക്കുന്നു. ചില ഉല്‍പ്പന്നങ്ങളില് മൈക്രോ പ്ലാസ്റ്റിക്ക് വിഭാഗത്തില് ഉള്‍പ്പെടുന്ന microbeads നെ കണ്ണുകൊണ്ട് കാണാം. ചിലവയില് കാണാന് പറ്റില്ല.5മില്ലീ മീറ്ററിന് താഴെ വലിപ്പമുള്ള പ്ലാസ്റ്റിക്കാണ് മൈക്രോ പ്ലാസ്റ്റിക്ക്. ശരീര സംരക്ഷ ഉല്‍പ്പന്നങ്ങളിലുപയോഗിക്കുന്ന മൈക്രോബീഡുകള് 1 മില്ലീമീറ്ററിന് താഴെ വലിപ്പമുള്ളവയാണ്. ഡല്‍ഹി ആസ്ഥാനമായി പ്രവര്‍ത്തിക്കുന്ന … Continue reading ഇന്‍ഡ്യയിലെ ശരീരലേപനങ്ങളില് മൈക്രോ പ്ലാസ്റ്റിക്ക് സാന്നിദ്ധ്യം →\nRochester Institute of Technology നടത്തിയ ഒരു പഠനം അനുസരിച്ച് അമേരിക്കയിലെ Great Lakes ല് ഉയര്‍ന്ന സാന്ദ്രതയില് പ്ലാസ്റ്റിക്ക് എത്തുന്നു എന്ന് കണ്ടെത്തി. പ്രതിവര്‍ഷം 10,000 ടണ് പ്ലാസ്റ്റിക്കുകള് ആണ് അമേരിക്കയിലേയും ക്യാനഡയിലേയും മഹാ തടാകങ്ങളിലെത്തുന്നത്. — സ്രോതസ്സ് rit.edu\nTagged അമേരിക്ക,പ്ലാസ്റ്റിക്ക്,വാര്‍ത്തഒരു അഭിപ്രായം ഇടൂ\nബീജിങ്ങ് ആസ്ഥാനമായ കലാകാരനായ Wang Zhiyuan പ്ലാസ്റ്റിക് ചവറുകളുടെ വലിപ്പം നമുക്ക് മനസിലാക്കാനായി ഈ ശില്‍പ്പം നിര്‍മ്മിച്ചു. ചവറുകള് ആകാശത്തിലേക്ക് ഇല്ലാതായി പോകമെന്ന് നമുക്ക് ആഗ്രഹിക്കാമെങ്കിലും അങ്ങനെയല്ല. നാം ഭൂമിയില് ഈ ചവറുകളോടൊപ്പം ജീവിക്കുന്നു. - source mymodernmet.com അവയെല്ലാം ഒഴുകി ചേരുന്നത് സമുദ്രത്തിലാണ്. സമുദ്ര ജല പ്രവാഹങ്ങള് ചവറുകളെ കേന്ദ്രീകരിക്കുന്നു. അങ്ങനെ ഉണ്ടായ അതി ഭീമന് ചവറുകൂനകളില് ഒന്നാണ് Great pacific garbage patch. great pacific garbage വേറൊരു ലേഖനം പ്ലാസ്റ്റിക്കിന്റെ ഉപയോഗം നമുക്ക് … Continue reading 36 അടി പൊക്കമുള്ള പ്ലാസ്റ്റിക് ചവര് →\nTagged പരിസ്ഥിതി,പ്ലാസ്റ്റിക്ക്ഒരു അഭിപ്രായം ഇടൂ\nപ്ലാസ്റ്റിക് ഒരു ഫോസില് ഉത്പന്നം\nPosted on ജൂലൈ 24, 2011 ജൂലൈ 16, 2019 by admin\nTagged എണ്ണ,പ്ലാസ്റ്റിക്ക്,മള്‍ട്ടിമീഡിയഒരു അഭിപ്രായം ഇടൂ\n- from treehugger.com Please reduce, reuse and recycle.\nTagged ചവര്,പ്ലാസ്റ്റിക്ക്,സമുദ്രംഒരു അഭിപ്രായം ഇടൂ\nപക്ഷികള് എന്താണ് തിന്നുന്നത്?\nPosted on മാര്‍ച്ച് 5, 2010 ജൂലൈ 16, 2019 by admin\nആല്‍ബട്രോസ് പക്ഷിക്കുഞ്ഞുങ്ങളുടെ ഈ ചിത്രങ്ങള് സെപ്റ്റംബര്, 2009 ന് Midway Atoll എന്ന വടക്കേ പസഫിക്കിന്റെ നടുവിലുള്ള ചെറു ദ്വീപില് നിന്ന് എടുത്തതാണ്. ഈ പക്ഷിക്കുഞ്ഞുങ്ങളുടെ അച്ഛനമ്മമാര് മലിനീകൃതമായ കടല് തീരത്തുന്ന് ആഹാരവസ്തുക്കണെന്ന് കരുതിയാണ് ഈ പ്ലാസ്റ്റിക്കുകള് കുഞ്ഞുങ്ങള്‍ക്ക് കൊണ്ടുക്കൊടുക്കുന്നത്. ഈ മനുഷ്യ മാലിന്യങ്ങള് ഭക്ഷിക്കുന്നതു കാരണം ഓരോ വര്‍ഷവും Midway ലെ പതിനായിരക്കണക്കിന് ആല്‍ബട്രോസ് പക്ഷിക്കുഞ്ഞുങ്ങള് പട്ടിണിയും വിഷവും ശ്വാസംമുട്ടലും കൊണ്ട് ചാകുന്നു. ഈ ചിത്രങ്ങളിലെ ഒരു വസ്തു പോലും പുതിതായി വെച്ചതോ, നീക്കിയതോ, കൃത്രിമ … Continue reading പക്ഷികള് എന്താണ് തിന്നുന്നത്? →\nTagged പരിസ്ഥിതി,പ്ലാസ്റ്റിക്ക്,മലിനീകരണം1 അഭിപ്രായം\nനെതല്‍ലാന്‍ഡ്സിലെ Rotterdam ല് നടന്ന 2007 Follydock Festival നു വേണ്ടി Salzig Design ഉണ്ടാക്കിയ താല്‍ക്കാലിക നിര്‍മ്മിതിയാണ് ഇത് . ഈ അമ്പലം നിര്‍മ്മിക്കാന് വലിച്ചെറിയപ്പെട്ട് 100 ടണ് പ്ലാസ്റ്റിക്ക് കുപ്പികള് വേണ്ടി വന്നു. - from inhabitat ദയവുചെയ്ത് പ്ലാസ്റ്റിക്കിന്റെ ഉപയോഗം കുറക്കുക. യാത്ര ചെയ്യുമ്പോള് കുടിക്കാനുള്ള വെള്ളം വീട്ടില് നിന്നു തന്നെ സ്ഥിരം കുപ്പികളില് കരുതുക.\nTagged പ്ലാസ്റ്റിക്ക്ഒരു അഭിപ്രായം ഇടൂ


kitchen-health-good-tea- Archives - Calicut Journal\nHome » Tag Archives: kitchen-health-good-tea-\nTag Archives: kitchen-health-good-tea-\nനല്ല ചായയ്ക്കു പിന്നിൽ\nചില ചായ നമ്മളെ ഉഷാറാക്കുമ്പോൾ, ചില ചായ നമ്മൾ ഒരു വിധം കുടിച്ചുതീർക്കുകയാണ് ചെയ്യുക. ചായ നന്നാവുന്നതും മോശമാകുന്നതും എങ്ങനെയൊക്കെയാണെന്നോ? 1. ചായപ്പൊടിയിൽ കാറ്റുകയറിയാൽ സ്വാദ് കുറയും, ഉറപ്പ്. കഴിവതും കാറ്റു കടക്കാത്ത സ്ഫടികക്കുപ്പികളിൽ ചായപ്പൊടി സൂക്ഷിക്കുക. 2. ചായപ്പൊടി പഴകിയതെങ്കിൽ പടച്ച തമ്പുരാൻ വിചാരിച്ചിട്ടും കാര്യമില്ല, ചായ കൊള്ളില്ല. എപ്പോഴും പുതിയ ചായപ്പൊടി ഉപയോഗിക്കുക. 3. വെള്ളം കൂടുതൽ സമയം തിളപ്പിച്ചാൽ ചായ കൊള്ളാതാവും. 4. തണുത്ത ചായയും ചൂടുള്ള ചായയും കൂട്ടിയോജിപ്പിച്ചാൽ പിന്നെ ചായയുടെ കാര്യം പറയേണ്ട! 5. ചായ ഉണ്ടാക്കാൻ ...


J.S.Adoor write up on Ramachandra Guha's remarks on Rahul | രാഹുലിനെ തിരഞ്ഞെടുത്തത് മലയാളികൾക്ക് പറ്റിയ ഏറ്റവും വലിയ അബദ്ധമോ? സ്വയം വളർന്ന നേതാവായ മോദിക്ക് പോന്ന എതിരാളിയല്ലേ രാഹുൽ? രാമചന്ദ്ര ഗുഹക്ക് രാഹുൽ ഗാന്ധിയോട് എന്താണിത്ര കലിപ്പ്? ജെ.എസ്.അടൂർ എഴുതുന്നു - MarunadanMalayali.com\nJanuary 18, 2020 | 09:18 PM IST | Permalink\nരാമചന്ദ്ര ഗുഹക്ക് രാഹുൽ ഗാന്ധിയോട് എന്താണിത്ര കലിപ്പ്?\nഇന്ത്യൻ സമൂഹത്തിന്റെയും ഒരു പരിധിവരെ തെക്കേ ഏഷ്യൻ രാജ്യങ്ങളിലും ജാതിയിലും വംശത്തിലും ഭാഷയിലുമെല്ലാം ഇന്നുമുള്ളത് ഒരു സെമി ഫ്യൂഡൽ സ്വഭാവമാണ്. ആ സെമി ഫ്യുഡൽ ജാതി വ്യവസ്ഥക്കും ഭാഷ വ്യവസ്ഥക്കും മുകളിൽ ഇട്ടിരിക്കുന്ന ഒരു മേൽക്കൂരയോ പുതപ്പോ ആണ് ജനാധിപത്യ സംവിധാനം.\nഇന്ത്യയിൽ ഒരു രാഷ്ട്രീയ നേതാവും പാർട്ടിയും രാഷ്ട്രീയ തിരഞ്ഞെടുപ്പ് പ്രക്രിയയും ജാതി -മത -ഭാഷ സമവാക്യങ്ങളിൽ നിന്ന് മുക്തമല്ല. സെമി ഫ്യുഡൽ പാരമ്പര്യം എല്ലാ രംഗങ്ങളിലുമുണ്ട്. ഇന്ത്യയിലെ പ്രമുഖ വക്കീലുമാർ തൊട്ട് സുപ്രീം കോടതി ജഡ്ജിമാർ വരെ ലീനിയേജ് പ്രിവിലേജ് കൊണ്ടു കുടുംബ ലിങ്കുകളിൽ കൂടി പ്രിവിജ്ഡ് പൊസിഷനലിൽ എത്തിയവരാനാണ്. ബോളിവുഡ് മുതൽ ഇന്ത്യയിലെ ബിസിനസ് വരെ കുടുംബ ലിങ്കുകളിലാണ്. രാമചന്ദ്ര ഗുഹ എഴുതുന്ന മിക്കവാറും പത്രങ്ങളും കുടുംബ ലിങ്കിൽ കൂടെയാണ് ഇപ്പൊഴും മാനേജ് ചെയ്യുന്നത്.\nഇന്ത്യയിൽ രാമചന്ദ്രഗുഹയടക്കമുള്ള വരേണ്യ ഇഗ്‌ളീഷ് എഴുത്തുകാർക്ക് പ്രിവിലെജെഡ് പൊസിഷൻ കിട്ടുന്നത് അവരുടെ മേൽജാതി മേൽക്കോയ്മ കുടുംബ പാശ്ചാത്തലം കൊണ്ടാണ്. ആ പ്രിവിലെജ് ഉപയോഗിച്ചാണ് രാമചന്ദ്രഗുഹ പറയുന്ന അഭിപ്രായത്തിന് മുൻതൂക്കം കിട്ടുന്നത്. ചുരുക്കത്തിൽ രാമചന്ദ്രഗുഹയും ഇന്ത്യൻ ഹെജെമെനിക് നെറ്റ്‌വർക്കിന്റെ ഭാഗമാണ്. പണ്ട് അംബേദ്കർ പറഞ്ഞത് പൊലെ ആ ഹെജിമണിയുടെ ആധാരം ജാതിമേൽക്കോയ്മയും പ്രിവിലേജ്ഡ് കാസ്റ്റ് -ക്ലാസ്സ് ഡ്രൈവിങ് ഫോഴ്സുമാണ്.\nഅതു ഇന്ത്യയിലെ എല്ലാ രാഷ്ട്രീയ പാർട്ടികളിലും ഭരണ -അധികാര നെറ്റ്‌വർക്കുകളിലും ഇപ്പഴും എപ്പഴും സജീവമാണ്. ഇന്ത്യയിൽ മിക്ക പാർട്ടികളിലും ലീനിയേജ് പ്രിവിലേജുകളിൽ കൂടെ വന്നവർ ഗണ്യമാണ്. അതു ഇടതുപക്ഷ പാർട്ടികളിൽ മാത്രമാണ് കുറവ്. നവീൻ പട്‌നായിക്ക് ഒരു സുപ്രഭാതത്തിൽ രാഷ്ട്രീയത്തിൽ വന്നിട്ട് ഏറ്റവും കൂടുതൽ ഒഡീഷ്സ ഭരിച്ച മുഖ്യമന്ത്രിയായി ഇപ്പൊഴും ഭരിച്ചു കൊണ്ടിരിക്കുകയാണ്.\nഇതെല്ലാം കാണിക്കുന്നത് ഇന്ത്യയിലെ തിരഞ്ഞെടുപ്പ് രാഷ്ട്രീയവും രാഷ്ട്രീയ പാർട്ടികളുമൊന്നും ഫ്യുഡൽ സെമി ഫ്യുഡൽ മാനസിക അവസ്ഥയിൽ നിന്ന് ഇന്നും മുക്തമായിട്ടില്ലയെന്നാണ്. അതു കൊണ്ടു ഇന്നും കാസ്റ്റ് -ക്ലാസ്സ് പ്രിവിലേജുകൾ എഴുത്തുകാരും ബുദ്ധി ജീവികളും പത്രക്കാരും രാഷ്ട്രീയ നേതാക്കളും എല്ലാം ഉൾപ്പെടുന്ന ഇന്ത്യൻ രാഷ്ട്രീയ -സാമൂഹിക -സാമ്പത്തിക വരേണ്യതയുടെ ഭാഗമാണ്. രാമചന്ദ്ര ഗുഹയും ആ വരേണ്യ ഹേജമണിയുടെ ഭാഗമാണ്.\nഇതൊന്നും കണ്ടില്ലന്നു നടിച്ചു ഇന്ത്യൻ രാഷ്ട്രീയം രണ്ടു വ്യക്തികളിലേക്ക് ചുരുക്കി നരേന്ദ്ര മോദി സെൽഫ് മെയ്ഡും രാഹുൽ ഗാന്ധി ഡൈനാസ്റ്റിയെന്നും പറയുന്നത് ഒന്നുകിൽ വളരെ ബാലിശ്യമായ ലളിതവൽക്കരണം അല്ലെങ്കിൽ വളരെ കണക്കുകൂടിയുള്ള ഭരണ -അധികാര കോൺഫെമിസ്റ്റ് രാഷ്ട്രീയം.\nഎന്താണ് പ്രശ്‌നം? നരേന്ദ്ര മോദി ഒരു സുപ്രഭാതത്തിൽ തന്റെ അപാരമായ ബുദ്ധി വൈഭവം കൊണ്ടും ലോകോത്തര നേത്രത്വ പാടവം കൊണ്ടും ഉയർന്നു വന്ന നേതാവല്ല , പ്രിയ രാമചന്ദ്ര ഗുഹ. ഇന്ത്യയിൽ ഏതാണ്ട് 90 കൊല്ലത്തോളം മറാത്തി ബ്രമ്മനിക്കൽ നേതൃത്വത്തിൽ വളർന്നു വന്ന ആർ എസ്സ് എസ്സ് ലൂടെ അവരുടെ ബ്രമ്മിണിക്കൽ മേൽക്കോയ്മ നേതൃത്വം വെള്ളവും വളവും റോളും നൽകി വളർത്തിയ ഒരു ബിംബമാണ് നരേന്ദ്ര മോദി. അയാളുടെ ബുദ്ധി വൈഭവും വിദ്യാഭ്യാസ യോഗ്യതതയോ ഒന്നുമല്ല നല്ല ഒന്നാംതരം സംഘിയും ഇന്ത്യൻ മാർവാടി കമ്പനികളും അവരുടെ പത്രമാധ്യമങ്ങളും എല്ലാം കൂടി സൃഷ്ടിച്ച രാഷ്ട്രീയ ബിംബമാണ് നരേന്ദ്ര മോദി. ആ യാത്രയിലുള്ള രാഷ്ട്രീയ നൈതികതയിലെ വൻ വീഴ്ചകൾ കാണാതെ മോദി സെൽഫ് മെയ്ഡ് നേതാവാണ് എന്നു രാമ ചന്ദ്രഗുഹ പറയുന്നത് കഷ്ടമാണ്.\nരാഹുൽ ഗാന്ധിയും ഒരു സുപ്രഭാതത്തിൽ പൊട്ടി വീണതല്ല. കഴിഞ്ഞ ഇരുപതുകൊല്ലങ്ങളായി രാഷ്ട്രീയ രംഗത്തുള്ളയാളാണ്. കോൺ ഗ്രസ്സ് പത്തു കൊല്ലം ഭരിച്ചപ്പോൾ മന്മോഹൻ സിംഗായിരുന്നു പ്രധാന മന്ത്രി. അതിനു മുമ്പ് അഞ്ചു കൊല്ലം നരസിംഹ റാവു ആയിരുന്നു. രാഹുൽ ഗാന്ധി ഇന്ത്യയിൽ ഒരു മന്ത്രി പോലുമായിട്ടില്ല. വേണമെങ്കിൽ പ്രധാനമന്ത്രിയോ അല്ലെങ്കിൽ സീനിയർ ക്യാബിനറ്റ് പദവിയോ കിട്ടാമായിരിന്നിട്ടും വേണ്ടാന്നു വച്ചയാളാണ് രാഹുൽ ഗാന്ധി. പിന്നെ എന്താണ് രാം ഗുഹക്ക് രാഹുൽ ഗാന്ധിയോട് ഇത്ര അസഹിഷ്ണുത?\nരാം ഗുഹ ചോദിച്ച ചോദ്യം സിങ്കപ്പൂരിൽ വച്ചു രാഹുൽ ഗാന്ധിയോട് ചോദിച്ചതാണ്. രാഹുൽ ഗാന്ധി കുടുംബ പ്രിവിലേജിനെകുറിച്ച് പറഞ്ഞു. അതോടൊപ്പം അയാളുടെ അച്ഛൻ ബോംബ് സ്‌ഫോടനത്തിൽ പൊട്ടി തെറിച്ച 'പ്രിവിലേജും' പറഞ്ഞു. അയാൾ ഇത് വരെ കാണിച്ചത് അധികാര അഹങ്കാരങ്ങളില്ലാത്ത സത്യസന്ധത കൂടുതൽ ദൃശ്യമാകുന്ന നൈതീക രാഷ്ട്രീയമാണ്. ഇതൊക്കെ അറിയാനുള്ള രാഷ്ട്രീയ ബോധം മലയാളികൾക്കുണ്ടായതുകൊണ്ടാണ് ഏറ്റവും വലിയ ഭൂരിപക്ഷത്തിൽ രാഹുൽ ഗാന്ധിയെ തിരെഞ്ഞെടുത്തത്. അദ്ദേഹം ഇതുവരെ ഉത്തരവാദിത്തമുള്ള എം പി ആയിട്ടാണ് സംവദിച്ചു ക്രിയാത്മമായി പ്രവർത്തിക്കുന്നത്. ഇനിയും നിന്നാൽ തിരഞ്ഞെടുക്കും. അതിനു കാരണം രാഷ്ട്രീയ ബോധവും ചരിത്ര ബോധവും ഉള്ളവരാണ് മലയാളികളെന്നതാണ്. അവർ ആരെങ്കിലും പറയുന്നിടത്തു കുത്തുന്ന മണ്ടന്മാരല്ലന്നു പ്രിയ സുഹൃത്തു രാം ഗുഹ അറിയണം\nരാം ഗുഹയെപ്പോലെ ഒരു പൗരനാണ് രാഹുൽ ഗാന്ധി. രാം ഗുഹക്ക് പ്രിവിലേജുകൾ ഉള്ളതിനേക്കാൾ പ്രിവിലേജ് രാഹുൽ ഗാന്ധിക്കു കാണാം. അയാളുടെ അച്ഛൻ പ്രധാനമന്ത്രിയായിരിന്നു. അമിത് ഷാ മോനെകൊണ്ടുന്നത് പൊലെ രാജീവ് ഗാന്ധി അദ്ദേഹത്തിന്റെ മക്കളെ അധികാരത്തിലോ ബിസിനസ്സിലൊ അവരോധിച്ചില്ല. രാഹുൽ ഗാന്ധിക്ക് കിട്ടിയ ലീഗസി പൊട്ടിതെറിച്ച അദ്ദേഹത്തിന്റെ അച്ഛന്റെ ശരീരത്തിന്റെ തുണ്ടുകളാണ്. അതിനും പത്തും കൊല്ലം കഴിഞ്ഞു അദ്ദേഹം സാധാരണ കൊണ്‌ഗ്രെസ്സ് പ്രവർത്തകനായി തുടങ്ങി ഇന്നും സജീവ രാഷ്ട്രീയ പ്രവർത്തകനാണ്. എന്താണ് അയാൾ രാഷ്ട്രീയ പ്രവർത്തകനൊ എം പി ആയാൽ രാം ഗുഹക്ക് ഇത്ര കലിപ്പ്.?\nപിന്നെ കോൺഗ്രസ്സിന്റെ കാര്യം. അതിന്റെ തുടക്കം മുതൽ കാലാ കാലങ്ങളായി പല വിധം ഐഡിയോളജികൾ ഒന്നിച്ചു നെഗോഷിയേറ്റ് ചെയ്യുന്ന ഒരു രാഷ്ട്രീയ പാർട്ടിയായാണ് ഉരുത്തിരിഞ്ഞത്. അതിൽ തന്നെ നെഹ്രുവിനും ഗാന്ധിക്കും വ്യത്യസ്ത ആശയധാരകളായിരുന്നു. ആ വ്യത്യസ്തതകളും വൈവിധ്യങ്ങളും ഇന്ത്യയുടെസാംസ്‌കാരിക സാമൂഹിക രാഷ്ട്രീയ വൈവിധ്യങ്ങളുടെ പ്രതിഫലനമായിരുന്നു. കൊണ്‌ഗ്രെസ്സ് ഒരിക്കലും ഒരു ബ്ലാക്ക് ആൻഡ് വൈറ്റ് ഐഡിയോലജി ഉള്ള പ്രസ്ഥാനം അല്ലായിരുന്നു. അതു ഒരു വിവിധ ചേരുവകലുള്ള ഒരു ബ്രോഡ് ഗ്രെ ഐഡിയോലെജിക്കൽ സ്‌പെക്രമാണ്.\nഇന്ത്യ ഏറ്റവും കൂടുതൽ ഭരിച്ച പാർട്ടിയെന്ന ഗുണവും ദോഷവുമായ ബാഗേജുള്ള പാർട്ടിയാണ് കൊണ്‌ഗ്രെസ്സ്. ഭരണ ബാഗേജിന്റ് വൈരുധ്യങ്ങളും പ്രശനങ്ങളും വീഴ്ചകളുമൊക്കെയുള്ള പാർട്ടി. പക്ഷേ അന്നും ഇന്നും എന്തൊക്ക പ്രശ്‌നങ്ങൾ ഉണ്ടെങ്കിലും ഇന്ത്യയിലെ വൈവിധ്യങ്ങളെയും വൈരുധ്യങ്ങളെയും കുറെയേറെ ഉൾകൊള്ളുന്നുവെന്നതാണ് കൊണ്‌ഗ്രെസ്സിനെ എല്ലാ പ്രശനങ്ങളുണ്ടെങ്കിലും പ്രസക്തമാക്കുന്നത്. ഒരാളുടെ അച്ഛനെ അല്ലെങ്കിൽ കുടുംബം പറഞ്ഞു വിവേചിക്കുന്നത് പൊലെ തന്നെ പ്രശനമുള്ളതാണ് ഒരാളുടെ അച്ഛന്റെ പേര് പറഞ്ഞു അയാളെ പൊളിറ്റിക്കൽ ബ്ലാക് മെയിൽ ചെയ്യുന്നത്.\nരാം ഗുഹയും രാഹുൽ ഗാന്ധിയൂമൊക്കെ ഇന്ത്യൻ ഹെജിമണിക് വരേണ്യതയുടെ പ്രിവിലേജ് ഉള്ളവർ തന്നെയാണ്. അതു കൊണ്ടു അവർ പ്രവർത്തനം നിർത്തി പോകണം എന്ന് ആരെങ്കിലും പറഞ്ഞാൽ അതു ജനായത്ത വിരുദ്ധമാണ്. അതു ഒരു വിധത്തിൽ റിവേഴ്സ് ഡിസ്‌ക്രിമിനേഷനാണ്.\nഇന്ത്യയിൽ നൂറ്റാണ്ടുകളായി നില നിന്നിരുന്ന ജാതി വ്യവസ്ഥയിലൂന്നിയുള്ള മനുസ്മൃതിയിലധിഷ്ഠിതമായ ബ്രമ്മിണിക്കൽ ഹിന്ദുത്വ അധീശത്തിന്റ വളർത്തു പുത്രനായി വളർന്നു ഇന്ത്യയുടെ വൈവിധ്യങ്ങളെ ഇല്ലാതാക്കി ഭരണഘടനെ തുരങ്കം വയ്ക്കുന്ന നരേന്ദ്ര മോദിയെ സെൽഫ് മെയ്ഡ് നേതാവ് എന്ന് വിശേഷിപ്പിക്കുന്നതിലെ ചരിത്ര നിഷേധം ചരിത്രകാരനായ രാം ഗുഹ പറയുന്ന വിരോധാഭാസം അത്ഭുതപെടുത്തുന്നു.\nഅതു ഭരണ -അധികാരവുമായ ബുദ്ധിജീവികളുടെ കോൺഫെമിസ്റ്റ് നീക്കു പോക്ക് രാഷ്ട്രീയമാണോ. അതോ അദ്ദേഹം ആവശ്യത്തിൽ പറഞ്ഞതാണോ എന്നാണ് കണ്ടറിയേണ്ടത്.\nപിന്നെ കളത്തിനു വെളിയിൽ ഗാലറിയിൽ ഇരുന്നു കളി കമന്റ് ചെയ്യുന്നത് എളുപ്പമാണ്. രാം ഗുഹ രാഷ്ട്രീയ കളത്തിലിറങ്ങി കളിക്കട്ടെ. അന്ന് അദ്ദേഹത്തിന് കൈയടിക്കാം. ഗാലറിയിൽ ഇരുന്നു തോന്നിയത് പൊലെ പറയുന്ന എല്ലാത്തിനും കൈയടിക്കാൻ പ്രയാസമാണ് പ്രിയ രാം ഗുഹ.